LIVE: Covid-19: Raajje Ah Ithuru Nurakkaleh, Admit Kuran Jehey Meehunge Adhadhu Dhuvahun Dhuvahah Mahchah - Vaguthu\nކޮވިޑް-19: އަދަދުތައް މަދުވެ، ބޮޑު ހިތްހަމަޖެހުމެއް - 58 މިނެޓް ކުރިން\nކޮވިޑް-19: ރާއްޖެއަށް އިތުރު ނުރައްކަލެއް، އެޑްމިޓް ކުރަންޖެހޭ މީހުންގެ އަދަދު ދުވަހުން ދުވަހަށް މައްޗަށް\nކޮވިޑް-19 އަށް ހަތް ރިސޯޓަކުން ހަ ފަތުރުވެރިންނާއި ނުވަ މުވައްޒަފުން ފައްސިވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވިދާޅުވެއްޖެ.\nކޮވިޑް-19 ފެތުރެމުން ދާތީ ރާއްޖޭގައި އިއުލާންކޮށްފައި އޮތް ސިއްހީ ކުއްލި ނުރައްކަލުގެ މުއްދަތު އިތުރުކޮށްފި.\nބޭސްފަރުވާއަށް އާސަންދަ ކުންފުނީގެ ހަވާލުގައި އިންޑިއާގެ ކިމްސް ހޮސްޕިޓަލަށް ރާއްޖެ ދިޔަ ދެމީހަކު ކޮވިޑް-19 އަށް ފައްސިވެއްޖެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން މިހާރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު 129 އަށް އަރައިފި.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން އިތުރު 29 މީހަކު ބަލިން ރަނގަޅުވެއްޖެ.\nBREAKING NEWS: Covid-19: Ithuru 29 Meehaku Balin Rangalhu Vejje https://t.co/ZbifqoE1Hg\nރާއްޖެ އިން އިތުރު 89 މީހަކު ކޮވިޑް-19 އަށް ފައްސިވެއްޖެ.\nމިއަދު ރާއްޖެ އިން ކޮވިޑް-19 އަށް ފައްސިވި މީހުންގެ މައުލޫމާތު އަދި އެޗްޕީއޭ އިން ހާމައެއް ނުކުރޭ.\nމާދަމާއިން ފެށިގެން ރަށްރަށަށް ދެވޭނެ އުސޫލު ޢާންމުކޮށްފި.\nMaadhamaa In Feshigen Rahrashah Dheveyne Usool Aanmukoffi https://t.co/IgBT3q2zgL\nބަހްރައިންގައި ކޮވިޑް-19 ޖެހުނު އުމުރުން 15 އަހަރުގެ ފިރިހެން ކުއްޖަކު ތިން އާއިލާގެ ހަތް މީހަކަށް އެ ބަލި ފަތުރާފައިވާ ކަަމަށް އެ ގައުމުގެ ނޫހަކުން ރިޕޯޓްކޮށްފި.\nBahrain Gai 15 Aharuge Kujjaku3Aailaa Akah Covid-19 Bali Fathuraifihttps://t.co/asyqHUhyyV\nމި ވަގުތު ހއ. އިހަވަންދޫ ކަރަންޓިންގެ ހާލަތުގައި އޮތުމުން އެރަށު ސްކޫލް މި ފެށޭ އާދީއްތަ ދުވަހު ނުހުޅުވާނެ ކަމަށް އެޑިއުކޭޝަން މިނިސްޓްރީން ވިދާޅުވެއްޖެ.\nBREAKING: Ihavandhoo School Nuhulhuvan Ninmmaifihttps://t.co/Cpb2145dGT\nމީޑީއާނެޓްގެ މުވައްޒަފަކު ކޮވިޑް-19 އަށް ފައްސިވެއްޖެ.\nBREAKING: Medianet Ge Muvazzafaku Covid-19 Ah Fassi Vejjehttps://t.co/WyBngrb4dy\nރާއްޖެ އިން ކޮވިޑް-19 އަށް 200 މީހުން ފައްސިވިޔަސް، ހަދާނެ ގޮތް ހުސްވެގެން އުޅެން ނުޖެހޭ ކަމަށާއި ރައްޔިތުން ހާސް ނުވުމަށް އެދިވަޑައިގެން ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ހިތްވަރު ދެއްވައިފި.\nCovid-19: 200 Meehun Fassiviyas Hadhaane Goiy Husvaan Nujehe: Raees Nasheed https://t.co/Xj5BJ07Rnk\nއިންޑިއާގެ ހަރިޔަނާގެ ސްޓޭޓްގެ ޝަދިޕޫރް ވިލޭޖަށް ނިސްބަތްވާ މީހަކު ޖުލައި އަށް ވަނަ ދުވަހު ގުގުރާމްގައި އޮތް ކައިވެނި ޕާޓީއަކާއި، ހަމަ އެ ދުވަހު ރަހުމަތްތެރިންގެ ގޭގައި ޝީޝާ ބޯން ދިއުމުން 23 މީހަކަށް ކޮވިޑް-19 ބަލި ޖެހިއްޖެ.\nRahumaitherinaaeku Sheesha Boan Dhiyumun Ethah Bayaku Covid-19 Ah Fassi Vehjjehttps://t.co/LeJBCbTEow\nCovid-19: Africa Bodu Nurahkalakah https://t.co/pMt3rU6yVZ\nBREAKING | Covid-19: Brazil In Ithuru 1226 Meehaku Maruvehjehttps://t.co/BIdXFh4B0v\nއިންޑިއާ އިން އިތުރު 62170 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 899 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2025409 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 41638 މީހަކު ވަނީ މަރުވެފައި.\nއެމެރިކާއިން އިތުރު 58105 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1179 މީހަކު މަރުވެއްޖެ. އެޤައުމުން މިހާތަނަށް ޖުމްލަ 5031673 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 162780 މީހަކު ވަނީ މަރުވެފައި.\nބްރެޒިލް އިން އިތުރު 54801 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1226 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2917562 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 98644 މީހަކު ވަނީ މަރުވެފައި.\nކޮލަމްބިއާ އިން އިތުރު 11996 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 315 މީހަކު މަރުވެއްޖެ. އެޤައުމުން މިހާތަނަށް ޖުމްލަ 357710 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 11939 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 8307 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 306 މީހަކު މަރުވެއްޖެ. އެޤައުމުން މިހާތަނަށް ޖުމްލަ 538184 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9604 މީހަކު ވަނީ މަރުވެފައި.\nއާޖެންޓީނާ އިން އިތުރު 7513 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 145 މީހަކު މަރުވެއްޖެ. އެޤައުމުން މިހާތަނަށް ޖުމްލަ 228195 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4251 މީހަކު ވަނީ މަރުވެފައި.\nމެކްސިކޯ އިން އިތުރު 6139 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 829 މީހަކު މަރުވެއްޖެ. އެޤައުމުން މިހާތަނަށް ޖުމްލަ 456100 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 49698 މީހަކު ވަނީ މަރުވެފައި.\nރަޝިޔާ އިން އިތުރު 5267 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 116 މީހަކު މަރުވެއްޖެ. އެޤައުމުން މިހާތަނަށް ޖުމްލަ 871894 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 14606 މީހަކު ވަނީ މަރުވެފައި.\nފިލިޕީންސުން އިތުރު 3561 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 28 މީހަކު މަރުވެއްޖެ. އެޤައުމުން މިހާތަނަށް ޖުމްލަ 119460 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2150 މީހަކު ވަނީ މަރުވެފައި.\nއިރާގުން އިތުރު 3047 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 67 މީހަކު މަރުވެއްޖެ. އެޤައުމުން މިހާތަނަށް ޖުމްލަ 140603 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5161 މީހަކު ވަނީ މަރުވެފައި.\nބަންގްލަދޭޝް އިން އިތުރު 2977 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 39 މީހަކު މަރުވެއްޖެ. އެޤައުމުން މިހާތަނަށް ޖުމްލަ 249651 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3306 މީހަކު ވަނީ މަރުވެފައި.\nއީރާނުން އިތުރު 2634 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 174 މީހަކު މަރުވެއްޖެ. އެޤައުމުން މިހާތަނަށް ޖުމްލަ 320117 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 17976 މީހަކު ވަނީ މަރުވެފައި.\nޗިލީން އިތުރު 1948 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 97 މީހަކު މަރުވެއްޖެ. އެޤައުމުން މިހާތަނަށް ޖުމްލަ 366671 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9889 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1882 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 69 މީހަކު މަރުވެއްޖެ. އެޤައުމުން މިހާތަނަށް ޖުމްލަ 118753 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5521 މީހަކު ވަނީ މަރުވެފައި.\nބޮލީވިއާ އިން އިތުރު 1780 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 65 މީހަކު މަރުވެއްޖެ. އެޤައުމުން މިހާތަނަށް ޖުމްލަ 85141 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3385 މީހަކު ވަނީ މަރުވެފައި.\nސްޕެއިން އިން އިތުރު 1683 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 354530 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28500 މީހަކު ވަނީ މަރުވެފައި.\nއެކުއެޑޯ އިން އިތުރު 1671 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 30 މީހަކު މަރުވެއްޖެ. އެޤައުމުން މިހާތަނަށް ޖުމްލަ 90537 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5877 މީހަކު ވަނީ މަރުވެފައި.\nއިސްރާއީލުން އިތުރު 1640 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 11 މީހަކު މަރުވެއްޖެ. އެޤައުމުން މިހާތަނަށް ޖުމްލަ 79559 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 576 މީހަކު ވަނީ މަރުވެފައި.\nފްރާންސުން އިތުރު 1604 މީހަކު ކޮވިޑް-19 އަށް ފައްސިވެ، މި ބަލީގައި އިތުރު7މީހަކު މަރުވެއްޖެ. އެޤައުމުން މިހާތަނަށް ޖުމްލަ 195633 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 30312 މީހަކު ވަނީ މަރުވެފައި.\nCovid-19: Raajje In Bali Fenunuthaa 152 Dhuvas, Faruvaa Dhey Meehun Ge Adhadhu 1936 Ahhttps://t.co/xHBCzJZ67W\nCovid-19: India In Fassivee Meehun Ge Adhadhu2Million Ah Araifihttps://t.co/Hv78sKIsO8\nBREAKING | Covid-19: America In Fassivee Meehun Ge Adhadhu5Million Ah Arafihttps://t.co/megJKvhQuw\n— Vaguthu Online (@VaguthuOnline) August 6, 2020\nCovid-19: Brazil Gai Ethah Haas Kavvalheh Kone Thayyaaru Kohfaihttps://t.co/SdsFYAEriH\nBrazil Raees Ge Chief Of Staff, Covid-19 Ah Fassi Vehjehttps://t.co/Ptvkb5cKkM\nކޮވިޑް-19 ޖެހިގެން ދުނިޔޭގެ އެހެން ގައުމުތަކުން ވެސް ގިނަ އަދަދެއްގެ ބަޔަކު މަރުވެގެން ދިޔަ އެއް ސަބަބަކީ ހޮސްޕިޓަލްތައް ފުރި، އެތައް ބަޔަކަށް އެއްވެސް ފަރުވާއެއް ނުދެވި ދޫކޮށްލަން ޖެހުމެވެ. ރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު އިތުރު ވަމުން ދާއިރު ހޮސްޕިޓަލްގައި އެޑްމިޓް ކުރަން ޖެހޭ މީހުންގެ އަދަދު ގިނަވުން އެއީ ރާއްޖެ އަށް ވެސް އޮތް ނުރައްކަލެކެވެ.\nއެޗްޕީއޭ އިން މިރޭ އާއްމު ކުރި މައުލޫމާތައް ބަލާއިރު މިއަދު ހަވީރު 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި އިތުރު 18 މީހަކު ރާއްޖެ އިން ހޮސްޕިޓަލްގައި އެޑްމިޓް ކުރަން ޖެހުނެވެ. އެހެންކަމުން ރާއްޖޭގައި އެޑްމިޓް ކޮށްގެން ފަރުވާ ކުރަން ޖެހޭ މީހުންގެ އަދަދު ވަނީ 128 އަށް އަރާފައެވެ.\nހަލުވިކަމާއި އެކު މާލެ ސަރަހައްދުގައި ކޮވިޑް-19 ފެތުރެމުން ދާއިރު މާލެ ސަރަހައްދުގައި ކޮވިޑް-19 ޖެހޭ މީހުންނަށް ފަރުވާ ދިނުމަށް ހުރީ 268 އެނދެވެ. އެއީ ހުޅުމާލޭގައި ހުރި ކޮވިޑް މެޑިކަލް ފެސިލިޓީގައި 250 އެނދު އަދި ދަރުމަވަންތަ ހޮސްޕިޓަލްގައި 18 އެނދެވެ. އަދި ތިބި ޑޮކްޓަރުންނާއި ނަރުހުންގެ އަދަދު ވެސް ވަރަށް މަދެވެ. އެހެންކަމުން އެޑްމިޓް ކުރަން ޖެހޭ މީހުންގެ އަދަދު ދުވަހުން ދުވަހަށް އިތުރު ވަމުން ދިއުމަކީ ރާއްޖެ އަށް އޮތް ވަރަށް ބޮޑު ބިރުވެރިކަމެކެވެ.\nBREAKING NEWS: Covid-19: Hospital Gai Admit Kohfaivaa Meehunge Adhadhu 128 Ah Araifi https://t.co/eciYXDHryg\nBREAKING NEWS: Covid-19: Ithuru 19 Meehaku Balin Rangalhu Vejje https://t.co/RbQ3ngf3sa\nBREAKING NEWS: Covid-19: Miadhu Raajje In Fassivee 86 Meehun https://t.co/iXaqK8wVWw\nBREAKING NEWS: Naavaidhoo In Meehaku Fassivejje https://t.co/K4XINkkaa1\nBREAKING NEWS: Filladhoo Boatakun3Meehun Fassivejje https://t.co/ztI290ih5v\nBREAKING NEWS: Ihavandhoo In Ithuru2Meehaku Fassivejje https://t.co/tKF8nCLg3C\nއޮގަސްޓް 7, 2020 01:27\nއެކަމު ދރ ނަޒުލާބުނީ ބެޑު ފުލްއެއް ނުވާނެއޭ\nއޮގަސްޓް 7, 2020 04:11\nމިއީ ޒިންމާގެ ވަގުތު. ފަރުދީ ޒިންމާ. ޖަމާޢީ ޒިންމާ. ޢާންމު ޒިންމާ. ސަރުކާރުގެ ޒިންމާ. ވަކި ރަށްރަށުގައި ކައުންސިލްތަކުގެ ޒިންމާ. އަތޮޅުގައި އަތޮޅު ކައުންސިލްގެ ޒިންމާ. ޒިންމާދާރުކަން ކުރިއަށް އިސްކުރަމާ.\nއޮގަސްޓް 7, 2020 11:43\nޜަނގަޅެއް ނޫންތޯ ޖީބައް ބަރުވެ އެއްނޫންތޯ


India gai covid jehunu meehunge adhadhu5million ah | Mihaaru\nއިންޑިއާގައި މިއަދު ވަނީ ކޮވިޑް ޖެހުނު މީހުންގެ އަދަދު ފަސް މިލިއަނަށް އަރާފައި\nއިންޑިއާގައި ކޮވިޑް ޖެހުނު މީހުންގެ އަދަދު ފަސް މިލިއަނަށް\n16 ސެޕްޓެމްބަރ 2020 - 21:31 1 comment\nއިންޑިއާގައި ކޮވިޑް-19 ޖެހުނު މީހުންގެ އަދަދު މިއަދު ފަސް މިލިއަން ފަހަނަަޅައި ހިނގައްޖެ އެވެ.\nމުޅި ދުނިޔެއިން ވެސް ދެ ވަނަ އަށް އެންމެ ގިނައިން ކޮވިޑް ކޭސްތައް ފެނުނު ގައުމަކަށް އިންޑިއާ ވެފައި ވާއިރު، ފަގީރު އަދި އެކަހެރި އަވަށްތަކުގައި ވެސް ޓެސްޓްކުރުން ކުރިއަށް ދާތީ މި އަދަދު އަދިވެސް ދާނީ މައްޗަށް ކަމަށް ބެލެވެ އެވެ.\nމިދިޔަ މަހެއްހާ ދުވަހު އިންޑިއާ އިން ވަނީ ކޮވިޑަށް ޕޮޒިޓިވް އެއް މިލިއަން މީހުން ފެނިފަ އެވެ. އެހެންވެ މިހާރު ކޭސްތައް ފެންނަ ރޭޓަށް ބަލާއިރު މުޅި ދުނިޔެ އިން ވެސް އެންމެ ގިނަ ބަޔަކަށް ކޮވިޑް ޖެހުނީ އިންޑިއާގައި ކަމަށް ވެދާނެ އެވެ. މިހާރު ކޮވިޑް ކޭސްތައް އެންމެ ގިނައިން ފެނިފައިވާ އެމެރިކާގެ އަދަދަކީ 6.6 މިލިއަނެވެ.\nއިންޑިއާގެ ހެލްތު މިނިސްޓްރީން ބުނީ މިދިޔަ 24 ގަޑިއިރު ތެރޭގައި 90،123 ޕޮޒިޓިވް ކޭސް ފެނިފައިވާ ކަމަށެވެ. މި އަދަދާ އެކު މިހާތަނަށް ބަލި ޖެހުނު މީހުންގެ އަދަދު ވަނީ 5,020,359 އަށް އަރައިފަ އެވެ. މިއީ ގާތްގަނޑަކަށް 1.4 ބިލިއަނުގެ އާބާދީއެއް އޮތް އިންޑިއާގެ 0.35 ޕަސެންޓެވެ. މިހާތަނަށް އިންޑިއާ އިން އެއް ދުވަސް ތެރޭ އެންމެ ގިނަ ކޭސް ފެނުނީ މި މަހުގެ 11 ވަނަ ދުވަހު އެވެ. އެއީ 97،570 އެވެ.\nމިނިސްޓްރީން ބުނި ގޮތުގައި މިދިޔަ 24 ގަޑިއިރު ތެރޭގައި ވަނީ ކޮވިޑް ޖެހިގެން 1،290 މީހުން މަރުވެފަ އެވެ. މިއާ އެކު އިންޑިއާ އިން ކޮވިޑްގައި މަރުވި މީހުންގެ އަދަދު ވަނީ 82,066 އަށް އަރައިފަ އެވެ. މިއީ ދުނިޔޭގެ ނިސްބަތުން ތިން ވަނަ އަށް އެންމެ ގިނަ މީހުން މަރުވި ގައުމެވެ.\nއިންޑިއާގައި ކޮވިޑް ޖެހުނު މީހުންގެ އަދަދު ގިނަ ނަމަވެސް މަރުވާ ރޭޓް ނިސްބަތުން މަދެވެ. ނަމަވެސް ތަޖުރިބާކާރުން ލަފާކުރާ ގޮތުގައި ނުރައްކާ އެންމެ ބޮޑަށް އޮތް ސަރަހައްދުތައް ފިޔަވައި އެހެން ހިސާބުތަކުގައި ލޮކްޑައުން އަށް ލުއި ދިނުމުން، ކުރިއަށް އޮތް ހަފުތާތަކުގައި މަރުވާ މީހުންގެ އަދަދު އިތުރުވެދާނެ އެވެ.\nލޮކްޑައުން އަށް ދިން ލުޔާ އެކު ކޮވިޑް ޖެހޭ މީހުންގެ އަދަދު އިތުރުވި ނަމަވެސް ސަރުކާރުން ވަނީ އަލުން ފުލް ލޮކްޑައުންއަކަށް ނުދާނެ ކަމަށް ބުނެފަ އެވެ. އެއީ ބަލިން ރަނގަޅުވާ ރޭޓް 78 ޕަސެންޓަށް ވުރެ ވެސް މަތީގައި ހުރުމާ އެކުގަ އެވެ. މަރުވާ ރޭޓް ހުރީ 1.6 ޕަސެންޓުގަ އެވެ. އެމެރިކާ އާއި ބްރެޒިލްގައި މި ބަލީގައި މީހުން މަރުވާ ރޭޓަކީ ތިން ޕަސެންޓެވެ.\nމުޅި ދުނިޔެއިން މިހާތަނަށް ވަނީ 29 މިލިއަން މީހުން ކޮވިޑަށް ޕޮޒިޓިވް ވެފަ އެވެ. އޭގެ ތެރެއިން 21 މިލިއަނަށް ވުރެ ގިނަ މީހުން ރަނގަޅުވެ 940،000 އަށް ވުރެ ގިނަ މީހުން ރަނގަޅުވެފައި ވާއިރު ބަލި ޖެހިފައި ތިބި މީހުންގެ އަދަދު ހުރީ ހަތް މިލިއަނުގަ އެވެ.\nއިތުރު ލިޔުންތައް އިންޑިއާ


National Billiard Championship: Mix Doubles Event ge final ah Shareef aai Fazna ge pair adhi Ali Fayaz aai Dheena ge pair - One Online\nގައުމީ ބިލިއާޑް މުބާރާތުގެ މިކްސް ޑަބަލްސް އިވެންޓުގެ ފައިނަލުގައި އެއްކޮޅުން ވާދަކުރާ ޝަރީފާއި ފަޒްނާގެ ޕެއާ -- ފޮޓޯ/ އެމްޕީބީއޭ\nމިކްސް ޑަބަލްސް އިވެންޓުގެ ފައިނަލަށް ޝަރީފާއި ފަޒްނާގެ ޕެއާ އަދި އަލީ ފަޔާޒާއި ދީނާގެ ޕެއާ\nމޯލްޑިވްސް ޕޫލް ބިލިއާޑް އެސޯސިއޭޝަން (އެމްޕީބީއޭ) އިން އިންތިޒާމުކޮށްގެން ބާއްވާ ލިޓަސް ގައުމީ ބިލިއާޑް މުބާރާތުގެ މިކްސް ޑަބްލްސް އިވެންޓުން ފައިނަލަށް ދަތުރުކުރި ކުޅުންތެރިން ކަށަވަރުވެއްޖެއެވެ.\nނޭޝަނަލް ބިލިއާޑް ސެންޓަރުގައި ކުރިއަށްދާ އެ މުބާރާތުގެ މިކްސް ޑަބަލްސް އިވެންޓުގެ ފައިނަލުގެ ޖާގަތައް ކަށަވަރުވީ އިއްޔެ ކުޅުނު މެޗުތަކަށްފަހުއެވެ.\nއިއްޔެގެ މެޗުތަކުގެ ކުރިން މުހައްމަދު ޝަރީފާއި ފަޒްނާ މޫސާގެ ޕެއާ ވަނީ ފައިނަލުގެ ފުރަތަމަ ޖާގަ ކަށަވަރުކޮށްފައެވެ. ފައިނަލުގެ ފަހު ޖާގައަށް ވާދަކުރީ ޔޫސުފް ޒުބައިރާއި އާމިނަތު ހަލީމްގެ ޕެއާ އާއި އާމިނަތު އަޒްރާ އާއި ހަސަން ޝާޒް މުހައްމަދުގެ ޕެއާ އަދި އަލީ ފަޔާޒާއި ދީނާ އަހުމަދުގެ ޕެއާއެވެ.\nއިއްޔެ ހަވީރު ކުޅުނު ފުރަތަމަ މެޗުގައި 5-4 ފްރޭމުން އަޒްރާ އާއި ޝާޒްގެ ޕެއާ އަތުން ޔޫސުފް ޒުބައިރާއި އާމިނަތު ހަލީމުގެ ޕެއާ ވަނީ މޮޅުވެފައެވެ. އަދި އިއްޔެ ހަވީރު ކުޅުނު ފަހު މެޗުގައި ޔޫސުފް ޒުބައިރާއި އާމިނަތު ހަލީމް އަތުން 1-5 ފްރޭމުން މޮޅުވެ، ފައިނަލުގެ ފަހު ޖާގަ ކަށަވަރުކުރީ އަލީ ފަޔާޒާއި ދީނާގެ ޕެއާއެވެ.\nމިކްސް ޑަބަލްސް އިވެންޓުގެ ފައިނަލު މެޗުތައް ކުޅުމަށް ހަމަޖެހިފައިވަނީ މިއަދުއެވެ. ޝަރީފާއި ފަޒްނާގެ ޕެއާ އަދި އަލީ ފަޔާޒާއި ދީނާގެ ޕެއާ ވާދަކުރާ ފައިނަލު މެޗު ކުޅުމަށް ތާވަލުކޮށްފައިވަނީ މިއަދު ހަވީރު 4:00 ގައެވެ.\nއެ މުބާރާތުގެ ޓީމް އިވެންޓުގެ މެޗުތައް މިރޭ 9:00 ގައި ފަށާނެއެވެ. މިރޭ އެއް މެޗުގައި ވާދަކުރާނީ ބީޖީ ސްޕޯޓްސް ކްލަބާއި ކަސްޓަމްސް ރެކްރިއޭޝަން ކްލަބެވެ. އަދި އަނެއް މެޗުގައި ވާދަކުރާނީ ދިވެހި ސިފައިންގެ ކްލަބާއި ކްލަބު އީގަލްސްއެވެ.\nއެހެން މުބާރާތްތަކާ ހިލާފަށް މި މުބާރާތުގައި ވަނަވަނައަށް ހޮވޭ ކުޅުންތެރިންނާއި ޓީމުތަކަށް ވަނީ ބޮޑެތި އިނާމުތަކެއް ހުށަހަޅައިފައެވެ. އެގޮތުން ކޮންމެ އިވެންޓެއްގެ ޗެމްޕިއަން، ރަނަރަޕް އަދި ތިންވަނައަށް ހޮވޭ ކުޅުންތެރިންނާއި ޓީމުތަކަށް ހުށަހަޅާފައިވާ ފައިސާގެ އިނާމުތައް އެމްޕީބީއޭ އިން ވަނީ އިއުލާނުކޮށްފައެވެ.


Villimale Gai 24 Gadi Iru Ethereyge Dhathurufathuruge Hidhumaiy Nulibey Massala Hallu Kuranee - Vaguthu\nވިލިމާލޭގައި 24 ގަޑިއިރަށް އެތެރޭގެ ދަތުރުފަތުރުގެ ހިދުމަތް ނުލިބޭ މައްސަލަ ހައްލު ކުރަނީ\n1 މަސް ކުރިން ( މެއި 29, 2021 )\nމާލެ ސިޓީ ކައުންސިލްގައި ވިލިމާލެދާއިރާ ތަމްސީލުކުރައްވަމުން ގެންދަވާ ނަހުލާ އަލީ\nވިލިމާލޭގައި ދިރިއުޅެމުންދާ ރައްޔިތުންނަށް ދިމާވެފައިވާ އެތެރޭގެ ދަތުރުފަތުރުގެ މައްސަލައަށް ވަރަށް އަވަހަށް ހައްލެއް ލިބިގެންދާނެ ކަމަށް މާލެ ސިޓީ ކައުންސިލްގައި ވިލިމާލެދާއިރާ ތަމްސީލުކުރައްވަމުން ގެންދަވާ ނަހުލާ އަލީ ވިދާޅުވެއްޖެއެވެ.\nނަހުލާ ވިދާޅުވީ ވިލިމާލެ ދާއިރާގެ ރައްޔިތުންނަށް ޒަމާނުންސުރެ ދިމާވެފައިވާ އެންމެ ބޮޑު އެއް ގޮންޖެހުމަކީ އެތެރޭގެ ދަތުރުފަތުރުގެ ނިމާޒް އެންމެ ހަރުދަނާ ގޮތެއްގައި ނުހިނގުންކަމަށެވެ. އަދި އަލަށް އިންތިހާބުވި ކައުންސިލްގެ ފަރާތުން ވިލިމާލޭގެ ރައްޔިތުން އެންމެ ބޭނުންވާ އެއް ކަމަކީ ވާދަވެރި މާހައުލަކަށް އެތެރޭގެ ދަތުރުފަތުރުތައް ހުޅުވާލައި 24 ގަޑިއިރު އެ ހިދުމަތްދޭނެ ބަޔަކު ހޯދުން ކަމަށެވެ.\n" ކައުންސިލްގެ ބައްދަލުވުމަށް މިކަން އަޅުގަނޑުވާނީ ހުށަހަޅާފައި. ކައުންސިލްގެ ސާފު އަގުލަބިއްޔަތުން މިކަން ކުރިއަށް ގެންދިޔުމަށް ވަނީ ފާސްކޮށްފައި. " ނަހުލާ ވިދާޅުވިއެވެ.\nނަހުލާ ވިދާޅުވީ ހިދުމަތް ދިނުމަށް ޝައުގުވެރިވާ ފަރާތްތަކަށް ހުޅުވާލަން ނިންމާފައިވާއިރު އެއް ބަޔަކަށް ވުރެ ގިނަ ބަޔަކު މި ހިދުމަތް ވިލިމާލޭގައި ދިނުމަކީ ރައްޔިތުންއެދޭ ގޮތް ކަމަށެވެ.\nނަހުލާ ވިދާޅުވީ ހިދުމަތް ދޭން ބަޔަކަށް ހުޅުވާލާއިރު 24 ގަޑިއިރު ހިދުމަތް ދިނުމަކީ އެންމެ މުހިންމު އެއް ޝަރުތުކަމަށާއި އަދި ރައްޔިތުންނަށް ލުއި އަގެއްގައި އެ އިންތިޒާމް ހަމަޖައްސައިދޭނެ ބަޔަކަށް އިސްކަން ދެވޭނެ ކަމަށެވެ. އަދި ވިދާޅުވީ ވިލިމާލޭގެ އެތެރޭގެ ދަތުރުފަތުރުގައި ބޭނުންކުރާނީ ތިމާވެއްޓާއި ރައްޓެހި އުޅަނދުކަމަށެވެ.\nވިލިމާލެއަށް ދިމާވެފައިވާ މުހިއްމު ގޮންޖެހުންތަކަށް ހައްލެއް ގެނެއުމަށް މާލޭ ސިޓީ ކައުންސިލުން އެކުލަވާލާފައިވާ މަގުޗާޓުގައި ވަނީ ހިމަނާފައެވެ.\nދުންތަކުގެ ތުރާލުގައި ވިލިމާލެ، ދައުލަތަށް ވީ ކަމެއް ނެތް!\nޖަވާބުދާރީވާން ތައްޔާރު، ކައުންސިލަރ އަކަށް ބިރެއް ނުދައްކަން: ނަހުލާ\nވިލިމާލެ ކުޑަކުދިންގެ ހިޔާގައި އަލިފާނުގެ އިތުރު ހާދިސާއެއް\nމެއި 29, 2021 18:39\nކުރަން ލަސްވެފައޮތް ކަމެއްތި. ވަކިބަޔަކަށް މަންފާ ވާގޮތަށް އޮންނަ އޮތުން ނިމުމަކަށް ގެންނަން އެބަޖެހޭ. ރައްޔިތުން އުޅެންޖެހެނީ ހިނގާފަ\nމެއި 29, 2021 18:49\nމާލޭގެ އެހެން އަވަށްތަކެކޭ އެއްފަދައިން ވިލިނގިލީގައިވެސް ދުއްވާ އެއްޗެހި ދުއްވެން އެބަޖެހޭ. ބްރިޖަކުން ގުޅާލީމާ އެއް އަވަށުން އަނެއް އަވަށަށް ގޮސްފައި ގެޔަށް އަންނަ މީހާ ވަކި ހިސާބަކުން ދުއްވާ އެތިން ފައިބައިގެން ފައިމަގުގައި ހިނގާގޮތަށް އޮތުމަކީ ތަފާތުކުރުމެއް.\nމެއި 29, 2021 19:55\nމެއި 29, 2021 21:02\nކޮންމެހެން ކުރަންޖެހޭ ކަމެއް\nމެއި 29, 2021 22:08\nމިތަނަށް ފޮގް ކޮޅެށް ޖަހާބަލަ، މަދިރިޔާ ހެދި ކެއްވާވަރެއް ނޫނޭ\nމެއި 30, 2021 00:09\nކަލޭގެ ވަރުގަދައޮޑިން 24 ގަޑިއިރު ޙިދުމަތް ދޭންފަށަން ވީނު މަވެސްމިހުންނަނީ ތިއޮޑިންދަތުރެއް ކޮށްލެވޭނެ ދުވަހެއްގެ އިންތިޒާރުގަ\nމެއި 30, 2021 10:24\nކޮންމެހެން ތިމާވެއްޓާ ރަށްޓެހި އެއްޗެހި ބޭނުން ކުރާކަށް ނުޖެހޭ. ޢެހެން ނޫނަސް ތިހެން ތިކަން ކުރަންޏާ ހަމަ ޖެހޭނީ ޖެހުނުތާ. މިހާރުވެސް ހުއްދަ ދީފަ ތިބި ބަޔަކު އެބަތިބި. އެކަމަކު އެއީ އެމީހަކު ފޫހިވީމަ ނޫނީ އަތްމަތި ކުޑަކޮށް ދަތިވެލީމަ އެމީހަކު ބޭނުން ވެލީމަ ދުއްވާ އެއްޗެހި ތަކެއް. ލަގެޖްއެއް ހިފައިގެން ނޫނީ ބަލިމީހާ ޖެހޭނީ ހިނގާފަ ގެއަށް ދާން. ބަގީ ކަހަލަ އެއްޗިއްސަކީ މެއިންޓަނަންސް އެހާ ބޮޑުއެއްޗަކަށް ވާއިރު ޕަބްލިކް ޓްރާންސްޕޯޓް ކުރަން އެންމެ ރަގަޅު އެއްޗިއްސެއްނޫން. ދެން އެވާހަކަ ބާއްވާ...\nމިހާރު މި އެނގުނީ އަނެއްކާވެސް ވިލިމާލެ ކައުންސިލަށް މިއައީ އެއްވެސް ދިރާސާއެއް ނުކޮށް ހަމަ ހިތަށް އަރާހާގޮތަކަށް ކަންކަން ކުރަން އުޅޭ ބުރާންޗެއްކަން... ކީއްކުރާނީ... ދައްކަވަން ހުރިތަނެއް ދައްކަވާފަ ގެންދަވާނީ.


Steven Spielber ge "West Side Story" ah au bathalaa eh | Mihaaru\nސްޓީވެން ސްޕީލްބާގްގެ "ވެސްޓް ސައިޑް ސްޓޯރީ" އަށް އައު ބަތަލާއެއް\n18 ޖެނުއަރީ 2019 - 07:56\nމީގެ 62 އަހަރު ކުރިން ބްރޯޑްވޭ މިއުޒިކަލްއެއްގެ ގޮތުގައި ގެނެސްދީފައިވާ "ވެސްޓް ސައިޑް ސްޓޯރީޒް" އަށް ބިނާކޮށް ސްޓީވެން ސްޕީލްބާގް ޑައިރެކްޓް ކުރާ ފިލްމުން އާ ބަތަލާއަކު ތައާރަފު ކުރަން ނިންމައިފި އެވެ.\nޒުވާން އެކްޓަރު އެންޒެލް އެލްގޯޓްއާ އެކު "ވެސްޓް ސައިޓް ސްޓޯރީ" ގައި މާރިއާގެ ރޯލުން ފެނިގެން ދާނީ ހައި ސްކޫލްގައި ކިޔަވަމުން އަންނަ އުމުރުން 17 އަހަރުގެ ރެޗެލް ޒެލްގާ އެވެ. އޭނާ ކާސްޓަށް ނެގީ އޮޑިޝަނަށް ހުޅުވައިލުމުން ކުރިމަތިލި 300 އަންހެން ކުދިންގެ މެދުގައި ބޭއްވި އޮޑިޝަނަކަށް ފަހު އެވެ.\nމި ފިލްމަށް ނަގާފައިވާ އިތުރު ތަރިންގެ ތެރޭގައި އެރިއާނާ ޑިބޯސް، ޑޭވިޑް އަލްވެރޭޒް އަދިު ޖޯޝް އެންޑްރެސް ރިވެރާ ހިމެނެ އެވެ.\n"ވެސްޓް ސައިޑް ސްޓޯރީ" ގެ މައިގަނޑު ކާސްޓް މިހާރު އެއްކޮށްހެން ހަމަޖެހިފައިވާ އިރު، ސްޕީލްބާގް ބުނީ އޭނާ ހުރީ ކާސްޓާ ދޭތެރޭ ވަރަށް ހިތްހަމަޖެހިފައި ކަމަށެވެ. އަދި މި ފިލްމު ވަރަށް ވެސް ރީތި މޮޅު ފިލްމެއްގެ ގޮތުގައި ގެނެސް ދޭނެ ކަމަށް ބުންޏެވެ.\nއޭނާ ބުނި ގޮތުގައި ޒުވާން އާ ތަރިންތަކެއް ފިލްމުގައި ހިމެނުމަކީ "ވެސްޓް ސައިޑް ސްޓޯރީ" ގެ ޝައުގުވެރިކަން އިތުރުކޮށްދީ، މިއަށް އާ ދިރުމެއް އަންނާނެ ކަމެކެވެ.\nމި އަހަރުގެ ހޫނު މޫސުމުގައި ޝޫޓިން ފަށާ ފިލްމުގެ ސްކްރީންޕްލޭ ހަވާލުކޮށްފައި ވަނީ ސްޕީލްބާގް ޑައިރެކްޓް ކުރި "ލިންކަން" އާއި "މިއުނިކް" ފަދަ ފިލްމުތަކުގެ ސްކްރީންރައިޓަރު ޓޯނީ ކުޝްނާއާ އެވެ.\nSteven Spielberg ge dream project gai Ensel Elgort\n"ވެސްޓް ސައިޑް ސްޓޯރީ" ގެ ބަތަލަކީ އެންޒެލް.\nނަވާރަސަތޭކަ ފަސްދޮޅަސް އެއް ވަނަ އަހަރު ޖެރޮމް ރޮބިންސާއި ރޮބަޓް ވެސް ފީޗާ ފިލްމެއްގެ ގޮތުގައި "ވެސްޓް ސައިޑް ސްޓޯރީޒް" ގެނެސް ދިނެވެ. އެ ފިލްމަށް 10 އޮސްކާ އެވޯޑް ވެސް ލިބިފައިވެ އެވެ. ސްޕީލްބާގް އެންމެ ފަހުން ޑައިރެކްޓް ކުރި ފިލްމަކީ މި އަހަރުގެ މާޗްގައި ރިލީޒް ކުރި "ރެޑީ ޕްލެޔާ ވަން" އެވެ.\nއިތުރު ލިޔުންތައް ހޮލީވުޑް ސްޓީވެން ސްޕީލްބާގް


SunOnline: "Terrorist" Ameen ge mahchah dhauvaa kuran fonuvaifi\n"ޓެރަރިސްޓު" އަމީންގެ މައްޗަށް ދައުވާކުރަން ފޮނުވައިފި\nޝަފްނާ ހުސައިން 03 Dec 2019, 15:04\nރާއްޖެއިން ބޭރުގައި ހިނގާ ހަނގުރާމަތަކަށް ދިވެހީން ފޮނުވައި، ހަނގުރާމަވެރި ޖަމާއަތްތަކަށް މީހުން ރެކްރޫޓުކުރާކަމުގެ ތުހުމަތުގައި ހައްޔަރު ކުރި ޏ. ފުވައްމުލައް / މާދަޑު، ކަރިއްޔާވިލާ، މުހައްމަދު އަމީންގެ މައްޗަށް ދައުވާ ކޮށްދިނުމަށް އެދި ފުލުހުންގެ ފަރާތުން ޕްރޮސެކިއުޓާ ޖެނެރަލްގެ އޮފީހަށް ފޮނުވައިފި އެވެ.\nރާއްޖެއިން ބޭރުގައި ހިނގާ ހަނގުރާމަތަކަށް ދިވެހީން ފޮނުވައި، އަދި ހަނގުރާމަވެރި ޖަމާއަތްތަކަށް މީހުން ރެކްރޫޓުކުރުމުގައި އިސްކޮށް ހަރަކާތްތެރިވާކަމުގެ ތުހުމަތުގައި އަމީން ހައްޔަރު ކުރީ މިދިޔަ އޮކްޓޫބަރު މަހުގެ 23 ވަނަ ދުވަހު އެވެ.\nފުލުހުން މިއަދު ނެރުނު ބަޔާނެއްގައި ބުނެފައި ވަނީ ގިނަ ދުވަސްތަކެއް ވަންދެން ފުޅާ ދާއިރާއެއްގައި ރާއްޖެއިން ބޭރުގައި ހިންގާ ޓެރަރިސްޓް ޖަމާއަތްތަކަށާއި ހަނގުރާމަވެރި ޖަމާއަތްތަކުގައި ބައިވެރިވުމަށް ރާޖެއިން މީހުން ރެކްރޫޓުކޮށް ހަނގުރާމައަށް މީހުން ފޮނުވަން އަމީން އަމަލީގޮތުން ހަރަކާތްތެރިވެ އެކަމަށް އެހީތެރިވެދީ ވަގިވެރިވާކަމަށް ތުހުމަތުކުރެވޭ ކަމަށެވެ.\nއަދި ދުނިޔޭގެ އެކި ގައުމުތަކުގައި ހަރަކާތްތެރިވާ ޓެރަރިސްޓު ޖަމާއަތްތަކަށް ވާގިވެރިވުމުގެ ގޮތުން މާލީ އަދި ޓެކްނޮލޮޖިކަލް ސަޕޯޓް ދިނުމާއި ދުނިޔޭގެ އެކި ގައުމުތަކުގައި ހަރަކާތްތެރިވާ ޓެރަރިސްޓު ޖަމާއަތްތަކުގެ އިސް ފަރާތްތަކާއި ގާތް ގުޅުމެއް ބޭއްވާ، އެފަދަ ޖަމާއަތްތަކުގެ ހަރަކާތްތައް ކުރިއަށް ގެންދިއުމުގައި އަމީން އިސްކޮށް ހަރަކާތްތެރިވާ ކަމަށް ވެސް ތުހުމަތު ކުރެވޭ ކަމަށެވެ.\nއަދި އެ މައްސަލައިގެ ތަހުގީގު ނިންމުމަށްފަހު މި މަހުގެ ފުރަތަމަ ދުވަހު، އަމީންގެ މައްޗަށް ދައުވާކޮށްދިނުމަށް އެދި ޕީޖީއަށް މައްސަލަ ފޮނުވާފައިވާ ކަމަށް ފުލުހުން ބުންޏެވެ.\nއަމީންއަކީ 2007 ވަނަ އަހަރު ސަލްޓަން ޕާކުގައި ބޮން ގޮއްވި މައްސަލައިގައި ތުހުމަތު ކުރެވުނު އެކަކެވެ. މައްސަލައިގައި ހައްޔަރު ކުރަން އުޅުމުން އަމީން ވަނީ ފިލައިގެން ލަންކާއަށް އެތެރެވެފަ އެވެ. އަދި އޭނާ ހޯދަން އިންޓަޕޯލް ރެޑް ނޯޓިސްވެސް އޭރު ނެރުނެވެ.\nލަންކާއިން ހައްޔަރުކޮށް މާލެ ގެނެސް ދެ މަސް ވަންދެން ބަންދުގައި ބެހެއްޓުމަށްފަހު 2012 ވަނަ އަހަރު އޭނާ ވަނީ ދޫކޮށްލައިފައެވެ.\nއެމެރިކާގެ ޑިޕާޓްމަންޓް އޮފް ޓްރެޝަރީގެ އޮފީސް އޮފް ފޮރިން އެސެޓްސް ކޮންޓްރޯލް (އޯއެފްއޭސީ) އިން އެކުލަވާލި ޓެރަރިސްޓުންގެ ލިސްޓުގައި ވެސް އަމީން ވަނީ ހިމަނާފައެވެ. އޭނާ އަކީ އެ ލިސްޓުގައި ހިމެނި ފުރަތަމަ ދިވެއްސެވެ.\nއަމީން އާ ބެހޭގޮތުން އެމެރިކާއިން ބުނެފައި ވަނީ އަފްޣާނިސްތާން އަދި ޕާކިސްތާނުގައި އައިއެސް އިން ހިންގަމުން އަންނަ ގޮތްޕަށް އެކި ގޮތްގޮތުން އެހީތެރިކަން ފޯރުކޮށްދެމުން އަންނަ މީހެއް ކަމަށެވެ. އެގޮތުން ފައިސާގެ އެހިތެރިކަމާއި، މުދަލާއި، ޓެކްނޮލޮޖީގެ ދާއިރާއިން ވެސް އަމީން އެހީތެރިކަން ފޯރުކޮށްދީފައިވާ ކަމަށެވެ.\nއަމީން މި އަހަރުގެ އޭޕްރީލް މަހުގެވެސް އައިއެސްއަށް މީހުން ރެކްރޫޓުކުރުމުގައި ވަރަށް އިސްކޮށް މަސައްކަތް ކޮށްފައިވާ ކަމަށާއި، ކޮންމެ ހަފްތާއަކުވެސް ދީނީ ކްލާސްތަކެއްގެ ނަމުގައި މާލޭގައި 10 ވަރަކަށް ރެކްރޫޓްމަންޓް ސެޝަންތައް ކުރިއަށް ގެންގޮސްފައިވާކަން އޯއެފްއޭސީން ބުނެއެވެ.\nއެންމެ ފަހުން ޓެރަރިޒަމްގެ ގާނޫނަށް ގެނައި އިސްލާހުތަކުގައި ވާގޮތުން ޓެރަރިސްޓް ޖަމައާތަތްތަަކަށް ތާއީދުކޮށް، އެފަދަ ޖަމާއަތްތަށް ޕްރޮޕޯޓު ކުރުމަކީ ގާނޫނީ ކުށެކެވެ.\nމިހާތަަނަށް ފުލުހުން އާންމު ކުރި މައުލޫމަތުތަކުން އެނގޭ ގޮތުގައި މިއީ އަލަށް ތަސްދީގު ކުރެވުނު ޓެރަރިޒަމް ހުއްޓުވުމުގެ ގާނޫނުގެ އިސްލާހުތަކާއެކު ހައްޔަރުކޮށް، ދައުވާކުރަން ފޮނުވި ފުރަތަމަ މީހާއެވެ.\nއަލަށް ގެނައި އިސްލާހުތަކާއެކު ޓެރަރިޒަމްގެ ގާނޫނުގައިވާގޮތުން ހަނގުރާމައަށް މީހަކު ފޮނުވުމާއި ހަނގުރާމައަށް މީހުން ފޮނުވަން މަސައްކަތް ކުރުން ނުވަތަ އެކަމަށް ހިތްވަރު ދިނުމަކީ ކުށެކެވެ. އެ ކުށް ސާބިތުވެެގެން ލިބޭ އަދަބެއްގެ ގޮތުގައި ހިމަނާފައިވަނީ، 10 އަހަރާއި 15 އަހަރާ ދެމެދުގެ މުއްދަތަކަށް ޖަލަށްލުމެވެ. އެއީ އެގާނޫނުގައި އެންމެ ބޮޑު އަދަބެއް ކަނޑައަޅާފައިވާ ކުށެވެ.


ޅެމަށް ފާޑު ކިޔުމުގައި އިސްކަމެއް ދޭންވީ.. — Ihavandhoo.com\nޅެމަށް ފާޑު ކިޔުމުގައި އިސްކަމެއް ދޭންވީ..\n8 ޖުލައި 20130މުހައްމަދު އިމްރާން\n2010 ވަނަ އަހަރު އިހަވަންދޫގައި ބޭއްވި މަސްވެރިންގެ ދުވަހުގެ ހަފްލާއެއްގައި އިހަވަންދޫ މަދަރުސާގެ ދަރިވަރުންތަކެއް ސަގާފީ ހެދުމުގައި ފައިހަމަ ކުރުމެއް ހުށަހަޅާދެނީ / ފޮޓޯ: އިހަވަންދޫޑޮޓްކޮމް ފައިލް\nޅެމަށް ފާޑުކިޔުން މިއީ، ޅެން މާނަކުރުމާއި ޝަރަހަ ކުރުމާއި މި ދެ ކަމުގެ ތެރެއަށް ވެސް، ގެތިގެން ނުދާ ވަކި ދާއިރާއެކެވެ. ޅެމަށް ފާޑު ކިޔާ މީހާ ވިސްނަންވީ ޅެމުގެ މާނައަށް އެކަންޏެއް ނޫނެވެ. އޭނާގެ ނަޒަރު ހުންނަން ޖެހޭނީ އެއަށްވުރެ ފުޅާ ބުރެކެޓެއްގެ ތެރޭގަ އެވެ. އެގޮތުން ޅެމަށްފާޑުވެރި ފާޑުކިޔުމެއް ކިޔާނަމަ ތިރީގައިވާ ކަންކަމަށް، އޭނާގެ ނަޒަރު ހުއްޓާލުން ކޮންމެހެން މުހިއްމެވެ.\nފާޑުކިޔާ ޅެމުގެ މައިގަނޑު ނަން\nފާޑުކިޔާ ޅެމުގެ މައިގަނޑު ނަމަކީ ވެސް ފާޑުކިޔާ މީހާ ވިސްނާލަން ޖެހޭ މަސްކަނެކެވެ. އެހެނީ ޅެންވެރިޔާގެ ޅެމަށް ފާޑުކިޔުމުގައި ޅެންވެރިޔާގެ ޅެމާއި އެޅެމުގެ މައިގަނޑު ނަމާއި ހުރި ގުޅުން އެނގުމަކީ މުހިއްމު ކަމެކެވެ. ބައެއް ޅެންތަކުގައި ޅެންވެރިޔާ ދައްކާނަމޭ ހިތަށް އެރުވި ވާހަކަ ޅެމުގެ ތެރޭގައި ފުރިހަމަ އަށް ނުގެނެވިފައި ހުންނަކަން ފާހަގަ ކުރެވެ އެވެ. މިސާލަކަށް ޅެމުގެ މައިގަނޑު ނަމަކަށް [ފޮނި ބޯކިބާ] ލިޔެ، ޅެމުގެ އެމުނުމުގައި [ލޮނު ބޯކިބާ] މިނަމަށް އިންސާފު ކުރެވޭ ދަނޑިވަޅުތައް ވެސް މަދެއް ނޫނެވެ. އެހެންކަމުން ޅެމަށް ފާޑުކިޔުމަށް ޅެމުގެ މައިގަނޑު މައުޟޫޢު އެނގުން މުހިއްމެވެ.\nފާޑުކިޔާ ޅެމުގެ ބައިތުތައް\nޅެމަށް ފާޑުކިޔުމުގައި ޅެންވެރިޔާ ގެނެސްފައިވާ ބައިތުތަކަށް ވަކިވަކީން ބަލައިލުން މުހިއްމެވެ. އެގޮތުން ޅެންވެރިޔާގެ ޅެމުގެ ބައިތުތަކުގެ އެމުނި އެކުލެވިފައިވާ ތަރުތީބަކީ ޅެމަށް ފާޑު ކިޔުމުގައި އިސްކަންދޭންޖެހޭ ވަރަށް މުހިއްމު ނުގުތާއެކެވެ. އެގޮތުން ޅެމުގެ ބައިތުތައް ގެތެމުން އައިސްފައިވާ ގޮތަށާއި، ބައިތުތަކުގެ މެދުގައިހުރި ގުޅުމަށާއި، ބަސްމަގަށާއި، ބަސްކޮށާރަށް އަލި އަޅުވާލުން މުހިއްމެވެ. އެގޮތުން ޅެމުގެ ބައިތު ތަކުގައި އެކުލެވިފައިވާ ބަސްކޮށާރަށް ޅެމުގެ ފާޑުކިޔުމުގެ ބައިގާ އަލިއަޅުވާލާއިރު ޅެމުގައި ބޭނުންކޮށްފައި ހުރި މުރުއްވަތްތެރި ބަސްތަކަށާއި މުއްސަނދި އިބާރަތްތަކަށް ތިމާގެ ކަޅިހުއްޓާލުން މުހިއްމެވެ.\nޅެމުގައި އެކުލެވިގެންވީ މާނަ\nޅެމަށް ފާޑުކިޔުމުގައި ޅެމުގެ މާނައަށް ބަލައިލުން މުހިއްމެވެ. ނަމަވެސް ޅެމުގެ މާނަ ގެނައުމުގައި ވިސްނަންވީ ކަމަކީ ޅެމުގެ މާނައަށް ފުންކޮށް ވިސްނުމުގެ ބަދަލުގައި މަތިމަތީން ޅެމުގެ މާނަގެނައުމަށެވެ. ޅެމުގައި ބުނެފައިވާ ފުންމާނަ އާއި ދިމާއަށް ތިމާ ދިޔުމުގެ ބަދަލުގަ އެވެ. އެހެނީ، އަހަރެމެންގެ ވާންފަށަކީ ޅެންމާނަ ކުރުމެއް ނުވަތަ ޝަރަހަ ކުރުމެއް ވެސް ނޫނެވެ. އެހެންކަމުން ޅެމަށް ފާޑު ކިޔުމުގައި ހިފަހައްޓަން ޖެހޭ ވާފަށުގައި ހިފެހެއްޓުން މުހިއްމެވެ. އެގޮތުން ބަލައިލާން ޖެހޭނީ ޅެމުގެ މައިގަނޑު ޖުމްލަ މާނައަށެވެ. ބައިތުތައް ވަކިވަކީން މާނަ ކުރުމުގެ ބަދަލުގަ އެވެ.\nފާޑުކިޔާ ޅެމަށް ފާޑު ކިޔުމުގައި އެންމެ އިސްކަންދޭންޖެހޭ އެންމެ މުހިއްމު އަދި އެންމެ ބޭނުންތެރި ބަޔަކީ މިއީ އެވެ. ފާޑުކިޔާ ފާޑު ކިޔުމުގައި މިބައި އުނިނަމަ އެފާޑު ކިޔުން ކޮރުވީ އެވެ. އެހެނީ ފާޑުކިޔާ ޅެމުގެ ޅެންވެރިޔާގެ ޅެންވެރިކަމުގެ ފޭރާން މޮޅު ދެރަ މިނެއް ވަޒަން ކުރެވޭނޭ ތިލަފަތަކީ މިއީ އެވެ. އެގޮތުން ޅެންވެރިކަމުގެ ބަޔަށް އިންޞާފުކުރުމުގައި އިސްކާންދޭންޖެހޭ މުހިއްމު ހަތަރު ޕޮއިންޓު ފާހަގަ ކޮށްލާނަމެވެ.\n- ބަނޑުވަށްއަކުރު: ބަނޑުވަށް އަކުރަކީ ކޮންމެ ޅެންބައިތެއްގެ ވެސް ޞަދުރާއި އަޖުޒުގެ ދެވަނަ އަކުރެވެ. ހަދާން ބަހައްޓާށެވެ. ހަމައެކަނި ދެވަނަ އަކުރެވެ. ޞަދުރުގެ ދެވަނަ އަކުރު އަދި އަޖުޒުގެ ދެވަނަ އަކުރެވެ. މި ދެ އަކުރު އެއްގޮތްނަމަ ބަނޑުވަށް އަކުރު އެއްގޮތްވީ އެވެ. ފިލި ބަނޑުވަށް އަކުރުގެ ބައިގާ ނުހިމަނާށެވެ. ތިރީގައިވާ ޅެންބައިތުގައި ފާހަގަ ކޮށް ދެވިފައި އެ ވަނީ ބަނޑުވަށް އަކުރެވެ.\nއަށާވީސް އަހަރުވީ ނޫކަށި ފުރައިގެ ޒުވާން މަދަރުސާއެއް\nރަށާ އަތޮޅާއި ފަޚްރުވެރިވާ ފަޖުރުތަރިހެން ވިދާތަރިއެއް\nމިޅެން ބައިތުގެ ބަނޑުވަށް އަކުރަކީ "ށަވިޔަނި" އެވެ.\n- ފިލިކޯޅި: ފިލި ކޯޅި މިއީ ކޮންމެ ބައިތެއްގެ އަޖުޒާއި ޞަދުރުގެ ފެށޭ ފުރަތަމަ ދެ އަކުރާއި އެ އަކުރުގެ ފިއްޔެވެ. އެހެން ގޮތަކަށް ދަންނަވަނީ ނަމަ ކޮންމެ ބައިތެއްގެ ވެސް ޞަދުރާއި އަޖުޒުގެ ވެސް ފެށޭ ދެއަކުރުގެ ފިއްޔެވެ. މިފަހަރު ބަލަން ވާނީ ހަމައެކަނި ފިއްޔަށެވެ. މިފަހަރު ވެސް ކުރީން ހިމަނާލި ބައިތުން މިސާލު ދައްކާލަމެވެ.\nމިޅެންބައިތުގެ ފިލިކޯއްޔަކީ "އަބަފިލި" އަދި "އާބާފިލި" އެވެ.\n- ކާފިޔާ: ކާފިޔާ މިއީ ކޮންމެ ބައިތެއްގެ ވެސް ނިމޭ އަކުރާއި ފިއްޔެވެ. ހަނދާން ބަހައްޓާށެވެ. މިފަހަރު ބަލަން ވާނީ އަޖުޒުގެ ނިމޭ އަކުރާއި ފިއްޔަށެވެ. ޞަދުރާއި އަޖުޒަކަށް ނޫނެވެ. މިފަހަރުވެސް ކުރީ ބައިތުން މިސާލު ބަލާލައިށެވެ. އަދި ކުރީބައިތުގެ އިތުރުން އިތުރު ބައިތެއް ހަމަ އެޅެމުން ހިމަނާލަމެވެ.\nބަހާ ޢަމަލާއި ސީދާކޮށް ތިމާ ހަމަމަންޒިލަށް ގެންދާ\nރަހާގެ ރޮނގެއް ފަދައިން މިސްރާބު ނެދައްކައިދޭ ގަހާ ތަރިއެއް\nމިޅުމުގެ ކާފިޔާ އެއްގޮތް ކޮށްފައިވަނީ "އް" މި އަކުރާއި ފިއްޔަށެވެ.\n- ވަޒަން: ޅެމުގެ ވަޒަނަކީ ޅެމުގައި ހިމެނޭ ބައިތުތަކުގެ ޞަދުރު އަދި އަޖުޒުގައި ހިމެނޭ ފިލީގެ އަދަދެވެ. މިގޮތުން ގުނާއިރު ދެމޭ ފިލިތައް ގުނާނީ ދެފިލީގެ ގޮތުގަ އެވެ. އައިބައި ފިލި، ސުކުން، އަދި އެހެނިހެން ފިލިތައް ގުނާނީ އެއްފިލީގެ ގޮތުގަ އެވެ. ނަމަވެސް ބައެއް ބައިތު ތަކުގައި ދެމޭ ފިލީގެ ފަހަތައް އަންނަ ސުކުން، ފިލިގުނާއިރު ނުގުނަ ދޫކޮށްލަ އެވެ. ކުރީގެ ބައިތުން މިސާލު ބަލައިލާށެވެ.\nބަހާ ޢަމަލާއި ސީދާކޮށް ތިމާ ހަމަމަންޒިލަށް ގެންދާ (28 ފިލި)\nރަހާގެ ރޮނގެއް ފަދައިން މިސްރާބު ނެދައްކައިދޭ ގަހާ ތަރިއެއް (30 ފިލި)\nއަށާވީސް އަހަރުވީ ނޫކަށި ފުރައިގެ ޒުވާން މަދަރުސާއެއް (30 ފިލި)\nރަށާ އަތޮޅާއި ފަޚްރުވެރިވާ ފަޖުރުތަރިހެން ވިދާތަރިއެއް (29 ފިލި)\nމިބައިތު ތަކުގައި ވަޒަން ހިފައްޓާފައިވަނީ 28 ފިއްޔާ 30 ފިއްޔާ މިދެމެދަށެވެ. މިގޮތައް ދިމާވެއްޖެނަމަ ބަލާނީ ޖުމްލަ ގޮތެއްގައި ޅެމުގެ ވަޒަން ހިފެހެއްޓިފައިވާ ގޮތަށެވެ. ވީމާ މި ޅެމުގެ ވަޒަނީ 29 ފިއްޔެވެ.


މަޖިލިހުގެ ރައީސް މަސީހްގެ އިތުބާރު ނެތްކަމުގެ މައްސަލަ މަޖިލީހަށް ހުށަހެޅުމަށް ފަހު، ދިއްގަރު ދާއިރާގެ މެމްބަރު ފާރިސް ނޫސްވެރިންނާ މިއަދު ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\nމަޖިލީހުގެ ރައީސް ކަމުން މަސީހު ވަކި ކުރަން ހުށަހަޅައިފި\n08 މާޗް 2017 - 11:27 97 comments\nމަޖިލިހުގެ ރައީސްގެ މައްޗަށް އިތުބާރު ނެތް ކަމަށް ފާސްވާނީ އެ ދުވަހެއްގެ ޖަލްސާއެއްގައި ވޯޓުގައި ބައިވެރިވާ މެމްބަރުންގެ އަޣުލަބިއްޔަތުންނެވެ. މަސީހުގެ މައްޗަށް އިތުބާރު ނެތްކަމަށް މަޖިލީހުގެ ތަޅުމުން ފާސްވެއްޖެނަމަ، އެ މަގާމުން މަސީހު އިސްތިއުފާ ދެއްވުމަށް މަޖުބޫރުވާނެ އެވެ.\nމަޖިލިހުގެ ރައީސްގެ އިތުބާރު ނެތްކަމުގެ މައްސަލަ މަޖިލިހަށް ހުށަހެޅުމުގައި އެންމެ އިސްކޮށް ހުންނެވީ ކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން އަދި ރައީސް އަބްދުﷲ ޔާމީނަށް ބޮޑުބޭބެ ވިދާޅުވާ، ދިއްގަރު ދާއިރާގެ މެމްބަރު އަހުމަދު ފާރިސް މައުމޫނެވެ. އަދި މި މައްސަލައިގެ ލިޔުމުގައި އެންމެ ފުރަތަމަ ސޮއިކުރެއްވީ ވެސް ފާރިސް ކަމަށް އެނގިފައިވެ އެވެ.\nމަސީހުގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމުގެ ވިސްނުން ވެސް އައީ ޕީޕީއެމްގެ ރައީސް މައުމޫންގެ ފެކްޝަންގެ ތެރެއިން ކަމަށް ވެ އެވެ.\nފާރިސްގެ އިތުރުން އިދިކޮޅު އެމްޑީޕީގެ ޕާލަމެންޓްރީ ގުރޫޕުގެ ލީޑަރު ހިންނަވަރު ދާއިރާގެ އިބްރާހިމް މުހައްމަދު ސޯލިހް (އިބޫ) އާއި ކެންދޫ ދާއިރާގެ ޖުމްހޫރީ ޕާޓީގެ މެމްބަރު އަލީ ހުސެއިނާއި ނޮޅިވަރަމް ދާއިރާގެ އެމްޑީއޭގެ މެމްބަރު ހުސެއިން އަރީފާއި ތުލުސްދޫ ދާއިރާގެ ޕީޕީއެމްގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) ވެސް، މަސީހްގެ އިތުބާރު ނެތްކަމުގެ މައްސަލަ ހުށަހެޅުމުގައި އިސްކޮށް ތިއްބެވި އެވެ.\nމަޖިލިހަށް މައްސަލަ ވެއްދުމަށް ފަހު، ނޫސްވެރިންނާ ވާހަކަ ދައްކަވަމުން ފާރިސް ވިދާޅުވީ، މަޖިލިހުގެ ރައީސްކަމުން މަސީހް ވަކިކުރުމަށް ހުށަހެޅީ ހުރިހާ ޕާޓީތަކެއްގެ އެއްބާރުލުމާއެކު ކަމަށެވެ.\nމަޖިލިހުގެ ރައީސް މަސީހްގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމުގައި އިސްކޮށް ތިއްބެވި އިދިކޮޅު މެމްބަރުން، މަޖިލިހުގެ އިދާރާގެ ބޭރުގައި މިއަދު ފޮޓޯއެއް ނަންގަވަނީ.---ފޮޓޯ: ހުސެއިން ވަހީދު/މިހާރު\nއޭނާ ވިދާޅުވި ގޮތުގައި މަސީހު ވަކިކުރަން ހުށަހެޅުއްވީ މަޖިލިހުގެ ކަންކަން އެންމެ ރަނގަޅަށް ކުރިއަށް ނުގެނދަވާތީ އެވެ.\n"މިކަމުގައި އަޅުގަނޑުމެންނާ އެކީގައި ފެނިވަޑައިގަންނަވާނެ ހުރިހާ ޕާޓީއަކަށް ނިސްބަތްވާ މެމްބަރުން، އުންމީދަކީ މި މަސައްކަތް ކުރިއަށް ގެންގޮސް ކާމިޔާބުކޮށް ނިންމާލުން،" ފާރިސް ވިދާޅުވި އެވެ.\nއޭނާ ވިދާޅުވި ގޮތުގައި މަޖިލީހުގެ މަސައްކަތްތައް ހަރުދަނާ ކުރެވިއްޖެނަމަ، ރައްޔިތުންގެ ލާބަ އާއި މަންފާ އަށް ގާނޫނުއަސާސީން ލާޒިމް ކުރާ ހުރިހާ މަސައްކަތެއް ފުރިހަމައަށް ކުރެވޭނެ އެވެ.\nނަމަވެސް މަސީހުގެ މޭސްތިރި ކަމުގައި މަޖިލިސް ހިނގާ ގޮތް ލަސްވެ، ރައްޔިތުންނަށް ބޭނުންވާ ގިނަ ގާނޫނުތަކެއް ހަދަން ހުރި ނަމަވެސް، މަސީހުގެ ސަބަބުން މަޖިލިސް ހުއްޓިފައިވާ ކަން ފާރިސް ވިދާޅުވި އެވެ. އެހެންވެ، ސަރުކާރު ޖަވާބުދާރީ ކުރަން އެކަށީގެންވާ މަސައްކަތެއް ނުކުރެވޭ ކަމަށް އޭނާ ވިދާޅުވި އެވެ.\nފާރިސް ތުހުމަތު ކުރެއްވި ގޮތުގައި މަޖިލީހުގެ ތަޅުމުގައި ބައެއް މެމްބަރުންނަށް ވާހަކަ ދައްކަވަން ރިޔާސަތުން ފުރުސަތު ނުދެއްވަނީ ސިޔާސީ ބޭނުމެއްގަ އެވެ. އަދި ގާނޫނުތައް ހެދުމުގައި އެކަށީގެންވާ ވަގުތުތައް މެމްބަރުން ނުދޭއިރު، އަވަސް އަރުވާލައިގެން މަސައްކަތްތައް ނިންމަމުން ދާ ކަމަށް އޭނާ ވިދާޅުވި އެވެ.\n"ބޮޑެތި މަސައްކަތްތައް ކުރާއިރު، އެކަށީގެންވާ ވަގުތު ނުދެއްވާތީ އެކަމާ މެދު އެތައް ޝަކުވާއެއްކޮށްގެން އެއްވެސް ހައްލެއް ނުލިބި ވަނީ،" ފާރިސް ވިދާޅުވި އެވެ.\n"އަޅުގަނޑުމެން ދެކޭ ގޮތުގައި މި މަސައްކަތް [މަސީހު ވަކި ކުރުން] ކުރުން ލާޒިމް ވެއްޖެ."\nމަޖިލިހުގެ ރައީސް މަސީހް އާއި (ކ) މަޖިލިހުގެ މެޖޯރިޓީ ލީޑަރު އަދި ޕީޕީއެމްގެ ޕާލަމެންޓްރީ ގުރޫޕުގެ ލީޑަރު ނިހާން ވާހަކަ ދައްކަވަނީ.---މިހާރު ފައިލް ފޮޓޯ\nމަސީހުގެ މައްޗަށް އިތުބާރު ނެތް ކަމުގެ ވޯޓު ފާސްވާނެތޯ ދެންނެވުމުން ފާރިސް ވިދާޅުވީ މަޖިލީހުގެ މަސައްކަތްތައް ކުރިއަށްދާ ގޮތާ މެދު ގިނަ މެމްބަރުންތަކެއް ޝަކުވާ ކުރަމުންދާ ކަމަށެވެ. އޭނާ ފާހަގަކުރެއްވި ގޮތުގައި މަޖިލިހުގެ ރައީސްކަމުން މަސީހް ވަކިކުރުމަށް އިދިކޮޅު މެމްބަރުންގެ އަޣުލަބިއްޔަތު އޮތް ކަމަށް ގަބޫލު ކުރެއްވެ އެވެ.\n"މި މައްސަލަ ތާވަލް ކުރެވިގެން، ކުރިއަށްދާ ދުވަހު އެ މަންޒަރު ފެންނާނެ،" އޭނާ ވިދާޅުވި އެވެ.\nއެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބޫ ވިދާޅުވީ މަސީހުގެ މައްޗަށް އިތުބާރު ނެތްކަމުގެ މައްސަލަ ހުށަހެޅީ ގާނޫނުއަސާސީ އާއި މަޖިލީހުގެ ގަވާއިދުތަކާ އެއްގޮތަށް ހުރިހާ ކަމެއް ފުރިހަމަ ކުރުމަށް ފަހު ކަމަށެވެ.\nމަޖިލިސް ހިނގަން ވާނީ ރައްޔިތުންގެ ހުރިހާ މަންދޫބުން ބައިވެރިވާ، ޑިމޮކްރަޓިކް އުސޫލުތަކުގެ މަތިން، ޖަވާބުދާރީވެ، ހާމަކަން ބޮޑު ގޮތެއްގައި ކަމަށް ގާނޫނުއަސާސީގައި ބުނާއިރު، ރާއްޖެ އަށް ދިމާވެފައި އޮތް ބޮޑެތި މައްސަލަތަކުގެ ފެށުން އައީ މަޖިލިސް ތެރެއިން ކަމަށް އިބޫ ވިދާޅުވި އެވެ.\nމަޖިލިހުގެ ރައީސް މަސީހްގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމަށް ފަހު، މަޖިލިހުގެ މައިނޯރިޓީ ލީޑަރު އަދި އެމްޑީޕީގެ ޕާލަމެންޓްރީ ގުރޫޕުގެ ލީޑަރު އިބޫ ނޫސްވެރިންނާ ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\n"ޑިމޮކްރަޓިކް ހަމަތަކާއި އުސޫލުތަކުގެ ބޭރުން، ގާނޫނުއަސާސީ އަށް ބެލުމެއް ނެތި ކަންތައްތައް ހިނގަމުން ދަނީ، އަޅުގަނޑުމެން މިތިބީ އެކުގައި މި މަސައްކަތް ކުރުމަށް އަޒުމް ކަނޑައަޅައިގެން،" އޭނާ ވިދާޅުވި އެވެ.\n"އަޅުގަނޑުމެން މި ނިކުތީ ވަރަށް ގަދަ ކަނޑަކަށް. އެހެންވިޔަސް، އަޅުގަނޑުމެން އެކުގައި އަމާން ބަނދަރަކަށް ދިއުމަށް ކުރެވެން ހުރި ހުރިހާ މަސައްކަތެއް ކުރާން މިތިބީ ތައްޔާރަށް،" މަޖިލިހުގެ މައިނޯރިޓީ ލީޑަރު ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސެއިން ވިދާޅުވީ ގާނޫނުއަސާސީ އާއި ގަވާއިދުތަކާ ހިލާފަށް ކިތަންމެ ދިގު މުއްދަތެއް ވަންދެން މަޖިލީހުގެ ރައީސް މަސައްކަތް ކުރެއްވި ނަމަވެސް، ހުރިހާ އެންމެންގެ މައްޗަށް ގާނޫނު އަރައި ހަމަކުރާނެ ދުވަހެއް އަންނާނެ ކަމަށެވެ. އަދި އިންސާފުގެ މަގުންނާއި ޑިމޮކްރަސީގެ އުސޫލުތަކާ ހިލާފަށް މަޖިލީހުގެ ރައީސް ކަންކަން ކުރައްވާތީ މަސީހާ މެދު އިތުބާރު ގެއްލިފައިވާ ކަމަށް އޭނާ ވިދާޅުވި އެވެ.\nމަސީހުގެ އިތުބާރު ނެތް ކަމުގެ ވޯޓު ނަގަން އެމްޑީޕީ އާއި އިދިކޮޅު މެމްބަރުން ކުރައްވާ މަސައްކަތް ޕީޕީއެމުން ފެއިލް ކުރާނެ ކަމަށް ޕީޕީއެމްގެ ޕާލަމެންޓްރީ ގުރޫޕުގެ ލީޑަރު އަހްމަދު ނިހާން ވަނީ މީގެ ކުރިން ވިދާޅުވެފަ އެވެ.\nމަޖިލީހުގެ ރައީސްގެ އިތުބާރު ނެތް ކަމުގެ މައްސަލައެއް މިދިޔަ އަހަރުގެ މާޗު މަހުގައި ވެސް ހުށަހެޅި އެވެ. އެކަމަކު މަޖިލީހުގެ 22 މެމްބަރު ސޮޔާއެކު ހުށަހެޅި އެ މައްސަލަ އަނބުރާ ވަނީ ގެންގޮސްފަ އެވެ. އެ މައްސަލަ އަށް މެމްބަރުންގެ މެދުގައި ބަހުސްކޮށް ވޯޓަށް އަހާފައެއް ނުވެ އެވެ.\nރައްޔިތުންގެ މަޖިލިހުގެ ރައީސް މަސީހުގެ އިތުބާރު ނެތްކަމުގެ މައްސަލަ މަޖިލިހަށް ހުށަހެޅުމަށް ފަހު، އިދިކޮޅު ބައެއް މެމްބަރުން މަޖިލިހުގެ އިދާރާ އިން މިއަދު ނުކުމެވަޑައިގަންނަވަނީ.---މިހާރު ފޮޓޯ\nމަޖިލީހުގެ ގަވާއިދު ބުނާ ގޮތުން މަޖިލީހުގެ ރައީސްގެ އިތުބާރު ނެތް ކަމުގެ ވޯޓު ނަގަން ބޭނުންނަމަ، ސަބަބު ބަޔާންކޮށް 15 މެމްބަރުންގެ ސޮޔާއެކު ލިޔުމަކުން މަޖިލީހަށް ހުށަހެޅިދާނެ އެވެ. އަދިި އެ މައްސަލައެއް މަޖިލީހަށް ލިބޭތާ ތިން ދުވަސް ތެރޭގައި މެމްބަރުންނަށް ނޯޓިސް ފޮނުވަން ވާނެ އެވެ.\nގާނޫނުއަސާސީގައި ބުނާ ގޮތުން މަޖިލީހުގެ ރައީސް މަގާމުން ވަކި ކުރަން ގަރާރެއް މަޖިލީހަށް ހުށަހެޅުމުގެ 14 ދުވަސް ކުރިން އެކަން މަޖިލީހަށް އަންގަން ވާނެ އެވެ. އަދި މަޖިލީހުގެ ރައީސް އެ މަގާމުން ވަކި ކުރުމާ ބެހޭ ބަހުސެއް ހިނގާ މަޖިލީހުގެ ޖަލްސާއެއްގެ ރިޔާސަތު ބަލަހައްޓައިގެން ނުވާނެ އެވެ. އެ ޖަލްސާގެ ރިޔާސަތު ބަލަހައްޓާނީ މަޖިލިހުގެ ނައިބު ރައީސް އެވެ.\nމަޖިލީހުގެ ރައީސް ވަކިކުރުމާ ބެހޭ ބަހުސްގައި ބައިވެރިވެ ދިފާއުވުމުގެ ހައްގު ރައީސަށް ލިބިގެންވެ އެވެ. ނަމަވެސް އެ މީހަކު މަގާމުން ވަކި ކުރަން ނަގާ ވޯޓެއްގައި ބައިވެރިވެވަޑައެއް ނުގެންނެވޭނެ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން އަބްދުﷲ މަސީހް މުހައްމަދު ފާރިސް މައުމޫން ރައީސް އިބްރާހިމް މުހައްމަދު ސޯލިހް ޖުމްހޫރީ ޕާޓީ


މަޤާމުގެ ނަންބަރު: 239604\nމަޤާމުގެ ރޭންކް: އެމް.އެސް. 3\nޑިޕާރޓްމަންޓް/ ސެކްޝަން: ޓްރެއިނިންގ، އެކްސްޓެންޝަން އެންޑް އެޑަޕްޓިވް ރިސާރޗް ސެކްޝަން\nވަޒީފާ އަދާކުރަންޖެހޭތަން: ހދ. ހަނިމާދޫ އެގްރިކަލްޗަރ ސެންޓަރ\nމުސާރ: -/7035 ރުފިޔާ\nސަޕޯރޓިންގ ކޯ އެލަވަންސް: -/900 ރުފިޔާ\nއެޑްމިނިސްޓްރޭޝަން ނުވަތަ މެނޭޖްމެންޓް ދާއިރާއިން ދީވެހިރާއްޖޭގެ ޤައުމީ ސަނަދުތަކުގެ އޮނިގަނޑުލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން. ނުވަތަ\nއެޑްމިނިސްޓްރޭޝަން ނުވަތަ މެނޭޖްމެންޓް ދާއިރާއިން ދީވެހިރާއްޖޭގެ ޤައުމީ ސަނަދުތަކުގެ އޮނިގަނޑުލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ\nއެޑްމިނިސްޓްރޭޝަން ނުވަތަ މެނޭޖްމެންޓް ދާއިރާއިން ދީވެހިރާއްޖޭގެ ޤައުމީ ސަނަދުތަކުގެ އޮނިގަނޑުލެވެލް9އިން ފެށިގެން މަތީ ސަނަދެއް ހާސިލްކޮށްފައިވުން.\nހަނިމާދޫ އެގްރިކަލްޗަރ ސެންޓަރުގެ އިދާރީ އަދި ފަންނީ މަސައްކަތްތައް މިނިސްޓްރީގެ ސްޓްރެޓިޖިކް އެކްޝަން ޕްލޭންއާއި އެއްގޮތަށް ރާވާ އެމަސައްކަތްތައް ކުރިއަށް ގެންދިއުމަށް އެގްރިކަލްޗަރ ޓްރެއިނިންގ އެކްސްޓެންޝަން އެންޑް އެޑަޕްޓިވް ރިސާރޗް ސެކްޝަންގެ އިސްވެރިންގެ މަޝްވަރާގެ މަތިން މުވައްޒަފުން ކަނޑައެޅުން.\nސެންޓަރުގެ މުވައްޒަފުންނާއި ޙަވާލުކުރެވޭ މަސައްކަތްތައް ސްޕަވައިޒްކޮށް އެމަސައްކަތްތައް ކަނޑައެޅިފައިވާ ސުންގަޑިއަށް ނިންމަމުން ގެންދާކަން ކަށަވަރު ކުރުން.\nސެންޓަރުގެ އިމާރާތްތަކާއި ސެންޓަރުގައި ބޭނުންކުރާ މެޝިނަރީތަކާއި އިކްއިޕްމަންޓްތައް ބެލެހެއްޓުމާއި، ހަނިމާދޫ އެރިކަލްޗަރ ސެންޓަރުގައި ކުރަންޖެހޭ މަރާމާތުތަކާއި، އިކްއިޕްމެންޓްސް ބެލެހެއްޓުމުގެ އެންމެހައި މަސައްކަތްތައް މިނިސްޓްރީއާއި ގުޅިގެން ކުރުމާއި އަދި މުވައްޒަފުން ލައްވައި އެކަންތައް ކުރުން.\nހަނިމާދޫ އެގްރިކަލްޗަރ ސެންޓަރުގައި ކުރާ ދަނޑުވެރިކަމުގެ ދިރާސަ މަސައްކަތްތަކުން އެއްކުރެވޭ މަޢުލޫމާތުތަކަށް އިލްމީ ރިޕޯޓްތައް މުވައްޒަފުން ލައްވާ ތައްޔާރު ކުރުމާއި މިރިޕޯރޓްތައް ކަނޑައަޅާ ސުންގަނޑިއަށް މިނިސްޓްރީ އަށް ފޮނުވަމުން ގެންދާކަން ކަށަވަރުކުރުން.\nދަނޑުވެރިކަމުގެ މަޢުލޫމާތު ހޯދުމަށް ސެންޓަރަށް ޒިޔާރަތްކުރާ ފަރާތްތަކަށާއި ފޯނާއި އެހެނިހެން ވަޞީލަތްތަކުގެ ޒަރިއްޔާއިން މަޢުލޫމާތު ހޯދުމަށް އެދޭ ފަރާތްތަކަށް ބޭނުންވާ މަޢުލޫމާތު ފޯރުކޮށްދެވޭނޭ ލުއި ފަސޭހަ އިންތިޒާމް ހަމަޖެއްސުން.\nމިނިސްޓްރީން ފާހަގަކުރާ ދަނޑުވެރިކަމުގެ ދުވަހާއި، މަސްވެރިންގެ ދުވަހުގެ މުނާސަބަތުތަކާއި ގުޅުވައިގެން ހިންގޭ ހަރަކާތްތައް ރޭވުމުގައި އެހީތެރިވުން.\nމި މަޤާމަށް މީހަކު ހޮވުމަށް ބާއްވާ އިންޓަރވިއުއާއި، ޕްރެޒެންޓޭޝަން، އަދި އިމްތިހާނު ކުރުން ވަޒީފާއަށް އެދުމުގެ ސުންގަޑި ހަމަވުމަށްފަހު މަސައްކަތު 15 ދުވަހުގެ ތެރޭގައި މި މިނިސްޓްރީގައި ނުވަތަ މި މިނިސްޓްރީން ކަނޑައަޅާތަނެއްގައި އޮންނާނެއެވެ.\nވަޒީފާއަށް އެދޭ ފޯމް މި މި މިނިސްޓްރީގެ ރިސެޕްޝަނުންނާއި ވެބްސައިޓް www.fishagri.gov.mv ލިބެން ހުންނާނެއެވެ. އަދި މި މިނިސްޓްރީގެ ވެބްސައިޓުން މި ފޯމް ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެމްބަރ 14 ވާ ބުރާސްފަތި ދުވަހުގެ 13:30 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އީމެއިލް އެޑްރެހަކީ [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.\n07 ރަބީއުލްޢައްވަލް 1441\nސުންގަޑި: 14 ނޮވެންބަރު 2019 1330


Sara aai Varun "Cooly number 1"ge promotion fashaifi\n"ކޫލީ ނަންބަރު 1"ގެ ޕްރޮމޯޝަން ފަށައިފި\nވަރުން ދަވަން އާއި ސާރާ އަލީ ޚާން ކުޅެފައިވާ އަދި މިހާރު ރިލީޒްވާން ތައްޔާޜުވެފައިވާ "ކޫލީ ނަންބަރު"ގެ ޕްރޮމޯޝަން މަސައްކަތް މި ދެ ތަރިން ފަށައިފި އެވެ. ސާރާ ވަނީ ވަރުން އާއެކު ނަގާފައިވާ ފޮޓޯތަކެއް އިންސްޓަގްރާމްގައި ޝެއާ ކޮށްފަ އެވެ. އަދި ފިލްމުގެ ޕްރޮމޯޝަން ފަށާފައިވާ ކަމަށް އޭނާ ބުނެފައި ވެއެވެ.\nފިލްމު ޕްރޮމޯޓްކުރުމަށް އެންމެ ފުރަތަމަ ވެސް ސާރާ އާއި ވަރުން ބައިވެރިވެފައިވަނީ ސޮނީ ޓިވީގެ މަޝްހޫރު ކޮމެޑީ ޝޯ "ދަ ކަޕިލް ޝަރުމާ ޝޯ" ގައެވެ.\n"ކޫލީ ނަންބަރު 1" އަކީ ވަރަށް މަޖާ ކޮމެޑީ ފިލްމެކެވެ. ޕޫޖާ އެންޓަޓައިންމަންޓުން ޕްރޮޑިއުސްކުރާ މި ފިލްމު ޑައިރެކްޓްކޮށްފައިވަނީ ވަރުންގެ ބައްޕަ އަދި މަޝްހޫރު ފިލްމު ޑައިރެކްޓަރު ޑޭވިޑް ދަވަން އެވެ.\n"ކޫލީ ނަންބަރު 1" އަކީ 1990 ގެ އަހަރުތަކުގައި ރިލީޒްކުރި ގޯވިންދާ އާއި ކަރިޝްމާ ކަޕޫރު ހަމަ މި ނަމުގައި ކުޅުނު ކޮމެޑީ ފިލްމެއްގެ ރިމޭކެކެވެ.\nމީގެ ދުވަސްކޮޅެއް ކުރިން އިންޑިޔާގެ ބައެއް ނޫސްތަކުން ބުނެފައިވަނީ "ކޫލީ ނަންބަރު 1"ގެ ޕްރޮމޯޝަންގައި ސާރާ ބައިވެރިނުވާނެ ކަމަށެވެ. އެއީ އެންސީބީއަށް ހާޒިރުކުރުމާ ގުޅިގެން އިންޑިޔާގެ ނޫސްތަކުން ސާރާ އާ ބެހޭ ގޮތުން ދެއްކި ތަފާތު ހުތުރު ވާހަކަތަކުގެ ސަބަބުން އެ ވާހަކަތައް އިތުރަށް ދައްކަން ފަށާފާނެތީ ކަމަށް ވެސް ބުނެފައި ވެއެވެ. ނަމަވެސް ސާރާ ޕްރޮމޯޝަންގައި ބައިވެރިވާން ފެށުމުން މި ވާހަކަތަކުގައި އެއްވެސް ހަގީގަތެއް ނެތްކަން ވަނީ ކަށަވަރު ވެފަ އެވެ.\nމިހާރު ނިމި ރިލީޒްކުރުމަށް ތައްޔާރުވެފައިވާ ގިނަ ފިލްމުތައް ސްކްރީންތަކުން ޖާގަ ލިބެންދެން ނާޅުވާ މަޑުކުރި ނަމަވެސް "ކޫލީ ނަންބަރު 1" ރިލީޒްކުރަން ނިންމާފައިވަނީ އޯޓީޓީ ޕްލެޓްފޯމްގަ އެވެ. އެގޮތުން ވީޑިއޯ ސްޓްރީމިން ޕްލެޓްފޯމެއް ކަމަށްވާ އެމެޒޮން ޕްރައިމް އިން އަންނަ ޑިސެމްބަރު 25 ވަނަ ދުވަހު މި ފިލްމު ދައްކަން ފަށަން ވަނީ ހަމަޖެހިފަ އެވެ.


ވާވޭ އަށް ހުރި ދަތިތަކުން ސެމްސަންގް ފައިދާނަގަނީ\nމި މަހުގެ 20 ވަނަ ދުވަހު ސެމްސަންގް ގެލެކްސީ އެސް10 ގެ ފޯނާ އެކު ފަތްޖަހައިލެވޭ ފޯނު ވެސް ދައްކާލަން ތައްޔާރުވަމުން އަންނަކަން ދެކުނު ކޮރެއާގެ ކުންފުނިން މިހާރު ވަނީ ކަށަވަރުކޮށް ދީފަ އެވެ.\nގެލަކްސީ އެސް10 މަރުކާގައި ތިން ފޯނެއް\nސެމްސަންގް ގެލަކްސީ އެސް10 ތައާރަފްކުރުން ބޯމަތިވެފައި ވާއިރު، ގެލަކްސީ އެސް10 މަރުކާގައި ތިން ފޯނެއް ހިމެނޭ ކަމަށް ބުނެވެ އެވެ. ސެމްސަންގްގައި ވާނުވާ ދަންނަ މީހަކު ބުނި ގޮތުގައި، ގެލަކްސީ އެސް10 މަރުކާގައި ހިމެނޭ ފޯނުތަކަކީ "ގެލަކްސީ އެސް10"، "ގެލަކްސީ އެސް10 ޕްލަސް" އަދި "ގެލަކްސީ އެސް10އީ" އެވެ.\nގެލަކްސީ އެސް10 ގައި ވައިފައި 6\nސެމްސަންގް ގެލަކްސީ އެސް10ގެ ބާރުގަދަކަމާ މެދު ގިނަ ބަޔަކު ތިބީ ހައިރާންވެފަ އެވެ. މިއޮތީ ވެސް ގެލަކްސީ އެސް10ގެ ހައިބަތާ ބެހޭ ގޮތުން ދެކެވޭ ވާހަކައެކެވެ. "ވައިފައި 6" އެންމެ ފުރަތަމަ ގާއިމުކުރާ ފޯނަކަށް ގެލަކްސީ އެސް10 ވާނެ ކަމަށް އެބަ ބުނެވެ އެވެ.\nމި މަސް އެންމެ ހާއްސަވާ އެއް ކަމަކަށްވެގެން ވާނީ ސެމްސަންގުގެ ފަށްޖަހައިލެވޭ ފޯނު ރަސްމީކޮށް ނެރުމެވެ. ޓެކް ހަބަރުތައް ގެނެސްދޭ ނޫސްތަކުން ބުނާ ގޮތުގައި ސެމްސަންގުގެ މި މަސައްކަތަށް ކުރެވޭ އިންތިޒާރީ އަށް މި މަހުގެ 20 ގައި ނިމުމެއް އަންނާނެ އެވެ.\nސެމްސަންގުން ޕްލާސްޓިކް ޕެކިން ދޫކޮށްލަނީ\nސެމްސަންގް ފޯނުތައް ބަންދުކުރަން ބޭނުންކުރާ ޕްލާސްޓިކް ކޮތަޅުތައް ދޫކޮށްލައި، ތިމާވެއްޓާ އެކުވެރި ބާވަތްތައް ބޭނުންކުރަން ނިންމައިފި އެވެ. ސެމްސަންގުން ބުނި ގޮތުގައި، މި އަހަރުގެ ފުރަތަމަ ކުއާޓަރުން ފެށިގެން މި ބަދަލު ގެންނާނެ އެވެ.\nސެމްސަން ގެލެކްސީ10 ވިއްކާނެ އަގުތައް ލީކްވެއްޖެ\nއަންނަ މަހުގެ މެދުތެރޭގައި ސެމްސަން ގެލެކްސީ 10ގެ ފޯނުތައް ދައްކައިލަން ތައްޔާރުވަމުން އަންނަ އިރު، އެ މޮޑެލްތަކުގެ ފޯނު ވިއްކާނެ ކަމަށް ބެލެވޭ އަގުތައް ލީކްވެއްޖެ އެވެ.\nސެމްސަންގް ގެލަކްސީ އެފް: ދެ ޑިސްޕްލޭ، ދެ ބެޓެރީ\nސްމާޓްފޯނެއްގައި ދެ ބެޓެރީ ހިމެނުމަކީ އެއްގޮތަކަށް ވެސް ނުކުރާ ކަމަކަށް ނުވެދާނެ އެވެ. ސެމްސަންގް ގެލަކްސީ އެފްގައި ދެ ބެޓެރީ ހިމަނަން އުޅޭ ވާހަކަ ދެކެވުނު ނަމަވެސް، ސްމާޓްފޯނެއްގައި ދެ ބެޓެރީ އެންމެ ފުރަތަމަ ހިމަނާ ބަޔަކަށް ސެމްސަންގް ވާނެ ކަމަށް ބުނެވެން ނެތީ ވެސް އެހެންވެ އެވެ.\nސެމްސަންގުގެ ފައިދާ ދަށަށް\nދެކުނު ކޮރެއާގެ ސެމްސަންގް އިލެކްޓްރޯނިކްސްގެ މިދިޔަ އަހަރުގެ އެންމެ ފަހު ކުއާޓާގެ ފައިދާ 29 ޕަސެންޓު ދަށަށް ހިނގައްޖެ އެވެ.\nގެލަކްސީ އެސް10 ދައްކައިލުން ފެބްރުރީގައި\nއެންމެ އަވަހަށް ބެޓެރީ ޗާޖްކޮށްދެނީ ކޮން ބައެއް؟\nސެމްސަންގަށް ހީވެފައި އޮންނަނީ އެ މީހުންނަށް ވުރެ ވަކިން އަވަހަށް ބެޓެރީ ޗާޖުކޮށްދޭ ބަޔަކު ނޫޅޭ ކަމަށެވެ. ސްމާޓްފޯނުތަކުގެ ބެޓެރީ އަވަހަށް ޗާޖްކުރުމަށް އެންމެ އަވަސް އަދި ރަނގަޅު ޓެކްނޮލޮޖީ ގާއިމުކުރެވިފައި ހުންނަނީ އެ މީހުންގެ ފޯނުތަކުގައި ކަމަށެވެ.\nގެލަކްސީ އެސް10 މަރުކާގައި 5ޖީ ފޯނެއް\nވާވޭގެ އުންމީދަކީ ސެމްސަންގް ވައްޓާލުން\nސެމްސަންގުގެ ފަތްޖަހައިލެވޭ ފޯނު އަންނަ އަހަރު\nޑިސްޕްލޭގައި ކެމެރާއެއް، ލޯވަޅެއް ނޫން\nޑިސްޕްލޭގައި "ނޮޗް"އެއް ނެތް ނަމަ، ފޯނުން ބައެއް އުނިވީ އެވެ. ޒަމާނަށް ނުފެތުނީ އެވެ. ސްމާޓްފޯނަކަށް ވެސް ނުވީ އެވެ. ހަގީގަތުގައި ޑިސްޕްލޭއިން ބައެއް އުނިވަނީ "ނޮޗް" އިންނަން ޖެހޭތީ...\nNovember 05, 2018 1\nސެމްސަންގް ގެލަކްސީ އެސް10 އާ ބެހޭ ގޮތުން ދެކެވެނީ އުންމީދީ ވާހަކަތަކެވެ. ސްމާޓްފޯން މާކެޓަށް އާ ޓެކްނޮޖީ ތައާރުފުކުރަން ސެމްސަންގް އުޅޭ ވާހަކަ އެވެ. މާނަ އަކީ، ސްމާޓްފޯނަކުން މީގެ ކުރިން ފެނިފައި ނެތް ޓެކްނޮލޮޖީތަކެއް، ގެލަކްސީ އެސް10 ގައި ހިމަނާނެ ކަމެވެ.\nޒަމާން ދަންނަހައި ޓެކްނޮލޮޖީއެއް ހިމަނައި ސްމާޓްފޯނުތައް ބާރުގަދަކުރެވެނީ އެވެ. އެކަމަކު ވެސް، ބެޓެރީގެ ކުޅެދުންތެރިކަމަށް އިންގިލާބީ ޓެކްނޮލޮޖީއެއް، އަދި ނެތެވެ. "ގްރާފީން" ބެޓެރީތަކާ މެދު ވެސް އޮތީ ކުރެވޭ އުންމީދެކެވެ.


BREAKING | Addu In Ithuru 23 Meehaku Covid Ah Fassi Vejje - Vaguthu\nއައްޑޫސިޓީން އިތުރު 23 މީހަކު ކޮވިޑް-19 އަށް ފައްސިވެއްޖެއެވެ.\nއައްޑޫ އިމަޖެންސީ އޮޕަރޭޝަންސް ސެންޓަރުން އާއްމު ކޮށްފައިވާ ތަފާސް ހިސާބުތަކުން ދައްކާ ގޮތުގައި މިއަދު ހަވީރު 18:00 އާއި ހަމައަށް ފައްސިވެފައިވާ 23 މީހުންގެ ތެރެއިން 19 މީހަކު ފައްސިވެފައިވަނީ ހިތަދޫންނެވެ. އަދި ބާކީ ހަތަރު މީހުން ފައްސިވެފައިވަނީ ހުޅުދޫންނެވެ.\nއައްޑޫން އިތުރު 23 މީހަކު ފައްސިވުމާއި އެކީ މިހާތަނަށް އެސިޓީން ފައްސިވި މީހުންގެ އަދަދު ވަނީ 2،872 އަށް އަރާފައެވެ. އެހެން ނަމަވެސް މިވަގުތު ކޮވިޑް ޖެހިފައި ތިބީ 228 މީހުން ކަމަށް އެސެންޓަރުން ވަނީ ބުނެފައެވެ. އަދި 2،634 މީހަކު ވަނީ ބަލިން ރަނގަޅުވެފައެވެ.\nއައްޑޫގެ ވަކިވަކި އަވަށްތަކަށް ބަލާއިރު، މިވަގުތު އެންމެ ގިނަ ވޭދަނަތައް އުޅެނީ ހިތަދޫގައެވެ. އެގޮތުން ހިތަދޫގައި ކޮވިޑް ޖެހިފައި ތިބި 166 މީހަކު ތިބިއިރު، މަރަދޫގައި 19، މަރަދޫ ފޭދޫގައި ހަތަރެއް، ފޭދޫގައި ހަތަރެއް، ހުޅުދޫގައި 13 އަދި މީދޫގައި 21 މީހަކު އެބަ ތިއްބެވެ.\nއައްޑޫގައި ކޮވިޑަށް ފައްސިވެފައި ތިބި މީހުންގެ ތެރެއިން ހަތަރު މީހަކަށް ހޮސްޕިޓަލުގައި އެނދުމަތި ކޮށްގެން ފަރުވާ ދެމުން އަންނައިރު، އެސިޓީން 10 މީހަކު ވަނީ މި ބަލި ޖެހިގެން ނިޔާވެފައެވެ.\nއައްޑޫގައި ހަލުވި ކަމާއި އެކީ ކޮވިޑް ފެތުރެމުން އަންނާތީ އެސެންޓަރާއި ސިޓީ ކައުންސިލާއި ގުޅިގެން ވަނީ ބަލި ކޮންޓްރޯލް ކުރުމަށް އިތުރު ފިޔަވަޅުތަކެއް އަޅާފައެވެ.


"The lion king" critics ge medhu magubooleh nuvi\n"ދަ ލަޔަން ކިންގް" ކްރިޓިކުންގެ މެދު މަގުބޫލެއްނުވި\nމާދަަމާ ރަސްމީކޮށް ރިލީޒް ކުރާ "ދަ ލަޔަން ކިންގް" މިހާރު ވަނީ ކްރިޓިކުންނަށް ދައްކާފަ އެވެ.\nފިލްމު ބެލި ގިނަ ކްރިޓިކުން މި ފިލްމާމެދު ލިޔެފައި ހުރި ކޮމެންޓުތަކާއި ކުރު ރިވިއުތަކަށް ބަލާއިރު ކްރިޓިކުންގެ މެދުގައި މާ ބޮޑު ތަރުހީބެއް ނެތް ކަމަށް ބެލެވެ އެވެ. ތަފާތު ރިވިއުތަކެއް އައި އިރު ގިނަ ބަޔަކު ބުނެފަައި ވަނީ ބޮޑުތަަނުން ގޯސް ނޫން ކަމަށެވެ. ނަމަވެސް އުއްމީދު ކުރި ވަރު ނުވާ ކަމަށެވެ.\n"ދަ ގާޑިއަން" އިން މި ފިލްމު ބެލުމަށްފަހު ބުނެފައި ވަނީ މިއީ ބަލާލެވޭނެ ފިލްމެއް ކަމަށެވެ. އަސްލު ކާޓޫނާ އެއްގޮތް ކަމަށާއި އެގޮތުން މި ފިލްމު މިއީ ހިތް ހަމަޖެހިލައިގެން ބަލާލަން ރަނގަޅު ފިލްމެއް ކަމަށް ބުނެފައި ވެއެވެ. ނަމަވެސް ފުރަތަމަ އަތުން ކުރަހާފައި ނެރުނު ކާޓޫނުގައި ހުރި ރީތި އާދައިގެ ގޮތް ފިލްމުގައި ނެތް ކަމަށް ބުނެފައި ވެއެވެ.\nފިލްމު ރިިވިއު ކުރާ "ރޮޓެން ޓޮމާޓޯސް" އިން މި ފިލްމަށް ވަނީ ވަރުގަދަ ބަހެއް ބުނެލާފަ އެވެ. "ރޮޓެން ޓޮމާޓޯސް" އިން ބުނި ގޮތުގައި މި ފިލްމުގެ ވިޝުއަލް އެފެކްޓްސްގެ މޮޅު ކަމަށް ފޮނި ވެވުނު ކަމުގައި ވިޔަސް އަސްލު ކާޓޫނު އުފެއްދި މީހުން އެ އުފެއްދުމަށް ދިން ލޯތްބެއް ފިލްމު ހެދުމުގައި ބޭނުންކޮށްފައެއް ނެތެވެ. އަަދި ކާޓޫނުގައި ހުރި އެނާޖީ ފިލްމުގައި ނުދެއްކުނު ކަމަށް އެތަނުން ރިވިއު ކޮށްފައި ވެއެވެ. އެ ވެބްސައިޓުން މި ފިލްމަށް ދީފައި ވަނީ 57 ޕަސެންޓުގެ ރޭޓިން އެކެވެ.\n"މެޓަ ކްރިޓިކް" ވެބްސައިޓުން މި ފިލްމަކީ އެވްރެޖް ފިލްމެއްގެ ގޮތުގައި ބުނެ ދީފައިވަނީ 55 ޕަސެންޓުގެ ރޭޓިން އެކެވެ.\nބަޒްފީޑުގެ ރިޕޯޓަރެއް މި ފިލްމު ބެލުމަށްފަހު ބުނީ ފިލްމުގައި ދައްކުވައި ދިން ކެރެކްޓާތައް ފޮޓޯ ރިއަލިސްޓިކް ކުރުމުގެ ސަބަބުން އޭގެ އަސްލު ގެއްލި އިމޯޝަންސް ނުދެއްކޭ ކަމަށެވެ. އަދި އެންމެ މުހިއްމު ސީންތަކުގެ ފޯރި ނެތް ކަމަށް ބުނެ މިސާލު ދީފައިވަނީ މުފާސާ މަރުވާ ސީން އަށެވެ. މުޅި އެ ސީން އަކީ ކާޓޫނުގައި ވެސް ނޭވާ ހިފަހައްޓާލަން ޖެހޭ ތަންކޮޅަކަށް ވިޔަސް ފިލްމުގައި އެ މަންޒަރު ސިފަވީ ސްޓަންޓެއް ހެން ކަަމަށް ބަޒްފީޑްގެ ރިޕޯޓަރު އެ ނޫހަށް ބުނެފައި ވެ އެވެ.\nކުރިން 1994 ގައި ނެރުނު "ދަ ލަޔަން ކިންގް" ކާޓޫނުގެ ރިއަލް ލައިފް ފިލްމަށް ތަފާތު ހިޔާލުތައް އައި ކަމުުގައި ވިޔަސް މި ފިލްމަަކީ ވިޝުއަލް މާސްޓާޕީސް އެއް ކަމަށް ގިނަ ކްރިޓިކުން ބުނެ އެެވެ. ފިލްމުގެ ބައެއް ކެރެކްޓާތައް، ޓިމޮން، ޕުމްބާ، ޒާޒޫ އަދި ނާލާ ގެނެސްދީފައި ވަނީ ވަރުގަދަ އަށެވެ.\nޑިޒްނީ އިން މި ފަހުން އުފައްދާ ރީމޭކް ތަކަށް ބަލާއިރު އެންމެ ބޮޑު ފާޑުކިޔުމެއް ކްރިޓިކުންގެ ފަަރާތުން އައި ފިލްމަކީ މި ފިލްމެވެ. ރަސްމީކޮށް ޕްރިމިއާ ކުރުމުން އާއްމުންގެ މެދުގައި ފިލްމާމެދު ހުރި ހިޔާލުތައް ވެސް ބަންޑުންވާނެ އެވެ.


"Dhevansoora" ge trailer | Mihaaru\n"ދެވަންސޫރަ"ގެ ޕޯސްޓަރެއް: ފިލްމް އަޅުވާނީ އަންނަ މަހުގެ6ގައި.\n08 ޖެނުއަރީ 2018 - 15:423comments\nއަންނަ މަހުގެ ހައެއްގައި އަޅުވާ ފިލްމް "ދެވަންސޫރަ" ގެ ޓީޒާ ޓްރެއިލާއެއް ބެލުންތެރިންނަށް ދައްކާލިތާ ދެ މަހެއްހާ ދުވަސް ފަހުން، އެ ފިލްމްގެ ޓްރެއިލާއެއް އާންމުކޮށްފި އެވެ.\nމި ފިލްމަކީ ޔޫސުފް ޝަފީއު (ޔޫއްޕެ)، ލިޔެ، ޑައިރެކްޓްކޮށް އަދި މުހިއްމު ރޯލެއް ވެސް ކުޅެފައިވާ ސަސްޕެންސް ތުރިލާއެކެވެ. ފިލްމްގެ ވާހަކަ އެނބުރެނީ ސިއްރު މަރެއްގެ ހަގީގަތް ހޯދަން ކުރާ މަސައްކަތަށެވެ. ޓްރެއިލާ އިން ވެސް ފެންނަ ގޮތުގައި މިއީ ބެލުންތެރިން ނޭވާ ހިފަހައްޓާލަން ޖެހޭ ކަހަލަ ގިނަ މަންޒަރުތަކެއް ފެނިގެން ދާނެ ފިލްމެކެވެ.\nބޮޑު ކާސްޓެއް ވެސް ފެނިގެންދާ ފިލްމްގެ ތަރިންގެ ތެރޭގައި އަލީ އާޒިމް (ދޮންއައްޔަ)، ފާތުމަތު އާޒިފާ (އަޒޫ)، އަހުމަދު ސައީދު، ނާޝިދާ މުހައްމަދު (ނާއްކޮ)، އިބްރާހީމް ޖިހާދު (ޖިމީ)، އަހުމަދު އީސަ (އާނަންދު)، އަލީ ޝަޒްލީމް، މުހައްމަދު ފައިސަލް އަދި ޖާދުﷲ އިސްމާއީލް (ޖާދު) ހިމެނެ އެވެ.\nއަދި ފިލްމްގެ ލީޑް ބަތަލާގެ ގޮތުގައި ފެނިގެން ދާނީ އަލަށް ތައާރަފުވާ މަރިޔަމް ޝިފާ އެވެ.\n"ދެވަންސޫރަ" ގެ ޓްރެއިލާ.\nއަހަރުގެ ފުރަތަމަ ފިލްމްގެ ގޮތުގައި "ދެވަންސޫރަ" ބެލުންތެރިންނާ ހަމައަށް އަންނަ އިރު، ފިލްމްގެ ޓިކެޓް މިހާރު އަންނަނީ ބުކްކޮށް ދެމުންނެވެ. އަދި ބުދަ ދުވަހުން ފެށިގެން އޮލިމްޕަހުން ޓިކެޓް ވިއްކަން ފަށާނެ އެވެ.\n"ދެވަންސޫރަ" އަކީ މިދިޔަ އަހަރު އެޅުވި "ނޯޓީ 40" އަށް ފަހު، ޔޫއްޕެ ލިޔެ، ޑައިރެކްޓްކޮށް ގެނެސްދޭ ފުރަތަމަ ފިލްމެވެ. ޔޫއްޕެ ބުނީ މި ފިލްމަކީ މިހާރުގެ މުޖުތައުގެ ހާލަތާ ވަރަށް ބޮޑަށް ގުޅޭ އަދި ބެލުންތެރިން ވަރަށް ގަޔާވާނެ ފިލްމަކަށް ވާނެ ކަމަށެވެ.


ފޮހެވޭނޭ ބާއޭ… 47 – Esfiya\nމާހުތާބް އާއި ފަލަކް ނުވެސް ކުރާ ކުށެއްގެ ދަށުން ފުލުހުންގެ ބެލުމުގެ ދަށަށް ގެންދެވުނެވެ. މަސްތުވާތަކެތި ގެންގުޅުމާއި ބޭނުން ކުރުމުގެ ކުށުގެ ދަށުންނެވެ. ހެއްކަކަށް ގެންދެވުނީ މާހުތާބްގެ ކޮޓަރިން ފެނުނުކަމަށް ބުނި ރަބަރު ޕެކެޓެވެ. ފައިސާއާއި ބާރު ހުރުމުން ބަލްޤީޝް ބޭނުންވި ގޮތަކަށް އެމައްސަލަ ގެންދެވޭނެ ކަމުގެ ފުރިހަމަ ޔަޤީންކަން ވެސް އޭނައަށް އޮތެވެ. މިހާރު ވެސް ކަންތައް ދިޔައީ އޭނަ ބޭނުންވި ފަދައިންނެވެ. ރަސަލް އެކަމަށް ފާޑު ނުކިޔުމުން ހިތަށް ހަމަޖެހުމެއް ވެސް ލިބުނެވެ. ބަލްޤީޝް ހުރީ ދުރާލާ ހުރިހާ ކަމެއް ގެއަށް އައި މަގުމަތީގައި ރާވާލައިގެންނެވެ. ރަސަލްގެ އެކުވެރިން ފުލުހުންގެ ބޮޑުންގެ ތެރޭގައި ހިމެނުމުން އެކަމުގެ ނާޖާއިޒް ފައިދާ އޭނަ ކިތަންމެހާ ވެސް ފުރިހަމަ ކަމާއެކު ހިފައިފިއެވެ. ނިކަމެތި ބަޔެއްގެ މައްޗަށް އެބާރުގެ ބޭނުން ވެސް ފޯރުވައިފިއެވެ.\nޔޫޝައު އެތާނގައި މަޑުކުރުމެއް ނެތި ބާރު ބާރަށް ހިނގާލާފައި ދިޔައީ އޭނަގެ ކޮޓަރިއަށެވެ. ކޮޓަރިއަށް ވަދެވުމާއެކު އައިސްފައި ހުރި ރުޅިގަނޑު ފަހަތުން ލެއްޕުނު ދޮރަށް އަމާޒުކޮށް ލިއެވެ. ގޮށްމުށުގެ ދެއެތިފަހަރު ދޮރަށް ވީއްލާލަމުން އޭނަ ފުންނޭވާތަކެއް ލިޔެވެ. ހީވަނީ މީހާ ހަމައަކަށް އަޅުވަން އުނދަގޫވެ ހަނގުރާމައެއް ކުރަމުން ދާ ހެންނެވެ.\n”ޔަޝްމް، ޔަޝްމްއާއި ޔަޝްމްގެ ޢާއިލާ މީހުންނަށް ވަނީ ވަރަށް ބޮޑަށް އޮޅުވާލެވިފައި، އިޒްކާން ޔަޝްމްއާ ކައިވެނި ކުރީ ބަލްޤީޝް އޭނައަށް މަޖުބޫރު ކުރުމުން!…. އިޒްކާންގެ ކުރީގެ އަންހެނުން މިޝްޔާ، އިޒްކާން ދޫކޮށްފަކާ ނުދޭ، އެކުއްޖާއަށް ދިމާވި އެކްސިޑެންޓެއްގެ ސަބަބުން އޭނަ ވީ ކޯމާއެއްގައި، އިޒްކާން އެކުއްޖާ ވަރިއެއް ވެސް ނުކުރޭ، އެނގޭތަ އައީ ކާކުކަން؟… އެއީ ދީމްގެ ކޮއްކޮ… ޔަޝްމްއަށް ވެސް އެނގޭނެ ދީމް މިގޭ މީހުން ދެކެ ރުޅި އަންނަކަން… އެކީއްވެގެން ކަން އެނގޭތަ؟… މިޝްޔާ ކޯމާއަށް ދިޔުމުން އޭނަ ގެއިން ބޭރުކޮށްލީ ބަލްޤީޝް…. މިޝްޔާ މިހާރު ވީ އޭނަގެ މަންމަމެން ގާތު، ޔަޝްމްއަށް އަހަރެންގެ ވާހަކަތައް ޤަބޫލު ނުކުރެވެންޏާ އަހަރެން މިބުނާ އެޑްރެސްއަށް ގޮސްބަލަ، އޭރުން ހުރިހާ ހަޤީޤަތެއް އެނގިގެން ދާނެ، ބަލްޤީޝް އަކީ މަކަރު ވެރި އަންހެނެއް، އޭނަ ވަނީ ޔަޝްމްގެ މަންމަ ގާތު ބޮޑެތި ދޮގުތައް ހަދާފަ… ޔަޝްމް ދޭ ސަމާރ ބްރީޒްއަށް އޭރަށް ޖުވޭރިޔާ ކިޔައިދޭނެ ހަޤީޤަތް….. ބަލަ މަގޭ އަތުން ދޫކުރާށޭ!!! މީ މިމީހުންގެ ރޭވުމެކޭ……” އަންހެން ފުލުހަކު މާހުތާބްގެ އަތުގައި ބިޑި އަޅުވައިގެން ޖިޕާއި ދިމާއަށް ގެންދަން އުޅުމުން އޭނަ ހަޅޭއްލަވައިގަތެވެ. އެއާއެކު ބަލްޤީޝްގެ މޭގަނޑަށް ފިނިވެގެން ދިޔައެވެ. ވަގުތުން މާހުތާބްގެ އަނގަ ބަންދުރުކުރަން އޭނަ ފޫގަޅައިގަތެވެ.\n”ފަތަށް ބަރުކުރަން އަދިވެސް ދޮގު ހެދޭތޯ ބަލާތި!!!…” ބަލްޤީޝް ރުންކުރު ރާގަކަށް އިއްވާލި އެވެ.\n”ޔަޝްމް އަހަރެން ބުނި އެޑްރެސްއަށް ދޭ އޭރުން އެނގޭނެ އަހަރެން މިހަދަނީ ދޮގެއް ނޫންކަން…” މާހުތާބް ހުއްޓާނުލިއެވެ. އޭނަގެ ދުލުގައި ތަޅެއް ލެވިގެން ދިޔައީ ފުލުސް ކުއްޖާ އޭނަ ގަދަކަމުން ގެންގޮސް ޖިޕަށް އެރުވުންނެވެ. އޭރު ބަލްޤީޝްގެ އުފާވެރިކަމަށް އޭނައަށް ވީ ވަރަކުން އޭނަ ޒަހަރު ލައިފިއެވެ.\nކުއްލިޔަކަށް ބަލްޤީޝްއަށް ޔަޝްމްއަށް އަވަސް ނަޒަރެއް ދެވިއްޖެ އެވެ. މުޅި މީހާ ހާސްވެފައި ވާ ހާލުގައެވެ. ޔަޝްމް މާހުތާބްގެ ބަހަށް އިތުބާރުކޮށްފާނެ ތީއެވެ. އޭނަ ކުރި ބުރަ މަސައްކަތަށް ފެންބުރުއްސައިގެން ހިނގައިދާނެ ތީއެވެ. މިހެން ވެދާނެ ކަމާމެދު ކުރިން ވިސްނާލެވުނު ނަމައެވެ. ނަމަވެސް އައިސްފައި ހުރި ގަދަ ރުޅީގެ ސަބަބުން އޭނަ ބޭނުންވީ މާހުތާބްގެ ފަރާތުން ބަދަލު ހިފާށެވެ. އެކަމުގެ ބަދަލު މާހުތާބް ވަރަށް ރަގަޅަށް ވެސް ހިފައިފިއެވެ. ހަޤީޤަތުގައި ބަލްޤީޝް ހުރީ ވަރަށް ބޮޑަށް ބިރުގެންފައެވެ. އޭނަ އަވަސް ވެގަތީ ދޮގެއް ހަދައިގެން ވިޔަސް ޔަޝްމްގެ ވިސްނުމާ ކުޅެލާށެވެ. އޭރު ޔަޝްމްއަށް މާ ކުރިން ވެސް ހަޤީޤަތް އެނގިފައިވާކަމެއް އޭނައަށް ރޭކާނުލައެވެ. އޭނަގެ ދޮގުތަކަށް ޔަޝްމް ނުހެއްލޭނެކަން ވެސް މެއެވެ.\n”ދަރިފުޅު އޭނަގެ ވާހަކަތަށް އިތުބާރު ނުކުރައްޗޭ، އޭނަ އެއުޅެނީ ދަރިފުޅާއި އިޒްކާންގެ ދިރިއުޅުން ބަރުބާދުކުރަން، އެކަލަ މީހުންނަށް ހިތްހަމެޖެހުން ލިބިގެން ދާނީ ވެސް އެފަދަ ކަންތައްތަކުން…” ބަލްޤީޝް ދޮގު ހެދިއެވެ. ޔަޝްމްގެ ހިތުގައި އޮތް ފޫހިކަން ވީ އިތުރެވެ. އޭނައަށް ހަޤީޤަތް އެނގިފައިވާކަން ހާމަކުރަން ވެސް ބޭނުން ވިއެވެ. ނަމަވެސް އޭނައަށް އެފުރުސަތު ގެއްލިގެން ދިޔައީ ކުއްލިޔަކަށް އިވިގެން ދިޔަ އިޒްކާންގެ އަޑުގެ ސަބަބުންނެވެ.\n”މަންމާ، ދެން ހޮޔެ، އިތުރު ދޮގެއް ނުހަދަ ފާނަންތަ؟، ޔަޝްމްއަށް ވަނީ ހަޤީޤަތް އެނގިފައި، މިގުޅުމަށް ނިމުން ގެންނަން ވެސް އަހަރުމެން ވަނީ ނިންމާފައި، އަންނަ ހަފްތާގައި ވަރީގެ ކަންތައްތައް ނިމިގެން ދާނެ…” އިޒްކާންގެ ޖުމްލައިން ބަލްޤީޝްގެ މޫނަށް ބާރުގަދަ އެތިފަހަރެއް ވީއްލާލެވުނު ހެން ހީވިއެވެ. އިޒްކާންގެ ނަން ބާރަށް ކިޔާލެވުނެވެ. ކައިރީގައި ހުރި ޔަޝްމް ދިޔައީ ސިއްސައިގެންނެވެ.\n”މަންމަ ހަޅޭއްލެވިޔަސް އަހަރުމެން ދެމީހުންގެ ނިންމުން ބަދަލެއް ނުކުރެވޭނެ، ވަރަށް ގިނަ ދޮގުތައް ހެދިއްޖެ، މީހުންނަށް އޮޅުވާލެވިފައިވާ ވަރު އަދިވެސް ނުވިސްނެނީތަ؟… މަންމަ އަދިވެސް ހިތްހަމަ ނުޖެހެނީތަ؟…” އިޒްކާންއަށް ބުނެވުނެވެ.\n”ކައިވެންޏަކީ ކުޅޭ ކުޅިވަރެއް ނޫނޭ، އަހަރެން ތިކަން ވިޔަކަ ނުދޭނަން، ރަސަލް!…” ގޮތް ހުސްވެފައިވާ ގޮތަކަށް ބަލްޤީޝް ރަސަލްއަށް ބަލާލިއެވެ. އިޒްކާންއަށް މަންމަގެ ބަލައިލުމުގައި ފޮރުވިފައިވާ މާނަ ނަގައިގަނެވުނެވެ. އެއާއެކު ރުޅިވެސް އާދެވުނެވެ. މިފަހަރުވެސް މަންމަ އެއުޅެނީ ބައްޕަ ލައްވާ އޭނައަށް މަޖުބޫރުކުރުވާށެވެ. ނަމަވެސް މިފަހަރު އެފަދައިން ކަންތައް ނުވާނެއެވެ. ޔަޝްމްގެ އެއްބާރުލުން އޭނައަށް ވަނީ ލިބިފައެވެ.\n”ކައިވެންޏަކީ ކުޅޭ ކުޅިވަރެއް ނޫނޭ ބުނާއިރު ކީއްވެގެންތަ މަންމައަށް އެކަން ނުވިސްނިގެން ތިއުޅެނީ؟… އަހަންނާއި މިޝްޔާގެ ގުޅުމަށް ނިމުން ގެންނަން ބޭނުން ވެގެން އުޅެނީ؟، މަންމައަށް އެނގޭނެ އަހަރެން މިޝްޔާ ދެކެ ލޯބިވާވަރު އެކަމަކު ވެސް ކިތައް ފަހަރު އަހަންނަށް މަޖުބޫރުކުރީ މިޝްޔާ ވަރިކުރަން؟، އެންމެފަހުން އެކަންތައް ނުވާނެކަން ޔަޤީންވުމުން ދެވަނަ ކައިވެންޏެއް ކުރަން މަޖުބޫރުކުރުވީ… އެދުވަހު ފަހު އަހަރެން މިގޭގަ މިހުންނަނީ ހަމަ މިޝްޔާގެ މަންމަ ދިން ނަސޭހަތުގެ ސަބަބުން، އެހެންނޫންނަމަ އަހަރެން ދުވަހަކުވެސް މިގޭގެ އިމުގެ ތެރެއަށް ފިޔަވަޅެއް ވެސް ނޭޅީމުސް…” އިޒްކާންއަށް ކެތްނުކުރެވިގެން ބުނެވުނެވެ.\n”އިޒްކާން ތީތަ މަންމައާ ވާހަކަ ދައްކަން ވީ ގޮތަކީ…” ބަލްޤީޝް ގާތަށް ރުޅި އަންނަ ގޮތް ވިއެވެ.\n”މަންމާ އައެމް ސޮރީ، މިފަހަރު މަންމަ ބޭނުން ވާ ގޮތަށް އެއްވެސް ކަމެއް ނުކުރެވޭނެ، މީ ހަމައެކަނި އަހަރެންގެ ނިންމުމެއް ނޫން، ޔަޝްމް ވެސް ބޭނުންވާ ގޮތް މީ، މާނައެއް ނެތް ކައިވެނީގެ ގުޅުމަކުން ބަނދެވިގެން ތިބޭކަށް އަހަރުމެން ބޭނުމެއް ނޫން…” އިޒްކާން ހަޤީޤަތް ހާމަކުރިއެވެ. އެއާއެކު ބަލްޤީޝްގެ އަނގަ ހުޅުވިގެން ދިޔައެވެ. މިހުރިހާ ދުވަހަކު އޭނަ ހުރީ ކުށްހީއެއްގެ މަތީގައި ހެއްޔެވެ؟ އޭނައަށް ހުރެވުނީ ބިލާހީ އާލަމެއްގައި ހެއްޔެވެ؟ ނޫނެކެވެ. އެހެންވެގެން ނުވާނެއެވެ. ޒައުމާ އޭނަ ގާތު ދޮގެއް ނުހަދާނެއެވެ. ބަލްޤީޝްގެ ހިތަށް ނުބައި ގޮތެއް ވެގެން ދިޔައެވެ. އޭނަ ޒައުމާއަށް އޮޅުވާލި ފަދައިން ޒައުމާ ވެސް އޭނައަށް އޮޅުވާލީ ހެއްޔެވެ؟\nބަލްޤީޝް ހުރީ ހަރަކާތެއް ވެސް ގެންނަން ނޭގިފައެވެ. ހަމަހޭވެރިކަން ވީ މީހަކު އޭނަގެ ކޮނޑުގައި އަތް ބާއްވާލިހެން ހީވެގެންނެވެ. އިސްއުފުލާލި ހިނދު ގާތުގައި ރަސަލް ހުއްޓިލައިގެން ހުއްޓެވެ. އޭރު ދެމަފިރިން ފިޔަވައި އެއްވެސް މީހަކު ފެންނާކަށް ނެތެވެ. ބަލްޤީޝްއަށް ރަސަލްގެ ގައިގައި ބައްދައި ގަނެވުނެވެ. އޭނައަށް ރޮވުނީ ދެނެވެ.\nޔަޝްމް އެނދަށް އަރާ އިށީންދެލައިގެން އިން އިރު ވިސްނެނީ ޔޫޝައުއާ މެދުގައެވެ. ފަލަކްމެންގެ ހަޤީޤަތް އެނގުނު ފަހުން އޭނައަށް ލިބިފައިވާ ޝޮކު އަދި ވެސް މުޅިއަކުން ފިލައިގެން ނުދެއެވެ. ޔޫޝައުއާ ދިމާއަށް ހިތާހިތުން ގޮވާލެވިފައިވާ އެއްޗިއްސާ މެދު އޭނަ ދެރަ ވެސް ވިއެވެ. ހަޤީޤަތް ނޭގޭ ހާލު އެއްވެސް މީހަކާ ދިމާއަށް އެއްޗެއް ނުބުނަން އޭނަ އަޒުމު ކަނޑަ އެޅިއެވެ. ބޭރަށް ފެންނަ މަންޒަރު ތަކަކީ ހަޤީޤަތައް ނުވެދާނެއެވެ. ހަމައެއާއެކު ޔޫޝައުގެ ހާލާ މެދު ވެސް ހަމްދަރުދީ ވިއެވެ. ދީމް ވެސް ޔޫޝައުއަށް ލަނޑު ދީފައި ފިލީއެވެ. ހަމަ އެފަދައިން މާހުތާބް އާއި ފަލަކް އެމީހުންގެ ބޭނުމަށްޓަކައި ޔޫޝައު ދަލުގައި ޖެއްސީއެވެ.\n”އިޒްކާން، އަހަންނަށް ފެންނަނީ އިޒްކާން ޔޫޝައު ގާތަށް ދާން، އޭނަ ހުންނަނީ ވަރަށް ރުޅިގަދަ ވެފައި، ވަޓް އިފް ހީ ޑޫ ސަމްތިންގް ސްޓުޕިޑް؟…” ބެލްކަނީގައި ހުރި އިޒްކާން އާއި ޔަޝްމް ވާހަކަ ދެއްކިއެވެ.\n”ތިބުނީ ވެސް ތެދެއް، އެކަމަކު މަންމައާ މެދު މާ ބޮޑަށް ކޮންސާރން ވޭ، ޔަޝްމްއަށް ނޭގޭނެ މަންމަގެ ގޮތެއް، އަނެއްކާ ވެސް މިޝޫގެ ފެމިލީ ބްލޭމް ކުރާނީ، ހިތަށް އަރާ މިގެ ދޫކޮށް މިޝޫ ގޮވައިގެން ބޭރަށް ބަދަލު ވެދާނަމޭ، އެހެން ހަދައިފިއްޔާ ވެސް މަންމަ ރުޅިގަދަ ވާނެ، އަހަންނަށް ނޭގޭ މަންމައަށް ވިސްނައިދޭނެ ގޮތެއް، ހަޤީޤަތް އެނގޭ އިރުވެސް ހުންނަނީ ގޮތުގަ…” އިޒްކާންގެ އަޑު އިވުނެވެ.\n”ވަގުތާއެކު މަންމައަށް ވިސްނޭނެ، އެހެންނޫނަސް މިގުޅުމަށް ކޮންމެވެސް އެއް ދުވަހަކުން ނިމުން އަންނާނެކަން ވެސް އެނގެން ޖެހޭނެ ދޯ…….” ޔަޝްމް ބުންޏެވެ.\n”ޔަޝްމްގެ މަންމައާ ވާހަކަ ދެއްކިންތަ؟…” އިޒްކާން ބުނި އަޑު އިވުނެވެ.\n”އަދި ފަހުން، މިހާރު ބުނެފިއްޔާ މަންމަ ވަރަށް ރުޅި ގަދަވާނެ…” ޔަޝްމް ބުންޏެވެ. އޭނަ އެހުންނަނީ މަންމައަށް އެވާހަކަތައް ކިޔައިދޭން ނުކެރިފައެވެ. މަންމަގެ ގޮތް އެންމެ ރަގަޅަށް އެނގޭނީ ވެސް އޭނައަށެވެ. ގާތް އެކުވެރިޔަކު އެހާ ބޮޑު ކެއްސެއް ދީފާނެ ކަމަކަށް މަންމަ ޤަބޫލެއް ވެސް ނުކުރާނެއެވެ. ނަމަވެސް ކޮންމެވެސް އެއް ދުވަހަކުން މަންމައަށް ހަޤީޤަތާ ކުރިމަތިލާން ޖެހޭނެއެވެ.\n”އަހަރެން ޔަޝްމްގެ މަންމައާ ވާހަކަ ދައްކަންތަ؟، ނެކްސްޓް ވީކްގަ ހުރިހާ ކަމެއް ފައިނަލް ވާނެ، ޑިވޯރސްއަށް ފަހު ޔަޝްމް އެހެން ތަނަކަށް ބަދަލު ވާނީތަ؟…” އިޒްކާން ކޮޓަރިއަށް ވަންނަމުން އެހި އެވެ.\n”އުހޫނ، އަހަރެން މަންމަ ގާތު ބުނާނީ…. އާނ، ޑިވޯސްގެ ކަންތައް ނިމުނީމަ ބަދަލުވާނީ… ހިލޭ ބައެއްގެ ގާތުގަ އުޅުމަކީ އެހާ ރަގަޅުކަމެއް ވެސް ނޫނެއްނު، ކުދިން ބައިތިއްބާ ގެއަކަށް ބަދުލުވާން ކަމަށް މިވިސްނަނީ…” ޔަޝްމް އޭނަގެ ވިސްނުން ހާމަކުރިއެވެ. އެގޮތް އިޒްކާންއަށް ކަމަކު ނުދިޔައެވެ. ޔަޝްމްއަކީ މާލޭގެ މާހައުލަށް މުޅިން އައު ކުއްޖެކެވެ. އެކުއްޖާއަށް މާލޭގެ މީހުންގެ ގޮތެއް ވެސް ނޭގޭނެއެވެ. އެފަދަ ގެތަކުން އަންހެން ކުދިންނަށް ފޯރާ އުނދަގޫ ތަކާއި ގޯނާތަކެއް ވެސް ނޭގޭނެއެވެ.\n”ކޯސް ނިމެންދެން މިގޭގެ ހުރެވިދާނެއެއްނު… މިގެއަށް ވުރެ ސޭފްތަނެއް ޔަޝްމްއަކަށް މާލެއިން ނުލިބޭނެ… ގެސްޓް ރޫމް ވެސް ހުންނާނެ…” އިޒްކާން ކުޑަކޮށް ޖެހިލުންވެފައި ހުރެ ބުންޏެވެ. އޭނަގެ ޖުމްލައިން ޔަޝްމް މާނަ ނަގާފާނެ ގޮތަކާ މެދު ވިސްނަމުންނެވެ.\n”މަންމަ ހިތްހަމަނުޖެހޭނެކަން ޔަޤީން، ފްރޮމް ދި މޯމެންޓް ޝީ ނޯސް ދަ ޓްރުތް ބުނާނެ ރަށަށް އަންނާށޭ، އެކަމަކު ކޯސް ފުރިހަމަ ކުރަން އަހަރެން ބޭނުން، އަހަރެން މާލެ އައި ބޭނުމަކީ ވެސް އެއީ، މަންމަ ހިތްހަމެވެސް ނުޖެހޭނެ ކިޔަވާ ކުދިން ބައިތިއްތާ ގެއަކަށް ދާކަށް ވެސް، މަންމަ ގާތު ބުނާނީ މާލެ ބަދަލު ވާށޭ، އޭރުން ސެޓްލްސް ވެދާނެ، އެކަމަކު މަންމަ ބައްޕައާ ވަކިން އުޅޭކަށް ވެސް ބޭނުމެއް ނުވާނެ، ދެން ނޭގޭ!…” ގޮތް ހުސްވެފައިވާ ރާގަކަށް ޔަޝްމްއަށް ބުނެވުނެވެ.\n”ކޮލީގެއް ނުހުރޭތަ؟، އޭރުން ދެމީހުން ޝެއާރކޮށްގެން އެޕާރޓެމެންޓެއް ހިފިދާނެއެއްނު…” ޔަޝްމްއަށް ބަލަން ހުރެފައި އިޒްކާން ބުންޏެވެ. އެމޫނުމަތިން ފާޅުވަމުންދާ ކުލަވަރުތައް ރީއްޗަށް އޭނައަށް ފާހަގަ ކުރެވުނެވެ. ބޭނުންވީ ޔަޝްމްއަށް އެހީގެ އަތެއް ފޯރުކޮށްދޭށެވެ.\n”ޒޯޔާ….” ޔަޝްމްއަށް ވައި އަޑަކުން ބުނެވުނެވެ. އެއާއެކު ހިތަށް ތޫނު ތަދެއް އިހުސާސްވެގެން ދިޔައެވެ. ނަވްރަސް މަތިން ހަނދާންވެ ހިތުގެ ޒަހަމްތަކުގައި ވޭން އަޅަން ފެށިއެވެ. ފާއިތުވެގެން ދިޔަ ދެ ހަފްތާ ތެރޭގައި އޭނައަށް ނަވްރަސް ފެނިފަކާ ނެތެވެ. ޒޯޔާ މިހާރު ކޮލެޖަށް އަންނަނީ ވެސް ކާރުގައެވެ. ޒޯޔާ ވެސް ހުންނަނީ ފާޑަކަށެވެ. ސުވާލެއް ވެސް ކުރަން އެސަބަބާ ހުރެ ޔަޝްމް ފަސްޖެހެއެވެ. ހިތުގައި އަޅާ ފުން ވޭނާ ހުރެ އޭނަގެ ޠަބީޢަތަށް ވެސް ބޮޑެތި ބަދަލުތަކެއް އައިސްފައި ވެއެވެ. ފުރަތަމަ ފަހަރަށް އޭނަ ކަޅުވުމުން އެކަމާ މެދު ޝުކުރު ކުރެވުނެވެ. ކިތަންމެ ގިނަ އިރު ރުޔަސް މޫނު މަތިން އެކަން ފާޅު ނުވާނެތީއެވެ. ލޯރަތްވެފައި ހުރުމުން ބަހަނާއަކަށް އޭނަ ދައްކަނީ ރޯގާ އެވެ. ޔަޝްމްއަށް ރޭގަނޑު ނުވެސް ނިދެއެވެ. އުއްމީދު ކުރެވެނީ ނަވްރަސްގެ ފޯންކޯލް އަކަށެވެ. ނުވަތަ މެސެޖަކަށެވެ. އެދުވަހު ފޮނުވި މެސެޖަށް ފަހު ދެމީހުންގެ ގުޅުން ރަގަޅަށް ނުވެސް ފެށެނީސް ވަނީ ނިމުމުގެ ސިއްކަ ޖެހިގެން ގޮސްފައެވެ. އެރޭ ޔަޝްމްގެ ހިތުގައި އެޅި ވޭނާ ހުރެ ފަހު ދުވަހު އޭނަ އޮތީ ތަންމަތި އަރާފައެވެ.\n”ވަޓް؟…” އިޒްކާންއަށް ޔަޝްމް ބުނި ޖުމްލަ ސާފެއް ނުވިއެވެ.\n”ނަތިންގް… އަހަންނަށް އެކަނި ވެސް އެޕާރޓެމެންޓެއް ހިފިދާނެއެއްނު، މަންމައަށް ވިސްނައިދޭން ޖެހޭނީ، އެއީ އެންމެ ޑިފިކަލްޓް ކަމަކީ….” އަޑު ކުރެހިގެން ދިޔުމުގެ ކުރިން ޔަޝްމް އަވަސް އަވަހަށް ބުނެލިއެވެ. ރޮވި ދާނެތީ އޭނަ ދިޔައީ ކަރުނައާއި ވަރުގަދަ ހަނގުރާމައެއް ކުރަމުންނެވެ. އެއީ އޭނަގެ ގާތް އެކުވެރިޔާއަށް ވިޔަސް އިޒްކާންއަށް ފެންނަ ހިސާބުގައި ރޯން އޭނަ ބޭނުމެއް ނުވެއެވެ. އެކަނިވެރިކަމާއި އަނދިރިކަމުގެ ތެރޭގައި ފިލަން އޭނަ ބޭނުންވެއެވެ. ހިތުގެ ރިހުމަށް ލުޔެއް ހޯދައި ދޭން ވެސް މެއެވެ.\n”އަދިވެސް ނުބުނަމެއްނު މިޝްޔާގެ ފެމިލީ މީހުންނާ މީޓް ކުރެވޭނެ ދުވަހެއް، މިހާރު ޓޫ ވީކްސް ވެއްޖެ އެއްނު…” ޔަޝްމް ކުއްލިޔަކަށް ކަމެއް މަތިން ހަނދާން ވާ ފަދަ ގޮތަކަށް ބުނެލިއެވެ.\n”މާދަމާ، އެކަމަކު ދީމް ނެތް ގަޑިއެއްގަ ދާން ޖެހޭނީ…” އިޒްކާން ދީމްގެ ނަން ކިޔާލިއިރު ފޫހި ގޮތެއް ހުރިކަން ޔަޝްމްއަށް ފާހަގަ ކުރެވުނެވެ.\n”ނޫން، އަހަރެން ބޭނުންވަނީ އެންމެން ތިބޭ ގަޑިއެއްގަ ދާން…” ޔަޝްމް ބުނެލިއެވެ. އިޒްކާން އިރުކޮޅެއް ވަންދެން ވިސްނާލަން ހުރެފައި އެއްބަސް ވީ ޔަޝްމް ގޮތް ދޫނުކުރާނެކަން އެނގޭތީއެވެ. އޭނަ ދެން ކޮޓަރީގައި މަޑުކުރުމެއް ނެތި ނިކުންނަމުން އޭނަގެ މިސްރާބު ޖެހީ ޔޫޝައުގެ ކޮޓަރިއާއި ދިމާއަށެވެ.\nއިޒްކާން ނުކުމެގެން ދިޔުމާއެކު ޔަޝްމްއަށް ހަމަޖެހުމުގެ ނޭވާއެއް ދޫކޮށްލެވުނެވެ. އެނދަށް ވެއްޓިގަތުމާއެކު ބާލީސް ގެނެސް މޫނުގައި ޖައްސާ ބާރުކޮށްލީ ރުއިމުގެ އަޑު ކޮންޓްރޯލް ކުރުމަށެވެ. ހިފެހެއްޓުމެއް ނެތި ކަރުނަތައް ފައިބައިގެން ދިޔައިރު ޔަޝްމްގެ ތުންފަތުން މަޑު އާހެއްގެ އަޑު ބޭރުވެގެން ދިޔައެވެ. ނަވްރަސް އޭނަގެ މަތިން މުޅިން ހެން ހަނދާން ނައްތާލައިފިއެވެ. ނަވްރަސް އެހެން ބައިވެރިޔަކު ހިޔާރު ކުރީ ހެއްޔެވެ؟ އޭނަ ބާކީ ކޮށްލީ ހެއްޔެވެ؟ މިހިރަ ޚިޔާލު ތަކާ ހުރެ ޔަޝްމްއަށް އިތުރަށް ރޮވުން ނޫންކަމެއް ނުކުރެވުނެވެ. ހިތް ބޭނުންވީ ހަމަޖެހުމެއް ލިބެން ދެން ކަރުނަ އޮއްސާށެވެ.\nޔަޝްމް ސިއްސައިގެން ދިޔައީ ފޯނު ރިންގް ވި އަޑަށެވެ. މޫނުން ބާލީސް ދުރުކޮށްލެވުނީ ކުއްލިޔަކަށެވެ. ފުންމައިގެން ތެދުވެ ފޯނު ހޯދަން އުޅުނެވެ. އަޑު އަންނަމުން ދިޔަ ދިމާއަށް ސަމާލުވުމާއެކު ފޯނުގެ ފެނުނީ ރީތިވާ މޭޒު މަތިންނެވެ. އެނދުން ފައިބަމުން އަވަސް ފިޔަވަޅުތަކާއެކު ޔަޝްމް ހިނގައިގަތެވެ. އޭނަގެ ހިތުގެ ތެޅުން ވަނީ އިންތިހާއަށް އަވަސް ވެދައެވެ. އެއީ ނަވްރަސްއަށް ވުމަށް އެދި ހިތާހިތުން ދުޢާ ކުރެވުނީ ކިތައް ފަހަރު ކަމެއް ވެސް ނޭގެއެވެ.\n”އަމަލް…” ފޯނުގެ ސްކްރީނަށް ނަޒަރު ހިންގާލުމާއެކު ޔަޝްމްގެ މޫނުގެ ކުލަވަރު ވަގުތުން ބަދަލުވެގެން ދިޔައެވެ. ނަވްރަސްގެ ފޯނު ކޯލަކަށް ނުވުމުންނެވެ. ތުން ދަމާލަމުން ޔަޝްމް ފޯނު ނެގިއެވެ. ޑުބާއީއަށް ދިޔަ ފަހުން އަމަލް އޭނައަށް ގުޅި މީ ދެވަނަ ފަހަރެވެ. ޔަޝްމް ކަރުކެހިލަމުން ހަލޯ އޭ ބުންޏެވެ.\n”ޔުމް ވަޓްސް ރޯންގް ބަލި ވީތަ؟…” އަމަލްގެ އަޑު އިވުނެވެ. އެއާއެކު ޔަޝްމްއަށް ދެފަރާތަށް ބޯހޫރާލެވުނެވެ. ބައެއް ފަހަރު އަމަލް ހީވާނީ އޭނަގެ މަންމަ ހެންނެވެ. ”ހޫމްމް، ހުންވައްތަރު ވެގެން މިއުޅެނީ، އަމަލްގެ ޚަބަރެއް ވެސް މިހާރު ނުވޭ، ތިކޮޅުގެ ކަންތައް ކިހިނެއްތަ؟، ކިޔެވުން ކިހިނެއްތަ؟…” ޔަޝްމް ވާހަކަ ދައްކަމުން ގޮސް ބެލްކަނިއަށް ނިކުތެވެ.\n”ޚަބަރެއް ނުވެޔޭ ކިޔާއިރު ޔުމް ވެސް ގުޅަނީކީ ނޫން، ހުރިހާ ކަމެއް ވެސް ބަރާބަރު، ވާހަކައެއް ބުނަންށޭ މިގުޅީ…” އަމަލްގެ އަޑުގައި އާދަޔާ ޚިލާފު ޖޯޝެއް ވާކަން ޔަޝްމްއަށް ފާހަގަ ކުރެވުނެވެ.\n”އޯއެމްޖީ، ބީއެފް އެއް ނެގީތަ؟…” ފުރަތަމަވެސް ހިތަށް ވެރިވެގެން ދިޔަ ސުވާލު ޔަޝްމް ކޮށްލިއެވެ. އެއާއެކު ލަދުރަކި ހުނުމެއްގެ އަޑު އިވުނެވެ. ޔަޝްމް ދިމާކުރަން ފެށީ ދެނެވެ. ފަނޑު ހިނިތުންވުމެއްގެ އަސަރު ވެސް ތުންފަތުގައި ވެއެވެ. ހިތާމަ ތަކާއި ދުރަށް ދާން ލިބުނު ވަގުތީ ފުރުސަތެކެވެ.\nދެކެއުވެރިން އެތައް އިރެއް ވަންދެން ވާހަކަ ދައްކަން ތިއްބެވެ. ވާހަކައިގެ ތެރޭން ޔަޝްމް އިޒްކާންގެ މާޒީގެ ވާހަކަ ވެސް ކިޔައިދިނެވެ. ފުރަތަމަ އޭނަ ހީކުރީ އަމަލް އަންނާނީ ރުޅި ކަމަށެވެ. ނަމަވެސް އެހެނެއް ކަންތަކެއް ނުވިއެވެ. އަމަލްގެ އަޑުން ވެސް ދެރަވެފައި ހުރިކަން އަންގައިދެއެވެ.\n”އެހެންވެތާ އެހާ ކޯލްޑް ބިހޭވިއާރއެއް ގެންގުޅުނީ، ޕުއާރ އިޒްކާން، އަހަރެންނަމަ އޮންނަނީ ގުރާދޫގަ ކަންނޭގެ…. ޔުމް އެގާރލް އާ މީޓް ކުރިންތަ؟…” އަމަލް އަހާލިއެވެ.\n”މާދަން ދާންކަމަށް…” ޔަޝްމް އެކި އެކި ވާހަކަ ހިއްސާކުރިއެވެ. ނަމަވެސް އޮޅިގެން ވެސް ނަވްރަސްގެ ނަން އޭނަ ނުގެނައެވެ. ދޫފުރޮޅިދާނެތީ އެކަމަށް ވެސް ސަމާލުކަން ދޭން ޖެހުނެވެ. ފޯންކޯލް ނިންމާލިއިރު ޔަޝްމްގެ ހިތަށް ކުޑަ ފިނިކަމެއް ލިބިފައިވާ ކަހަލައެވެ.\nޖެހިގެން އައި ދުވަހެވެ. ރަތްކުލައިގެ ކުޑައެއްގެ އެހީގައި ޔަޝްމްގެ މިސްްރާބު ހުރީ ކޮލެޖާ ދިމާއަށެވެ. ވިއްސާރަ ދުވަހަކަސް މަގުތައް ހަލަބޮލިއެވެ. ފެން ކޯރުތަކުން ރެކެމުން ޔަޝްމްއަށް ކޮލެޖަށް ގަޑި ޖެހުމުގެ ކުރިން ދެވުނެވެ. އޭރު ހައިކަމުގެ އެލާރމް ބަނޑުން އަޅަމުން ދިޔައެވެ. ޔަޝްމް ގަސްދު ކުރީ ކައިރީގައި ހުރި ފިހާރަޔަކަށް ވަދެ މައިލޯ ޕެކެޓެއް ގަނެލުމަށެވެ. ގޭޓާ ދިމާއަށް ހިނގަމުން ދަނިކޮށް މަޑުކޮށްލި ސައިކަލު ފެނި މޭގަނޑު އަނގަޔަށް ނައީ ކިރިޔާއެވެ. އެސޫރައިން ހިތަށް ފިނިކަން ގެނެސްދިން ކަން ގައިމެވެ. ޔަޝްމްއަށް ކުރިއަށް ހިނގައިގަންނާކަން ނުކެރުނެވެ. އަވަސް އަވަހަށް ފަސްއެނބުރިލަމުން ފިޔަވަޅުތައް ބާރުކޮށްލިއެވެ. އަދި ނަވްރަސްއާ ވީހާ ވެސް ދުރަކަށް ހިނގައިގަތެވެ. އެނައަށް ރޮވިދާނެތީ އެވެ. ނަވްރަސް ކުރިމަތީގައި ރޯން އޭނަ ބޭނުމެއް ނޫނެވެ. އެކަރުނަ ތަކުގެ އަގުވެސް ނަވްރަސް ވަޒަން ނުކުރާނެކަން ގައިމެވެ. ހިތަށް ތަދުވިއެއްކަމަކު މިފަހަރު ޔަޝްމް އިޖާބަ ދިނީ އޭނަގެ ސިކުނޑިއަށެވެ. ސައިކަލު ދުއްވާލި އަޑު އިވުމުން ބޭއިހްތިޔާރުގައި ބަލާލެވުނީ ކީއްވެގެން ކަމެއް ނޭގެ އެވެ. އޭރު އޭނަގެ ދެލޯ ރަގަޅަށް ވެސް ފެންކަޅި ވެއްޖެ އެވެ.\n”މޮޔަގަނޑު އޭނަ އަންނާނެތަ ތިކަހަލަ މީހެއްގެ ފަހަތުން؟… އޭނަ މަތިން ހަނދާން ނައްތާލުން ރަގަޅުވާނީ… އޭނަ އެހުންނަނީ ގޮތަގަ، ޔަޝްމް ދެއްކި ވާހަކަ ވެސް ޤަބޫލެއް ނުކުރިއެއްނު، ދެން އެވަރުގެ މީހަކު ފަހަތުން ރޮއެ އާދޭސްކޮށް ސަލާން ޖަހަނީ ކީއްކުރަން، އޭނަ އެދިޔައިރު ޔަޝްމްއަށް ބަލާވެސް ނުލި…” ޔަޝްމްގެ ޒަމީރު އޭނައަށް މަލާމާތް ކުރި ކަހަލައެވެ. އެއުއްމީދު ހިތުގައި އޮތީ ކީއްވެގެން ހެއްޔެވެ؟ ނަވްރަސް އޭނަ ބޭނުންނަމަ ދެހަފްތާ ވަންދެން ދުރުގައި ނުހުރީހެވެ. ޔަޝްމްގެ ލޮލުން ކަރުނަތައް ޖަމާވުމާއެކު އެއްވެސް މީހަކަށް ފެނުމުގެ ކުރިން ސިއްރުސިއްރުން ފޮހެލިއެވެ. އަދި ތުންފަތުގައި ބާރަކަށް ދަތް އަޅާލިއެވެ. އަދި އިހުނަށް ވުރެ ފިޔަވަޅުތައް ބާރުކޮށްލިއެވެ.\nV salhi. Next part avahah up koh dheh chey. Nd thnx for uploading so so so so sooooooon…. keep up the gud work.. :-):-):-)\nAlhe mutha 48 vana baa avahah up kohdhee Bala plx plx plx mihuree inthixaaruga please avas nd mi part ves vvvvvvvvvvvv reethi\nmuthaaaaaaaa plx plx mirey up kohdhybaa……..mi part vrh vrh reethi…….. waiting for the next part…\nMuthaa 48 please soooon… v first comment for this story… & its awesome… please tonight if u can…\nWow!!! Mi partves vara nice….pls upload the next part soon….waiting….;)\nV v nice. Mirey next part up kohdhyba pls pls pls\nAvahah next parts up kohdheebr..\nMutha plx do upload next part soon. 🙂\nMuthaa plz mirey next part upkohdhyba kiyaahithun hurevenykynoon muthaathy besty\nMuthaa plx upload next part sooon…hama kiyaa hiyvany… 🙂\nPlx mirey next part up kureveythoo balaaba muthaa ok kurukohvias. My emme rythivaahaka izkaange wife komaain salaamah kuraathi adhi yoosauge wife ah baby libeygoh veyto balaathi adhi yasmuge lobivaafarah yashmuah hoadhadheythi muthaaaaaa….\nMuthaaaa plx i beg u……plx next part mirey up kohba plzzzzzzzzzzzzzzzzzzzoooooooooo.\nFathimath Inaa Yaa\nMuthaaa plz next part mirey up kohdhyba varah kiyaalaahihvey next part mee emme reethi story mihaaru kiyaalan libey.\nv reethi aneh bai avss koh dheebala\nއިންތިހާ – 13\nލޯބި October 20, 2020


FVM City gai fen boduve kaanuthah Hulhuvaifi\nދަޑިމަގު އާރުން ފެން ބޭރުކުރުމަށް ހުޅުވަނީ. ފޮޓޯ ފުވައްމުލައް ސިޓީ ކައުންސިލް\nފުވައްމުލައް ސިޓީގައި ފެން ބޮޑުވެ ކާނުތައް ހުޅުވައިފި\n5 ޖެނުއަރީ 2019, 12:48 |\nމިހާރު ރާއްޖެއަށް ކުރަމުންދާ ވިއްސާރާގައި ފުވައްމުލަައް ސިޓީގައި ބޮޑުވެފައިވާ ފެންގަނޑު ހިންދުމައްޓަކައި ކާނުތައް ހުޅުވައިފިއެވެ. ފުވައްމުލައް ސިޓީ ކައުންސިލުން ހާމަކުރައްވާ ގޮތުގައި މިހާރު ވަނީ ހޯދަޑު ކާނާއި މާލެގަމު ކާނުން ފެން ބޭރުކުރަން ފަށާފައެވެ. އަދި މިހާރު މައްސަކަތް ކުރަމުން ދަނީ ދަޑިމަގު ކާނުން ހުޅުވުމަށެވެ. އާއްމު ގޮތެއްގައި ފުވައްމުލަކުގެ ކާނުތައް ހުންނަނީ ބަންދުކުރެވިފައެވެ. ފެން ބޭރުކުރަން ބޭނުންވުމުން ކޮންމެ ފަހަރަކު ވެސް ކާނުތައް ހުޅުވަނީއެވެ.\nފުވައްމުލަކުގައި ފެން ބޮޑުވުމުން ކޮންޓްރޯލް ކުރުމަށް އާއްމުުކޮށް ބޭނުންކޮށް އުޅެނީ މި3އާރު (ކާނު) އެވެ. ކާނުތައް ހުޅުވުމުން އާއްމު ދަތުރުފަތުރަށާއި ހިނގާ ބިގާވެ އުޅުމަށް ލުއިތަކެއް ލިބިގެން ދެއެވެ. ނަމަވެސް ފެންގަނޑު އެއްކޮށް ހިންދާލުމަށް ނުވަތަ ބޭރުކުރުމަށް ގިނަ ދުވަސްތަކެއް ނަގައެވެ.\nއެހެނީ ފެން ހިންދުމަށް ނުވަތަ މޫދަށް ބޭރުކުރުމަށް ރަނގަޅު ނިޒާމެއް ގާއިމުވެފައި ނެތުމުންނެވެ.\nލަހުން ފެން އެއްކޮށް ފެން ހިނދުނު ކަމުގަިއ ވިޔަސް ގިނަ ބަޔަކު ބުނަނީ ރަށަށް ބޮޑަށް ރަނގަލި ރަށުން ފެން ބޭރުކުރުމަށްވުުރެ ރަށަށް ފެން ހިންދުން ކަމަށެވެ.\nފުވައްމުލަކުގައި ފެން ބޮޑުވެފައި. ފޮޓޯ: އިބްރާހިމް ޝަމީމު\nނަމަވެސް އިރުވައި މުސުމުގައި ހޯދަޑު އާރާއި މާލެގަމު އާރު ހުޅުވުމުން، އޮޅުތަކަށް ލޮނު ވައްދަފާނެތީ ވިސްނަން ޖެހެއެވެ. އޮޅުތަކަށް ލޮނު ވަދެއްޖެ ނަމަ އަލަގަސް (އަލަ ބިހި) ތައް މަރުވެއެވެ. ވުމާއެކު ގިނަ ފަހަރަށް އިރުވައި މޫސުމުގައި ހޯދަޑު އާރާއި މާލެގެމު އާރު ހުޅުވަނީ ކަނޑުގެ ދިޔަވަރަށް ބަލައިގެން ވަކި ގަޑިތަކެއްގައި ހުޅުވާ ބަންދު ކުރާ ގޮތަށެވެ.\nފުވައްމުލައް އުފެދިފައިވާ ގޮތުން ރަށުގެ ވަށައިގެން އަރިމަތިްނ އުސްވފައި މެދަށް އަޑިކޮށް އޮތުމުން ރަށަށް ވެހޭ ވާރޭ ފެންތައް ރަށުގެ ހުރިހާ ދިމާލަކުން ވެސް މެދު ހިސާބުތަކަށް ޖަމާވެ ފެން ބޮޑުވެ މަގުތަކާއި ގޯތި ތަކުގަިއ ފެންގަނޑު ބޮޑުވުމާއި ކުރިމަތިލާން ޖެހެއެވެ. މިކަން ގިނަ ފަހަރަށް ހައްލު ކުރަނީ ފުވައްމުލަކުގެ4ސަރަހައްދެއްގައި ފެން މޫދަށް ބޭރުކުރުމަށް ހަދަފަިއވާ ކާނުތައް ހުޅުވައިގެންނެވެ.\nއުރުވައި މޫސުމާއި ހުޅަނގު މޫސުމުގަިއ ވެސް ފުވައްމުލައކުގަިއ ފެންބޮޑު ވުމާއި ކުރިމަތި ލާންޖެހެއެވެ. އެގޮތަށް ބަލައިގެން އެފްއޭއޯ (އ.ދ ގެ ފޫޑް އެންޑް އެގްރިިކަލްޗަރަލް އޯގަނައިޒޭޝަން) ގެ އެހީގައި ފުވައްމުލަކުގެ އިރު-އުތުރު ބިތާއި ހުޅަނގު-ދެކުނު ބިތުން ވަނީ ދެންބޭރުކުރުމަށް4ކާނު (އާރޮ) ހަދާފައެވެ. ނަމަވެސް އެއަރޕޯރޓް ހެދުމާއެކު ފުނާޑު- ދޫނޑިގަން ހިސާބުގައި ވާ އާރު ބޭނުނުން ނުކުރެވޭގޮތަށް ވަނީ ބަންދުކުރެވިފައެވެ.\nއިތުރު ލިޔުންފުވައްމުލައް ސިޓީފެން ބޮޑުވުން\nTags: ފުވައްމުލައް ސިޓީ, ފެން ބޮޑުވުން\nރަށިމީހާ5ޖެނުއަރީ 2019 19:01\nމިއަދު ކާނުހުޅުވުމުގެ މަސައްކަތަކީ ވަރައްޒިއްމާދާރުކަން ކުޑަކޮށް ކޮށްފައިވާމަސައްކަތެއްކަން ފާހަގަކުރެވެއެވެ ސަ ބަބަކީރަށުގެފަސްގަޑު (ހޭޅިފަށް)ކޮނެތިރިކޮށްގެން މަސައްކަތް ކުރުމެވެ މިގޮތަށްލޯޑަރުން ކާނުހުޅުވުމުގެމަސއްކައްމިހާތަނަށްކޮށްފައެއްނުވެއެވއ


IOIG: Nimumuge rasmihyaathugai dhidha ufulaanee Dheemaa! | Mihaaru\nސްޕޯޓްސް މިނިސްޓަރު މަހުލޫފު (ކ) ދީމާއާ ދިދަ ހަވާލުކުރައްވަނީ.\nއައިއޯއައިޖީ: ނިމުމުގެ ރަސްމިއްޔާތުގައި ދިދަ އުފުލާނީ ދީމާ!\n27 ޖުލައި 2019 - 23:55 14 comments\nމާދަމާ ހަވީރު އޮންނަ، މި އަހަރުގެ އިންޑިއަން އޯޝަން އައިލެންޑް ގޭމްސްގެ ނިމުމުގެ ރަސްމިއްޔާތުގައި ދިވެހި ދިދަ އުފުލުމުގެ ޝަރަފް، މި ފަހަރުގެ ގޭމްސްގައި ރާއްޖޭގެ އެންމެ ވިދުންގަދަ ކުޅުންތެރިޔާ ޓީޓީ ތަރި ފާތިމަތު ދީމާ އަލީ އަށް ދީފި އެވެ.\nއެކަން އިއުލާންކުރައްވައި، ތިން ރަން މެޑަލް ހޯދި އުމުރުން 11 އަހަރުގެ ދީމާއާ ދިވެހި ދިދަ ހަވާލުކުރެއްވީ މިރޭ ބޭއްވި ރާއްޖޭގެ މެޑަލް ޕާޓީގައި ސްޕޯޓްސް މިނިސްޓަރު އަހުމަދު މަހުލޫފެވެ.\nދީމާ ވެގެންދާނީ މި ފަދަ ޝަރަފެއް ލިބޭ ރާއްޖޭގެ އެންމެ ހަގު ކުޅުންތެރިޔާ އަށެވެ. މި ފަހަރުގެ ގޭމްސްގައި ހޯދި ރިން ރަން މެޑެއްޔާ އެކު ދީމާ ވެފައިވަނީ ބައިނަލްއަގްވާމީ ކުޅިވަރު ގޭމްސްތަކުގައި ރާއްޖޭގެ އެންމެ ކާމިޔާބު ކުޅުންތެރިޔާ އަށެވެ. ވިމެންސް ސިންގަލްސް ރަން މެޑަލް މިއަދު ހޯދުމުގެ އިތުރުން ދީމާ ހިމެނިގެން ވިމެންސް ޑަބަލްސް ރަން މެޑެއްޔާއި ވިމެންސް ޓީމު އިވެންޓް ރަން މެޑަލް ރާއްޖޭން ވަނީ ހޯދައިފަ އެވެ.\nގޭމްސް ހުޅުވުމުގެ ރަސްމިއްޔާތުގައި ދިދަ އުފުލީ ބާސްކެޓްބޯޅަ ކުޅުންތެރިޔާ އަހުމަދު ޒަބީރެވެ.\nމާދަމާ އޮންނަ ގޭމްސްގެ ނިންމުމުގެ ރަސްމިއްޔާތުގައި، 2023 ވަނަ އަހަރުގެ ގޭމްސް ބާއްވާ ގައުމުގެ ގޮތުން ރާއްޖެއާ އިންޑިއަން އޯޝަން އައިލެންޑް ގޭމްސް ފެޑެރޭޝަނުގެ ދިދަ ހަވާލުކުރާނެ އެވެ. ރާއްޖޭގެ ފަރާތުން ދިދައާ ހަވާލުވެވަޑައިގަންނަވާނީ ސްޕޯޓްސް މިނިސްޓަރު އަހުމަދު މަހުލޫފެވެ.\nރާއްޖޭގެ ކޮންޓިންޖެންޓް އެނބުރި ގައުމަށް ދިއުމަށް ހަމަޖެހިފައިވަނީ ހޯމަ ދުވަހުގެ މެންދުރުފަހު، މޯލްޑިވިއަންގެ ހާއްސަ ބޯޓެއްގަ އެވެ. ރާއްޖޭން ވަނީ އަމާޒުކުރި ގޮތަށް 15 މެޑަލް ހޯދައިފަ އެވެ. އެއީ ހަތަރު ރަން މެޑެއްޔާއި ހަތަރު ރިހި މެޑަލް އަދި އަށް ލޯ މެޑެއްޔެވެ.\nއިތުރު ލިޔުންތައް އިންޑިއަން އޯޝަން އައިލެންޑް ގޭމްސް ފާތިމަތު ދީމާ އަލީ


SunOnline: Furathama division club thakugai Category team thah othun laazim kurany\nފުރަތަމަ ޑިވިޝަން ކުލަބުތަކުގައި ހަގު ޓީމްތައް އޮތުން ލާޒިމް ކުރަނީ\nޢަބްދުﷲ އައިމަން 18 Nov 2019, 08:41\nއެފްއޭއެމް ހައުސްގައި މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން.\nއަންނަ އަހަރުން ފެށިގެން ފުރަތަމަ ޑިވިޝަނުގެ ހުރިހާ ކުލަބެއްގައި ވެސް 18 އަހަރާއި 15 އަހަރުން ދަށުގެ ޓީމެއް އޮވެގެން ނޫނީ ލޯކަލް ކުލަބު ލައިސެންސް ދޫ ނުކުރާނެ ކަމަށް އެފްއޭއެމުން ބުނެފި އެވެ.\nރާއްޖޭގެ ހަތް ކުލަބަކަށް އޭއެފްސީގެ ކުލަބު ލައިސެންސް ލިބުނުކަން ހާމަކުރުމަށް އިއްޔެ އެފްއޭއެމް ހައުސްގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން އެ އިދާރައިގެ ޖެނެރަލް ސެކްރެޓަރީ ހަސަން ޖަވާޒް (ޖަވާ) ވިދާޅުވީ އޭއެފްސީ ލައިސެންސް ފުރިހަމަ ކުރުމަށް ކުރަން ޖެހޭ ހުރިހާ ކަމެއް އަންނަ އަހަރުން ފެށިގެން އެއްވެސް ދޫ ދިނުމެއް ނެތި ކުރާނެ ކަމަށެވެ. އޭގެ ބޭނުމަކީ ކުލަބުތައް މިހާރަށް ވުރެން ހަރުދަނާ ކުރުމަށް ކަމަށް ޖަވާ ވިދާޅުވި އެވެ.\n"މިއަހަރު ހުރި ލީނިއެސްންސީ [ދޫކުރި ދޫކުރުން] އަންނަ އަހަރު އެއްގޮތަކަށް ވެސް ނުދޭން ވަނީ ނިންމާފަ. 2018 ވަނަ އަހަރު ވެސް ދިމާވީ އެ މައްސަލަ. ބައެއް ކަންކަން ފުރިހަމަ ނުވެ ހުރި ނަމަވެސް އޭއެފްސީން އެބަދޭ ލީނިއެންސީ އެކަމަށް. އެހެން ކުލަބުތައް އެކަންކަން ފަސޭހަ ކޮށްލީ،" ޖަވާ ވިދާޅުވި އެވެ.\nޖަވާ ވިދާޅުވީ، މި އަހަރުގެ ލައިސެންސް ދޫކޮށްފައިވަނީ ކުރީ އަހަރާއި ބަލައި ވަރަށް ބޮޑަށް ހަރުކަށި ގޮތަކަށް ކަމަށެވެ. އެހެން ނަމަވެސް އެޑްމިނިސްޓްރޭޓިވް ބައެއ ކަން ކަން ފުރިހަމަ ނުވެ ހުރި ނަމަވެސް ކުލަބުތަކަށް ފުރުސަތު ދީފައިވާ ކަމަށެވެ. އޭގެ މިސާލު ޖައްސަވަމުން ޖަވާ ވަނީ ވިކްޓަރީއަށް ދިމާވެފައިވާ މައްސަލަ ހުލާސާ ކޮށްފަ އެވެ. އެ ކުލަބުގައި ބޮޑެތި މައްސަލަތަކެއް ލީގު ފެށުނު އިރު ވެސް ހުރިކަން ފާހަގަ ކުރަައްވަމުން ޖަވާ ވިދާޅުވީ އެ ކުލަބަށް ފުރުސަތު ދިނީ ހާލަތައް ވިސްނާފައި ކަމަށެވެ. އެހެން ނަމަވެސް ދެން އެ ފުރުސަތު ނުލިބޭނެ ކަމަށެވެ.\nއޭއެފްސީގެ ލައިސެންސް ދޭ އިރު ހަތަރު ދާއިރާއަކުން ގިނަ ކަންތައްތަކެއް ފުރިހަމަ ކުރަންޖެހޭ އިރު މިއަހަރު ވެސް ކުރަން ހުރި ބައެއް ކަންތައްތަކަށް އޭއެފްސީން ވަނީ ރާއްޖެއަށް ދޫ ދީފަ އެވެ. އެއީ ކޮންމެ ފުރަތަމަ ޑިވިޝަން ކުލަބެއްގައި ވެސް އުމުރުފުރާ ކެޓަގަރީގެ ޓީމުތަކެއް އޮތުމަށް ލާޒިމް ކުރުމެވެ. ރާއްޖޭގެ ކުލަބުތައް އޮތް ހާލަތުން އެކަން ކުރެވޭނެ ގޮތެއް ނެތުމުން އެފްއޭއެމް އެކަމަށް ދޫ ދިނުމަށް އޭއެފްސީ ގާތުން ވަނީ އެދިފަ އެވެ. އެކަމަކު އޭއެފްސީން އެކަން ކުރުމަށް ދިން އެންމެ ފަހުގެ މުހުލަތަކީ އަންނަ އަހަރު ކަމުން އަންނަ ސީޒަނުގައި ކުލަބުތަކަށް އުމުރުފުރާ ކެޓަގަރީގެ ދެ ޓީމެއް އޮތުން މަޖުބޫރު ވާނެ އެވެ.\nއެގޮތުން ކޮންމެ ކުލަބެއްގައި ވެސް 18 އަހަރުން ދަށާއި 15 އަހަރުން ދަށުގެ ޓީމެއް އޮންނަން ޖެހޭނެ ކަމަށާއި އެކަން ފުރިހަމަ ނުވެއްޖެ ނަމަ ލައިސެންސް ދޫނުކުރާނެ ކަމަށް ޖަވާ މިއަަދު ވަނީ ވިދާޅުވެފަ އެވެ.\nއަދި އެފްއޭއެމްގެ ޓުވާޑްސް ފިއުޗާރގެ ދަށުން ހިންގާ ޔޫތް ލީގުތަކާއި އެކެޑެމީގެ ސަބަބުން އެކަން ކުރުމަށް މަގުތަނަވަސްވެފައިވާ ކަން ވެސް ޖަވާ ވަނީ ފާހަގަ ކޮށްފަ އެވެ.\nމިއަހަރު ފުރަތަމަ ޑިވިޝަނުގައި ވާދަކުރާ ނުވަ ކުލަބުގެ ތެރެއިން ހަތް ކުލަބަކަށް ވަނީ އޭއެފްސީގެ ލައިސެންސް ލިބިފަ އެވެ. މިއަހަރުގެ ފުރަތަމަ ޑިވިޝަނުގައި ވާދަކުރާ ކުލަބުތަކުގެ ތެރެއިން އޭއެފްސީ ލައިސެންސް ލިބިފައި ނުވަނީ ނިލަންދޫ އަށާއި ވިކްޓަރީއަށެވެ. ނިލަންދޫއަށް އެފުރުސަތު ލިބިފައި ނުވަނީ އެ ކުލަބު ގައުމީ ލީގުގައި ވާދަކޮށްފައިވާ އަހަރު މަދުވީމަ އެވެ. އެހެން ނަމަވެސް ވިކްޓަރީއަށް އެފުރުސަތު ނުލިބުނީ އެ ކުލަބުގެ އެޑްމިނިސްޓްރޭޓިވް ގިނަ ކަންތައްތަކެއް ފުރިހަމަ ނުކޮށް ހުރުމުންނެވެ.


Vaahaka: Aharen mashah gellifa | Mihaaru\n08 ޖެނުއަރީ 2020 - 07:07 8 comments\nހަޔާތަކީ ރަންދުކޮށްފައިވާ ހަދިޔާއެކެވެ. ބައެއް ފަހަރު ވަރަށް އާދައިގެ ކަރުދާހަކުންނެވެ. އަނެއްބައި ފަހަރު ދަޅައަރާ ކަރުދާހަކުންނެވެ. ހަޔާތުގެ ފުޅާހަނި، ދިގުކުރު މަގުތަކުން ބައްދަލުވާ ކޮންމެ މީހަކީ ވެސް އެ ކަހަލަ މީހެކެވެ. ކުރިމަތިވާ ކޮންމެ ކަމަކާއި، ލިބޭ ކޮންމެ އެއްޗަކީ ވެސް އެ ކަހަލަ އެއްޗެކެވެ. ކުރިން އުންމީދުކުރި ގޮތަށް ފަހުން ކަންތައް އޮންނަނީ ނުވެފައެވެ. ބޭރުފުށުން ފެނުނު ކަހަލަ މަންޒަރެއް އެތެރެފުށުން އޮންނަނީ ނުފެނިފައެވެ. ގިނަ ފަހަރު ކަން އޮންނަނީ އެހެންނެވެ. ބައެއް ފަހަރު އެއީ ރަނގަޅެކެވެ. ހީކުރި ކަހަލަ ގޯސް މީހަކަށް އެވެނި މީހަކު ނުވީތީއެވެ. އަނެއްބައި ފަހަރު ލޭއަންނަ ވަރަށް އިނގިލި ކުރީގައި ދައިގަނެވެއެވެ. އުންމީދުކުރި ކަހަލަ ރަނގަޅު މީހަކަށް މިވެނި މީހަކު ނުވީތީއެވެ. އަހަރެންގެ މައިންބަފައިން އަހަަންނަށް ކިއި ނަމަކީ މަރިޔަމް ކިނާނާއެވެ. ކިނާނާގެ މާނައަކީ ދުނިދަނޑި ލާ އުރައެވެ. ނަމާއި މާނަ ވެސް ހުތުރެއް ނޫނެވެ. އެކަމަކު ރައްޓެހިން އަހަންނަށް ކިއި ވަނަމަކީ ނާނާއެވެ. ގިނަ މީހުން އަހަރެން ދަންނާނީ އެ ނަމުންނެވެ. އަހަރެންނަށް އެ ނަން މާ ރީއްޗެވެ.\nއަހަންނަކީ އުމުރުން ނަވާވީސް އަހަރުގެ އަންހެނެކެވެ. އަހަރެން ހުތުރޭ ބުނާ އެކަކު ވެސް ދިމައެއް ނުވެއެވެ. އަންހެނަކު ވިޔަސް ނުވަތަ ފިރިހެނަކު ވިޔަސް ވެހެވެ. އަހަރެންގެ އާއިލާއަކީ ތަނަވަސް އާއިލާއެކެވެ. އެ ތަނަވަސްކަމުގެ ހިރަފުސް އަހަރެން ގަޔަށް ނުބުރަޔެކޭ ބުނެވޭކަށް ނެތެވެ. ކޮންމެ ކަމަކަށް ފައިސާ ބޭނުންވެގެން ބުންޏަސް ފައިސާ ލިބެއެވެ. ސުވާލެއް ނުކުރެއެވެ. އޭގެ އިތުރަށް އަހަރެންނަށް އާމްދަނީ ވެސް ލިބެއެވެ. އަހަރެންގެ މަސައްކަތަކީ މޮޑެލްކުރުމެވެ. އެ ޝައުގުވެރިކަމުގެ ސަބަބުން އަހަރެން ވަށައި އެނބުރޭ ޕަރުވާނާގެ އަދަދެއް އަހަންނަކަށް ވެސް ނޭނގެއެވެ. ހިތާމައަކީ އެންމެ މުހިންމު އެތި ބާޒާރުން ގަންނަން ނުލިބޭކަމެވެ. އެއީ ލޯތްބެވެ. އިޝްގީ ލޯތްބެވެ. އަހަރެން ދެކެ ލޯބިވާނެ، އަހަރެންގެ ގޮތުގައި އަހަރެން ބަލައިގަންނާނެ ފިރިއެކެވެ.\nތައުލީމީ ގޮތުން އަހަރެން ވަރަށް ކުރިޔަށް ދިޔައީމެވެ. މަތިންދާބޯޓު މައްޗަށްއަރާ ގޮތާއި، މަސްމަހާމެއްސަށް ކަނޑުއަޑީގައި ނޭވާ ލެވޭ ސަބަބު އަހަންނަށް އެނގެއެވެ. ގަސްގަހާގެއްސަށް ކުލަ އަންނަ ގޮތާއި، ސޫރުދަ ނިޒާމުގައި އިރާ ހަތަރުވަނަޔަށް އެންމެ ކައިރީގައި ހުންނަ ގުރަހަ ކަމުގައިވާ މިއްރީޚުގައި މީހުން އާބާދުކުރެވިދާނެ ގޮތެއް ވެސް އަހަންނަށް ބުނެދެވިދާނެއެވެ. އެކަމަކު އަހަންނަކަށް ފިރިހެނުން ދަހެއް ނުވިއެވެ. އަޖައިބެއް ކަހަލަ އެ މަޚްލޫގު އަހަންނަކާ އޮޅެއްނުކުރެވުނެވެ. ފިރިހެނެއްގެ ބޭނުންތަކާއި، އޭނަ ވިސްނާ ގޮތާއި، ރުއްސާނެ ގޮތެއް ދަހެއް ނުވިއެވެ.\nފުރަތަމަ އަހަންނަށް އިނދެވުނީ އަނިޔާކުރާ މީހަކާއެވެ. ދެވަނައަށް އިނދެވުނީ ބޭވަފާތެރިޔަކާއެވެ. ތިންވަނަ މީހަކާ ނީންނަމެވެ. އަހަރެންގެ އުމުރު އެބަ މަތިވެއެވެ. ފިރިޔަކާއި ދަރިޔަކު ނެތް ހަޔާތަކީ ފަޅު ހަޔާތެކެވެ. ދަރިޔެއްގެ ޒިންމާ އެންމެ ފުރިހަމަ ގޮތުގައި އުފުލޭނީ އަހަރެންގެ ހަށިގަނޑުގައި ހަކަތަ ހުރެގެންނެވެ. އަހަރެންގެ ރައްޓެހިން ދަރިން ފަހަތުން ދުވާތަން އަހަރެން ދެކެމެވެ. އުމުރު ވަކި ވަރަކަށް މައްޗަށް ދިޔުމުން އަހަންނަކަށް އެހެނެއް ނޫޅެވޭނެއެވެ. މީހަކާ އިންނަން އަހަރެން ބޭނުމެވެ. އެ މީހާއަކީ ހަމައެކަނި އަހަރެންގެ ސިފަޔަށް ނުވަތަ ތަނަވަސްކަމުގެ ދަހިވެތިކަމުގައި އަންނަ މީހަކަށް ވެގެން ނުވާނެއެވެ. އަނިޔާވެރިޔަކަށް ވެގެން ނުވާނެއެވެ. ބޭވަފާތެރިވެގެން ވެސް ނުވާނެއެވެ. ނިތްކުރީގައި އެހެން ލިޔެވިފައި ނޯންނައިރު، އެ ޔަގީންކަން އަހަރެން ހޯދާނީ ކިހިނެއް ހެއްޔެވެ؟\nއަހަރެން އިސްތިހާރުވާ މަންސައަކީ އިންސްޓަގްރާމާއި އެފްބީއެވެ. އަހަރެންގެ ބޯކޮޅުބަލާ އެތަކެއް ހާސް ފިރިހެނުންނެއް އުޅެއެވެ. ފޮޓޯއެއް ލައިފިއްޔާ ވަގުތުން ފޮޓޯގަނޑު ހިލެއެވެ. ގިނަ މީހުން ލައިކުކުރެއެވެ. ތައުރީފުކުރެއެވެ. ބައެއް މީހުން މަލާމާތާއި ސަމާސާ ވެސް ކުރެއެވެ. އަހަރެންގެ ނަޒަރުގައި އެއީ ވެސް ލޯބީގެ ވައްތަރެކެވެ. ތައުރީފުކުރާ މީހުން ތިއްބާ އަހަރެންގެ ސަމާލުކަން އަތުލީ ސަމާސާކުރާ މީހެކެވެ. އޭނަގެ ނަމަކީ އާސިމްއެވެ.\nއާސިމަކީ ވަރަށް މަޖާ ސަމާސާކުރާ މީހެކެވެ. އަހަންނާ އެއްގޮތް ކަންތައްތަކެއް ވެސް ހުންނަ މީހެކެވެ. އާސިމް ދެ މީހުންނާ ކައިވެނިކުރިއެވެ. އޭނައަކީ ލަވަކިޔާ މީހެކެވެ. މަދުމަދުން މޮޑެލްކުރެއެވެ. މުއްސަނދި މީހެކެވެ. އަހަންނަށް އަމާޒުކޮށްގެން ލަވައިގެ ކުދިކުދި ތަންތަންކޮޅު ކިޔައިފައި އޭނަ ފޮނުވައެވެ. އަހަރެންގެ ރީތިކަމަށް ތައުރީފުކޮށްފައެއް ނޫނެވެ. މަޖާ އެއްޗެހި ކިޔައިފައެވެ. ބައެއް ފަހަރު އެއީ މަލާމާތެއްހެން ވެސް ހީވެއެވެ. އަހަރެންގެ ކަޅު އިސްތަށިގަނޑާ ގެދަބުޅިޔާ ގުޅުވައިލަފާނެއެވެ. ގެދަބުޅިއަކީ ގިނައިންދުންއަރާ ތަންތާގައި އުފެދިފައި ހުންނަ ކަޅުކުލައިގެ ހިމުން އެއްޗެކެވެ. އަހަރެންގެ ހުދު ދަތްތަކާ ހުދު ކޫޑިޔާ ގުޅުވައިލަފާނެއެވެ. ކޫޑިޔަކީ ގަސްގަހުގައި އަޅާ، ހުދުކުލައިގެ، ކުޑަކުޑަ ދިރޭ ސުވިއްޕެކެވެ. މަޖާޒެއްގެ ގޮތުގައި ލަދުކުޑަ، އަބުރުވެރިކަން ނުހުންނަ އަންހެންކުދިންނަށް ވެސް އެހެން ކިޔައެވެ. އެއީ ތައުރީފެއްކަމުގައި ގަބޫލުކުރަން އުނދަގުލީ އެ ކަހަލަ ސަބަބުތަކަށް ޓަކައެވެ. އެކަމަކު އާސިމްގެ މީސްމީޑިޔާ އެކައުންޓުތަކާއި، ބަސްދީގަތުންތަކަށް ހަވާލާދީ ވިސްނާ ނަމަ އަހަންނަށް ފެންނަނީ އާސިމްގެ ހަރުދަނާކަމެވެ. އެ ފަދަ ހަރުދަނާ މީހެއްގެ ދެ ކައިވެނި ރޫޅުނީ ކީއްވެގެން ހެއްޔެވެ؟ އެއީ ބޮޑު ސިއްރެކެވެ. މަދު ބަޔަކަށް މެނުވީ ނޭނގޭނެ ހައްސާސް މައްސަލައެކެވެ.\nއާސިމް އަހަންނަށް ފޮނުވާ ލަވަތަކުން އަހަރެން ހެއްވައިލައެވެ. ހަޔާތުގައި ދިމާވާ ކުދިކުދި ކަންތައްތަކުން ހިތްމަރުވެފައި ހުއްޓައި، މޫޑު ރަނގަޅުކޮށްލައެވެ. އެހެންކަމުން، އަބަދުވެސް އާސިމްގެ ސަމާސާ ލަވަޔަކަށް އަހަންނަށް އިންތިޒާރުކުރެވެއެވެ. އަހަރެން އެ ކަމެއް އާސިމަކަށް ނާންގަމެވެ. އާސިމް ފޮނިވެދާނެތީއެވެ. އާސިމް ފޮނުވާ ލަވަތައް އެއްކޮށްގެން، ނިދަން އޮންނައިރު ވެސް އަހަރެން އަޑުއަހަމެވެ. އެކަނިއޮވެގެން ހެމެވެ. އަހަންނަށް ކަމުގޮސްގެން އުޅެނީ އާސިމްގެ އަޑު ހެއްޔެވެ؟ އާސިމް ހެއްޔެވެ؟ އޭގެ ޖަވާބު އަހަންނަށް އެކި ދުވަހު ވިސްނެނީ އެކި ގޮތަށެވެ. އެ ފަދަ އެއްވެސް ވާހަކައެއް އާސިމް ގާތަކު އަހަންނެއް ނުދައްކަމެވެ. އާސިމް ފޮނުވާ ކޮންމެ އެއްޗަކަށް ކުރު ޖަވާބެއް ދީފައި، އިމޯޓިކޮންއެއް ފޮނުވައިލައިފައި އަހަރެން އިންނަނީއެވެ. ފޯނުން ވާހަކައެއް ނުދައްކަމެވެ. ބައްދަލެއް ވެސް ނުކުރަމެވެ. އެހެނަސް ބައްދަލުކުރާހިތްވެއެވެ. ހަތަރުކަޅި ހަމަކޮށް ވާހަކަދައްކާލާ ހިތްވެއެވެ. އެ ވާހަކަ އާސިމް ގާތުގައި ބުނާނީ ކިހިނެއް ހެއްޔެވެ؟ އަހަންނަކީ އެއްކަލަ މަޝްހޫރު ނާނާއެވެ. ފިރިހެނަކާ ހެދި އަހަރެން އެހާ ވަރުން އުޅޭނެ ހެއްޔެވެ؟ އެއަށް ކިބުރުވެރިކަމޭ ކިއިދާނެއެވެ. ފިނޑިކަމޭ ކިއިދާނެއެވެ. މަވެތިވަންތަ ސިފައެކޭ ވެސް ބުނެވިދާނެއެވެ.\nއާ އަހަރު ފާހަގަކުރުމުގެ ގޮތުން މިޔުޒިކު ޝޯއެއް ބޭއްވި ރެޔެކެވެ. އެ ޝޯގައި އާސިމް ލަވަކިޔައެވެ. ޝޯ ބަލަން ދާނަމެކޭ އަހަރެން ނުބުނަމެވެ. އެކަމަކު އަހަރެން ދިޔައީމެވެ. ޝޯ ފެށިތާ އިރުކޮޅެއް ފަހުންނެވެ. އަހަރެން ހުރީ އިސްޓޭޖާ ވަރަށް ދުރުގައެވެ. ކުޅިބަލަން އަހަރެން ހުރިކަމެއް، އަހަރެން ހިތުން އާސިމަކަށް ނޭނގޭނެއެވެ. އަހަންނަށް ހަދާފައިވާ ލަވައެއް އެ ރޭ އާސިމް ކިޔެވެ. އަހަރެންގެ އަސްލު ނަމެއް ނުކިޔައެވެ. އެކަމަކު ދެ މާނަ ލައިގެން "ރީތި ނާނާއެއްގެ" ވާހަކަ ކިޔެވެ. އަހަރެންނަށް އާސިމް ފޮނުވާ ލަވަތަކުގައި ހުންނަ ބައެއް ތަންތަންކޮޅު އެ ލަވައިގައި ހިމެނިއެވެ. އެއީ އަހަންނަށް ކުރި އިޝާރާތެކެވެ. އެ ވަރު އަހަންނަށް އެނގެއެވެ. އާސިމްގެ ހިތުގައި އަހަންނާ ދޭތެރޭ ކޮންމެވެސް އެއްޗެއް އޮތްކަން ކަށަވަރުވުމުން، ޝޯބަލަން ހުރެފައި އަހަރެން ފޮޓޯއެއް އިންސްޓަގްރާމަށް ލީމެވެ. އަހަރެން އެ ތަނުގައި ހުރިކަން އަންގާލަން ބޭނުންވެގެންނެވެ. ހޭލާހުންނަ ހުރިހާ ވަގުތެއްގައި އާސިމް އިންސްޓަގްރާމް ބަލައެވެ. އިސްޓޭޖު މަތިން ފޭބުމާއެކު އޭނަ ފުރަތަމަ ކަމަކަށް ކުރާނެކަމަކީ އެކައުންޓު ޗެކުކުރުންކަން އަހަންނަށް އެނގެއެވެ.\nހީވީ ރަނގަޅަށެވެ. އާސިމް ލަވަކިޔައި ނިމިގެން އަހަންނަށް ގުޅިއެވެ. އާސިމް ގުޅި ފުރަތަމަ ފަހަރަކީ އެއީއެވެ. އޭނަގެ ކޯލަކަށް އަހަރެން އިންތިޒާރުކުރާހެން ހީނުވާ ވަރަށް ލަސްކޮށްފައި އަހަރެން ފޯނުނެގީމެވެ.\n"ވަރަށް ރީތި އިނގޭ އެ ލަވަ!" ފުރަތަމަ ފަހަރަށް އާސިމްގެ ލަވަޔަކަށް އަހަރެން ތައުރީފުކުރީމެވެ. "ލިރިކްސް ވެސް އަޑު ވެސް ރީތި. އަމިއްލަ ރާގެއްތަ؟"\nއަހަރުމެން ވާހަކަދައްކަން ފެށީ އެ ކަހަލަ ގޮތަކަށެވެ. މަޑުމަޑުން ވާހަކައިން ކުރިފަޅައިގެން ފޯދުނެވެ. އެ ރޭ އަހަރުމެން ބައްދަލު ވެސް ކުރީމެވެ. އަހަރެން ހީކުރި ވަރަށް ވުރެ ބޮޑަށް އާސިމާއި އަހަރެންގެ ރަހަތައް ދިމާވެއެވެ. އަހަރެން ދެ މީހުންނާއި އިނދެ ވަރިވުން އާސިމަށް މައްސަލައަކަށް ނުވުމުން، އާސިމް ދެ މީހުންނާ އިނދެ ވަރިކުރުން އަހަންނަކަށް ވެސް މައްސަލައަކަށް ނުވިއެވެ. މޮޑެލްކުރުމަކީ ދެ މީހުން ވެސް ގަޔާވާކަމެކެވެ. އެ ކަން ވެސް މައްސަލައަކަށް ނުވިއެވެ. އާސިމްގެ ފަހަތުން އަންހެނުން، އަހަރެންގެ ފަހަތުން ފިރިހެނުން މުގޯލިއަޅައެވެ. އަހަރުމެންނަށް އާކަމެއް ނޫނެވެ. ކަންބޮޑުވާކަމެއް ވެސް ނޫނެވެ. އެކަމަކު ދެ މީހުންނަށް ވެސް އެނގޭ، އެކަކު ވެސް ނުދައްކާ އެއް ވާހަކަ އޮތެވެ. އެއްވެސް ސިފައެއްގައި އަހަރުމެން އެ ވާހަކައެއް ނުދައްކަމެވެ. އެއީ އެފްބީއާއި އިންސްޓަގްރާމްގައި ވެސް އަހަރެންގެ މަގުބޫލުކަން، އާސިމަށް ވުރެ ފަސް ވަރަކަށް ހާސް މަތިކަމެވެ. އެކަމަކާ އަހަރެން ބޮޑައެއް ނުވެއެވެ. އާސިމް ހަސަދަވެރިވެދާނެ ކަމަކަށް ވެސް އަހަރެން ނުދެކެމެވެ.\nދަންވަރު އެގާރަގަޑި ބައިވަންދެން ވާހަކަދައްކަން ތިބުމަށް ފަހު އަހަރުމެން ވަކިވީ، އާ އަހަރު ފާހަގަކުރުމުގެ ގޮތުން އަހަރެންގެ ގޭގައި ވެސް މަޖާ ކަންތައްތަކެއް ރޭވިފައި އޮތީމައެވެ. އެ ކަމާ އާސިމް ހިތްހަމަނުޖެހޭނެޔެކޭ އަހަރެންގެ ހިތަކަށްނާރައެވެ. އަދި އަހަރެން އާސިމާ ވަކިވީ އެހެން ފިރިހެނަކާ އެކުގައި އަހަރެން އާ އަހަރު ފާހަގަކުރަން ކަމަށް އާސިމް ހީކޮށްފާނެޔެކޭ ވެސް ހިތަކަށްނާރައެވެ. ފިރިހެނުން ދަސްކުރަން އަހަންނަށް ހަމަ ނޭނގެނީއެވެ.\nއަހަރުމެންގެ ބީރައްޓެހިކަން އެކުވެރިކަމަށް ބަދަލުކުރީމެވެ. ހިތަށްއެރިއެވެ. އެ ހަރުފަތުގައި ދުވަސްކޮޅަކު މަޑުކޮށްލާނަމެވެ. ތިންވަނަ ފަހަރަށް ކަމެއް ކުރުމަކީ އާދައިގެ ކަމެއް ނޫނެވެ. އެ އަދަދު މީހުން ކިޔާނީ ވެސް އަޑަށް ބާރުލައިފައެވެ. އާސިމާ އިނދެފައި ވަރިވެއްޖެ ނަމަ، ތިން މީހުންނާ އިނދެގެން ނޫޅެވުނު ނާނާގެ ސިއްކަ އަހަރެންގެ ނިތްކުރީގައި ޖަހާނެއެވެ. އަހަރެން އެކި ދުވަސް މަތިން ހިތާ ސުވާލުކުރީމެވެ. އާސިމްގެ އަނދިރި ފަރާތެއް އޮވެދާނެބާއެވެ؟


Italy-Netherlands evvaru, England ah naakaamiyaabu | Mihaaru\nއިޓަލީގެ ޗިއެސާ (ވ) އަތުން ބޯޅަ ހޯދަން ނެދަލެންޑްސްގެ ވައިނަލްޑަމް މަސައްކަތްކުރަނީ. --ފޮޓޯ: އޭއެފްޕީ\n15 އޮކްޓޯބަރ 2020 - 09:47\nބެރްގާމޯ (އޮކްޓޫބަރު 15) – ޔުއެފާ ނޭޝަންސް ލީގުގައި ރޭ އިޓަލީ އާއި ނެދަލެންޑްސް 1-1 އިން އެއްވަރުވިއިރު ޑެންމާކް އަތުން 1-0 އިން އިންގްލެންޑް ބަލިވެއްޖެ އެވެ.\nއިޓަލީ އާއި ނެދަލެންޑްސް އެއްވަރުވުމުގެ ފައިދާ ނަގައި، ބޮސްނިއާ 3-0 އިން ބަލިކޮށް ޕޮލެންޑް ވަނީ ހަތް ޕޮއިންޓާ އެކު ގްރޫޕް އޭ ގެ އެއް ވަނަ އަށް އަރައިފަ އެވެ. އިޓަލީ ދެ ވަނައިގައި އޮތީ ހަ ޕޮއިންޓާ އެކު އެވެ. ނެދަލެންޑްސް އޮތީ ފަސް ޕޮއިންޓާ އެކު ތިން ވަނައިގަ އެވެ. ފުލުގައި ބޮސްނިއާ އޮތީ ދެ ޕޮއިންޓާ އެކު އެވެ.\nއިޓަލީން އަމިއްލަ ދަނޑުގައި ކުޅުނު މެޗުގެ 16 ވަނަ މިނެޓުގައި ކުރި ހޯދި އެވެ. މި ގޯލް ޖެހީ ލޮރެންޒޯ ޕެލެގްރިނީ އެވެ. ނެދަލެންޑްސް އަށް އެއްވަރުކޮށްދިނީ 25 ވަނަ މިނެޓުގައި ޑެނީ ވެން ޑަ ބީކެވެ.\nޕޮލެންޑާއި ބޮސްނިއާ ކުޅުނު މެޗުގެ 14 ވަނަ މިނެޓުގައި ބޮސްނިއާގެ އަނެލް އަހްމެދުހޮޒިޗަށް ވަނީ ރަތްކާޑު ދައްކައިފަ އެވެ. ޕޮލެންޑުގެ ތިން ގޯލުގެ ތެރެއިން ދެ ލަނޑު ޖެހީ ރޮބަޓް ލެވަންޑޮސްކީ އެވެ. އަނެއް ލަނޑު ޖެހީ ކެރޯލް ލިނެޓޭ އެވެ.\nއެކަކު މަދުކޮށް ކުޅުނު އިންގްލެންޑް އަތުން ޑެންމާކް މޮޅުވީ ލަންޑަނުގެ ވެމްބްލީގަ އެވެ. އިންގްލެންޑުގެ ހެރީ މެގުއާ އަށް 31 ވަނަ މިނެޓުގައި ދެ ވަނަ ރީނދޫ ކާޑާ އެކު ރަތްކާޑެއް ދެއްކިއިރު ޑެންމާކް މޮޅުވީ 35 ވަނަ މިނެޓުގައި ކްރިސްޓިއަން އެރިކްސަން ޕެނަލްޓީން ޖެހި ލަނޑަކުންނެވެ. މެޗުގެ އިތުރު ވަގުތުގެ ތެރޭގައި އިންގްލެންޑުގެ ރީސް ޖޭމްސް އަށް ވަނީ ރަތްކާޑެއް ދައްކައިފަ އެވެ.\nމި ގްރޫޕުގެ އެއް ވަނައިގައި ނުވަ ޕޮއިންޓާ އެކު އޮތީ ރޭ އައިސްލެންޑް އަތުން 2-1 އިން މޮޅުވި ބެލްޖިއަމެވެ. ޑެންމާކާއި އިންގްލެންޑް ހަތް ޕޮއިންޓް ލިބިފައިވާއިރު ލަނޑުގެ ތަފާތުން ދެ ވަނައިގައި އޮތީ ޑެންމާކެވެ. އައިސްލެންޑް އޮތީ ޕޮއިންޓެއް ނުލިބި ފުލުގަ އެވެ.\nބޮސްނިއާ އިން އިޓަލީގެ ރެކޯޑަށް ނިމުން ގެނެސްފި


Filmy Dhaairaa Ah Dhimaavaa Gonjehumaky Sarukaaruge Ehy Nuvun - Uppe - Vaguthu\nފިލްމީ ދާއިރާއިން ކުރިޔަށް ދިއުމުގައި ދިމާވާ އެންމެ ބޮޑު ގޮންޖެހުމަކީ ސަރުކާރުގެ އެހީތެރިކަން އެ ދާއިރާއަށް ނުލިބުން ކަމަށް ހުނަރުވެރި ފިލްމީތަރި، ޑައިރެކްޓަރު ޔޫސުފް ޝަފީއު (ޔޫއްޕެ) ބުނެފިއެވެ.\nޔޫއްޕެ ބުނީ ސަރުކާރުގެ ފަރާތުން ހިއްވަރަކާއި، އެހީތެރިކަމެއް ލިބިފައިވާނަމަ، ދިވެހިންގެ ފިލްމުތައް ވެސް މިހާރު ރާއްޖެއިން ބޭރުގައި ދެއްކެން ހުންނާނެ ކަމަށެވެ. އެންމެ ބޮޑު މައްސަލައަކަށް ވެފައިވަނީ ފިލްމީ ދާއިރާގެ މީހުންނަށް 'ސަޕޯޓް" ދޭނެ ބަޔަކު ނެތުމުންކަން ޔޫއްޕެ ފާހަގަ ކުރިއެވެ.\nޔޫއްޕެގެ އިތުރުން ބަތަލާ ނިއުމާ މުހައްމަދު ވެސް ވަނީ މިކަމަށް އެއްބަސްވެ ވާހަކަ ދައްކާފައެވެ. ނިއުމާ ބުނީ މިދުވަސްވަރުގެ ގޮތުން ފިލްމީ ދާއިރާއަކީ ސަރުކާރުން އަޅާނުލާ ދާއިރާއެއްކަން ވަރަށް ރީތިކޮށް އެނގޭ ކަމަށެވެ.\n"މިހާރު ހުރިހާ ފަންނާނުން ގޮތަކަށް މިތިބީ ކުރާނެ މަސައްކަތެއް ނެތިފައި. ކުރެވޭނެ ގޮތެއް ނެތިފައި. ފިލްމް ހަދާފައި ތިބި ޕްރޮޑިއުސަރުން ތިބީ ފިލްމް އެޅުވޭނެ ގޮތެއް ނެތިފައި. އެތައް ބަޔެއްގެ ލާރި ތާށިވެފައި. ބޮޑު ގެއްލުމެއްގެ ތެރޭގައި. ފިލްމީ ދާއިރާގެ ގިނަ ފަންނާނުން ވަަށް ހާލުގައި އުޅެނީ" ނިއުމާ ބުންޏެވެ.\nޔޫއްޕެ އާއި ނިއުމާ ގަބޫލުކުރަނީ ސަރުކާރުން ފިލްމީ ދާއިރާއަށް ކޮންމެވެސް ވަރެއްގެ އެހީތެރިކަމެއް ލިބެންޖެހޭ ކަމަށެވެ. ޔޫއްޕެ ބުނީ ރާއްޖޭގެ ފިލްމީ ދާއިރާގައި ހުނަރުވެރި ކުދިން އެބަތިބި ކަމަށެވެ. ނަމަވެސް، ކުދިން ކުރާ މަސައްކަތަށް އެކަށީގެންވާ އުޖޫރައެއް ނުލިބޭ ކަމަށާއި، ފުރުސަތު ނުލިބުމުގެ ސަބަބުން ޒުވާނުންގެ ހުނަރު ގެއްލެމުންދާކަން ޔޫއްޕެ ފާހަގަ ކުރިއެވެ.\n"ދިހަ އަހަރު ފަހުންވެސް ބޭނުންވަނީ ރާއްޖޭގެ އެއްޗެސްތައް ބޭރުގެ މާހައުލުތަކުން ފެނި، ދިވެހިންނަކީ ކޮންބައެއްކަން އިނގެން" ޔޫއްޕެ ބުންޏެވެ.\nއެ ސީރީޒްގެ ފުރަތަމަ ޗެޕްޓާ "ބޭބީ"، ޓީޒާއިން އެކަނިވެސް އެތައް ކަމެއް!\nފުރަތަމަ ލޯބިވެރިޔާއާއެކު އަލަތު ކައިވެނި، އަދިވެސް އެގޮތުގައި!\nއޮކްޓޯބަރ 18, 2021 09:09\nވިޔަފާރީގެ އެއްވެސް ދާއިރާއަކީ ސީދާ ސަރުކާރުން މާލީ އެހީތެރިކަން ދޭންޖެހޭނެ ދާއިރާއެއް ނޫން. ސަރުކާރުން ފެސިލިޓީޒްތައް ގާއިމުކޮށްފައި ކަންކަން ކުރެވޭނެ ގޮތަށް ގަވާއިދާއި ގާނޫނު ހެދުމުން ނިމުނީ. އޮލިމަޕަސް އެހުރީ ޒަމާނީ ފެންވަރަށް ހަދާދީފައި. ފިލްމު ހަދައިގެން ފިލްމު އަޅުވައިގެން އެއިން ނަފާ ހޯދުމަކީ ފިލްމް ކުޅޭ މީހުންނާއި ފިލްމު އުފައްދާ މީހުންގެ ކަމެއް. އެހެނެއް ނޫން އުފައްދާ ފިލްމަކަށް ދައްކަންޖެހޭ ޓެކްހެއް މާފުކުރުން ނުވަތަ މަދުކުރުން ފަދަ ކަމަކަށް ސަރުކާރުން އެހީތެރިވެދިނުމަކީ އެންމެރަނގަޅު ކަމެއް. ފިލްމު އުފެއްދުމަށް ލޯނުގެ ގޮތުގައި ފަންޑު ލިބޭނެ ފަސޭހަ އިންތިޒާމެއް އޮތުމަކީ އެންމެރަނގަޅުކަމެއް.\nއޮކްޓޯބަރ 18, 2021 09:46\nކޮން އެހީއެއް,ހުރިހާ ކަމެއް ކޮށްދީފަ, ސިނަމާ އަދި އެންސީއޭ ވެސް އަދި ސިޔާސީމަގާމުހަދާފަ އެކްޓަރުންނަށް މަގާމުވެސްދީފަ އެހެރީ. ކަލޭމެނަސް މިލިއަނުން ފަންޑުކުރާކަށް ނުޖެހޭ\nއޮކްޓޯބަރ 18, 2021 10:14\nރައްޔިތުންނަށް ސަރުކާރުން ކޮންމެހެން ކޮށްދޭންޖެހޭ ކަންތައް ފުރިހަމަ ނުކުރެވިގެން އުޅޭއިރު، އެކަން ބަހައްޓާފަ ނާޗަރަންގީއަށް ސަރުކާރުން އެހީވާކަށް ނުޖެހޭ، އެހެން ގައުމުތަކުގައިވެސް ފިލްމް އިންޑަސްޓްރީ ތަރައްޤީކުރުމުގައި ސަރުކާރުގެ ރޯލެއް ނޯވޭ، އިސްތައްޓޭ ނުކިޔާ\nއޮކްޓޯބަރ 18, 2021 10:28\nޔޫއްޕެވެސް ނިކަން މި ސަރުކާރަށް ސަނާކިޔާބަލަ! އޭރުން ދާއިރާ ކުރިއަރުވަން 25000 ރުފިޔާ ލިބޭ ސިޔާސީ މަޤާމެއް ދޭނެ! ދެން އިތުރަށް ކުރިއަރުވާކަށް ނުޖެހޭނެ!\nއޮކްޓޯބަރ 18, 2021 11:25\nބޮޑުސޭޓު ގެ ހަޔާތަށް ހަދާ ފިލްމާ އެކު ފިލްމީ އިންޑަސްޓްރީ މުއްސަނދިވާނެ. ސޭޓު ލައްވާ ކުޅުވާނީވެސް އެ.\nއޮކްޓޯބަރ 18, 2021 11:48\nރައްޔިތުންގެ ލާރިން ފިލްމީ ދާއިރާއަށް ޚަރަދު ކުރަން ދެކޮޅު. ރައްޔިތުންގެ ޒަރޫރީ ބޭނުން ނުފުދި ތިއްބަ ނުޖެހޭނެ ފިލްމީ ދާއިރާއަށް ޚަރަދު ކުރާކަށއ\nއޮކްޓޯބަރ 18, 2021 14:42\nސަރުކާރުން އެހީނުވިއަސް އެހީވެވޭނެ އަމިއްލަ މުއްސަދިން ބައިވަރު މިޤައުމުގައި އެބަތިބި ! އެކަމު އެމީހުންނަކީ އެއްވެސް ދާއިރާއެއްގެ ފަންނާނުންނަކަށް އެހީ ވި ، ވާނެ ބައެއްނޫން ! އެމީހުންނަކީ ސިޔާސީ ކުޅިގަޑު ކުޅެގެން އަދިވެސް ގިނަ ފައިސާ ހޯދަން އުޅޭ ބައެއް! އެއްވެސް ދާއިރާއެއްގެ ފަންނާނުން ނަކަށް ސަރުކާރަކުންވެސް ދިވެހި މުއްސަދިންވެސް އެއްވެސް އިރެއްގާ ކުރިއެރުމެއް ހޯދާދީ އެހީތެރިކަން ފޯރު ކޮށްދޭކަށް ނޫޅޭ !\nއޮކްޓޯބަރ 18, 2021 15:48\nއެއްވެސް ސަރުކާރަކުން ނުބުނޭ ކަލޭމެން ފިލިމުކުޅޭށެކޭ!!! ސަރުކާރުން ނުވެސް ޖެހޭ ފާހިޝް ކަންކަން ކުރުމަށް ހިތްވަރުދީ ލަކިޔުވާ ފިލުމުކުޅެ ނާޗަރަންގީ ކުޅުވާކަށް. ސާފުވޭތޯ ޔޫސުފް.\nއޮކްޓޯބަރ 18, 2021 18:02\nއެންމެ ބޮޑު ގޮންޖެހުމަކީ ދިވެހިން ފިލްމް ކުޅުން


ތިލަދުންމަތި އަތޮޅު. – Uthuru Oivaru\nފުރަތަމަ ސަފުހާ/ރިޕޯޓު/ތިލަދުންމަތި އަތޮޅު.\nYashfa Abdul Ghanee فبراير 7, 2021 ރިޕޯޓު, އަތޮޅު ތަކުން ކޮމެންޓު ކުރައްވާ 625 ބެލުން\n“ތިލަދުންމަތި” ޙާއްސަ ވެފައިވަނީ ރާއްޖޭގެ އެންމެ އުތުރުގައިވާ އަދި ރާއްޖޭގެ އާބާދީގެ ނިސްބަތުން މީހުން ގިނަ ބޮޑު އަތޮޅެއްގެ ގޮތުގައެވެ، ތިލަދުންމަތީގެ އާބާދީގެ ބޮޑުކަމާއި ޖިއޮގްރަފީ ގޮތުން ތިލަދުންމަތި ހިމެނޭ ސަރަހައްދު ބޮޑުވުމުގެ ސަބަބުން ތިލަދުންމަތި ދެބަޔަކަށް ބައިކުރެވުނީ 21 މެއި 1958 ވީ ބުދަދުވަހުގައެވެ. އެއްބަޔަށް ކިޔަނީ ތިލަދުންމަތީ އުތުރުބުރި (ހއ. އަތޮޅު) އެވެ. އަނެއްބަޔަށް ކިޔަނީ ތިލަދުންމަތީ ދެކުނުބުރި (ހދ. އަތޮޅު) އެވެ. ހއ. އަތޮޅުގައި ވެރިކަން ކުރަނީ ދިއްދޫގައެވެ..\nތިލަދުންމަތީ އުތުރުބުރި (ހއ. އަތޮޅު).\nތިލަދުންމަތީ އުތުރުބުރީގައި މީހުން ދިރިއުޅޭ 14 ރަށާއި ފަޅުރަށުގެ ގޮތުގައި 29 ރަށް ހިމެނޭގޮތުން ޖުމްލަ 43 ރަށް އޮވެއެވެ. ހއ ގެ ގިނަ ރަށްރަށަކީ ނިސްބަތުން ބޮޑެތި ގުދުރަތީ ރީތިކަމުން ހިއްގައިމުކަން ލިބިފައިވާ ރަށްރަށެވެ. ގިނަ ރަށްރަށުގައި ގުދުރަތީ ދިރުންތަކުން ފުރިފައިވާ ކުޅިތައް ހުރެއެވެ. މި އަތޮޅުގެ މީހުންނަކީ ހިތްހެޔޮ، ސާފުތާހިރު، ޤައުމީ ޖޯޝްގައި މަސައްކަތްކުރާ ރައްޔިތުންތަކެއް ދިރިއުޅޭ އަމާން ރަށްތަކެކެވެ. މި އަތޮޅުގައި4ރިސޯޓް ތަރައްގީ ކުރެވިފައިވެއެވެ.\nތިލަދުންމަތީ ދެކުނުބުރި (ހދ. އަތޮޅު)\nތިލަދުންމަތީ ދެކުނުބުރީގައި މީހުން ދިރިއުޅޭ 13 ރަށާއި ފަޅުރަށުގެ ގޮތުގައި 23 ރަށް ހިމެނޭގޮތުން ޖުމްލަ 63 ރަށް އޮވެއެވެ. ހދ ގެ ގިނަ ރަށްރަށަކީ ހއ އަތޮޅުގެ ރަށްތައް ފަދައިން ނިސްބަތުން ބޮޑެތި ގުދުރަތީ ރީތިކަމުން ހިއްގައިމުކަން ލިބިފައިވާ ރަށްރަށެވެ. މި އަތޮޅުގެ މީހުންނަކީވެސް ހިތްހެޔޮ، ސާފުތާހިރު، ޤައުމީ ޖޯޝްގައި މަސައްކަތްކުރާ ރައްޔިތުންތަކެއް ދިރިއުޅޭ އަމާން ރަށްތަކެކެވެ. މި އަތޮޅުގައި4ރިސޯޓް ތަރައްގީ ކުރެވިފައިވެއެވެ.


A level imthihaan ah enme ragalhee kon thaareeheh?\nއޭލެވަލް އިމްތިހާނަށް އެންމެ ރަނގަޅީ ކޮން ތާރީހެއް؟\nވިލާ އިންޓަނޭޝަނަލް ހައި ސްކޫލުގެ ދަރިވަރުންނާއި އެކު އެޑިޔުކޭޝަން މިނިސްޓަރާއި ސްކޫލުގެ ޕްރިންސިޕަލް -- ފޮޓޯ: ވީއައިއެޗްއެސް\nކޮވިޑް-19 އާއި ގުޅިގެން ތައުލީމީ ދާއިރާއަށް ވެސް މިވަނީ ބޮޑެތި ބަދަލުތަކެއް އައިސްފަ އެވެ. މީގެ ކުރިން އަމަލު ކުރަމުން ނުދާ އުސޫލުތަކަކަށް ވެސް މިވަނީ އަމަލު ކުރަން މަޖުބޫރުވެފަ އެވެ. އެގޮތުން އިމްތިހާން ހަދަން ވަކި ތާރީހެއް ދަރިވަރު އަމިއްލަ އަށް އިހްތިޔާރު ކުރަން ވެސް މިހާރު ވަނީ ފުރުސަތު ލިބިފަ އެވެ. ކޮވިޑް-19 އިގެ ސަބަބުން އެންމެ ފުރަތަމަ އިއުލާނު ކުރީ މެއި / ޖޫންގައި މީގެ ކުރިން ބާއްވަމުން އައި އޭލެވެލް އިމްތިހާނު ތާވަލު ކޮށްފައިވާ ގޮތަށް މިއަހަރު ކުރިއަށް ނުގެންދާނެ ކަމަށެވެ.\nއޭގެފަހުން މިދިޔަ މަހުގެ 27 ވަނަ ދުވަހު އެޑިޔުކޭޝަން މިނިސްޓްރީން އިއުލާންކުރީ މިމަހުގެ 26 ވަނަ ދުވަހު އޭލެވަލް އިމްތިހާން ބާއްވާނެ ކަމަށެވެ. އިމްތިހާނަށް ތައްޔާރުވުމަށް އެޑިޔުކޭޝަން މިނިސްޓްރީން ކުރު މުއްދަތެއް ދިނުމަށްފަހު ތާރީހު އިއުލާންކުރުމާއި އެކު ލިބުނު ޝަކުވާތަކާ ގުޅިގެން މިނިސްޓްރީން މިހާރު ވަނީ އިމްތިހާން ހަދަން އިތުރު ވަގުތު ބޭނުންވާ ދަރިވަރުންނަށް އިތުރު ތާރީހެއް ވެސް ދީފަ އެވެ. އެއީ މިއަހަރުގެ އޮކްޓޫބަރު މަހު ބާއްވާ އޭލެވަލް އިމްތިހާންގައި ބައިވެރިވުމެވެ. އެހެންކަމުން ދަރިވަރުންގެ ތައުލީމާ ގުޅޭ މުހިއްމު އިމްތިހާނެއްގައި ވަކި ތާރީހެއް ކަނޑައެޅުމަށްޓަކައި ތަޖުރިބާކާރު ބޭފުޅެއްގެ ލަފާ ހޯދުމަކީ މުހިއްމު ކަމެއް ކަމަށް ދެކެމެވެ.\nސީއެޗްއެސްއީގެ ދަރިވަރުންތަކެއް ރަސްމިއްޔާތެއްގައި ބައިވެރިވަނީ -- ފޮޓޯ: ސީއެޗްއެސްއީ\nކޮވިޑް 19އާއި ގުޅިގެން ތައުލީމީ ދާއިރާ އަށް ވެސް މިވަނީ ބޮޑެތި ބަދަލުތަކެއް އައިސްފަ އެވެ. މީގެކުރިން އަމަލުކުރަމުން ނުދާ އުސޫލުތަކަކަށް ވެސް މިވަނީ އަމަލުކުރަން މަޖުބޫރުވެފަ އެވެ. އެގޮތުން އިމްތިހާން ހަދަން ވަކި ތާރީހެއް ދަރިވަރު އަމިއްލަ އަށް އިހްތިޔާރު ކުރަން ވެސް މިހާރު ވަނީ ފުރުސަތު ލިބިފަ އެވެ. ކޮވިޑް-19ގެ ސަބަބުން އެންމެ ފުރަތަމަ އިއުލާނު ކުރީ މެއި/ޖޫންގައި މީގެކުރިން ބާއްވަމުން އައި އޭލެވެލް އިމްތިހާނު ތާވަލު ކޮށްފައިވާ ގޮތަށް މިއަހަރު ކުރިއަށް ނުގެންދާނެ ކަމަށެވެ.\nތައުލީމީ ދާއިރާގެ ތަޖުރިބާކާރެއް ކަމަށްވާ ވިލާ އިންޓަަނޭޝަނަލް ހައި ސްކޫލް (ވީއައިއެޗްއެސް)ގެ ޕްރިންސިޕަލް ސައީދު އަހްމަދު ދެއްވާ ލަފަޔަކީ އޭލެވަލް އިމްތިހާން ހަދާ ދަރިވަރުން އޮކްޓޫބަރުގެ އިމްތިހާނުގައި ބައިވެރިވުމެވެ.\n"ދެ ތާރީޚެއްގައި އިމްތިހާން ހަދަން ދަރިވަރުންނަށް ފުރުސަތު ލިބިފައި އޮތް ވަގުތެއްގައި އޮކްޓޯބަރު މަހު އިމްތިހާނު ހެދުމަކީ މިވަގުތަށް އޮތް އެންމެ ރަނގަޅު ގޮތް. އޭރުން އިމްތިހާނަށް ތައްޔާރުވުމަށް ދަރިވަރަށް އެކަށީގެންވާ ވަގުތާއި ފުރުސަތު ލިބޭނެ،" ސައީދު ވިދާޅުވި އެވެ.\nވިލާ އިންޓަނޭޝަނަލް ހައި ސްކޫލުގެ ޕްރިންސިޕަލް ސައީދު އަހްމަދު ރަސްމިއްޔާތެއްގައި ވާހަކަދައްކަވަނީ -- ފޮޓޯ: އަވަސް\nއިމްތިހާންގެ ތާރީހަށް ބަދަލުތަކެއް ގެންނަން ޖެހުނު ސަބަބު އެޑިޔުކޭޝަން މިނިސްޓަރު ޑރ. އައިޝަތު އަލީ ވަނީ ސާފުކޮށްދެއްވާފަ އެވެ. މިނިސްޓަރު ވިދާޅުވާ ގޮތުގައި މެއި / ޖޫންގައި އާންމުކޮށް އޮންނަ އިމްތިހާން މިމަހުގެ ތެރޭގައި ބާއްވަން ޖެހުނީ މި އިމްތިހާން އިންތިޒާމު ކުރާ އެޑެކްސެލް އިން ތާރީހަށް ބަދަލުގެނައުމުންނެވެ. އެކަމަކު މިމަހު އިމްތިހާން ބާއްވާތީ ދަރިވަރުންނާއި ބެލެނިވެރިންގެ ކަންބޮޑުވުންތަކެއް ހުރުމުން އެޑެކްސެލްގައި މިނިސްޓްރީން އެދިގެން އޮކްޓޫބަރުގައި ވެސް އިމްތިހާން ހެދުމުގެ ފުރުސަތު ދަރިވަރުންނަށް ފަހިކޮށްދިނީ ކަމަށްވެސް މިނިސްޓަރު ވިދާޅުވެފައިވެ އެވެ. އެކަމަކު އިމްތިހާންގެ ތާރީހަށް ގެނައި ބަދަލާ އެކު އޭޕްރީލް ނުވަތަ އޮކްޓޫބަރުގައި އިމްތިހާން ހަދަން ފުރުސަތު ލިބޭނީ މިވަގުތު ގުރޭޑް 12ގައި ކިޔަވާ ދަރިވަރުންނަށެވެ.\nކުރިން މެއި/ ޖޫންގައި ބާއްވަމުން އައި އިމްތިހާން މިމަހުގެ 26 ވަނަ ދުވަހަށް އަވަސްކުރުމާ ގުޅިގެން މިވަގުތު ގުރޭޑް 11ގައި ކިޔަވާ ދަރިވަރުންނަށް މިމަހު އިމްތިހާންގައި ބައިވެރިވެ އިމްތިހާން ހެދުން ނޫން އިތުރު ފުރުސަތެއް ނެތް ކަމަށްވެސް އެޑިޔުކޭޝަން މިނިސްޓްރީން ބުނެ އެވެ.\nގުރޭޑް 12ގައި މިހާރު ކިޔަވަމުންދާ ދަރިވަރުން އޭލެވަލްގައި ކިޔަވަމުންދާތާ ތިން އަހަރާ ގާތްކުރަނީ އެވެ. މިކަމާ ގުޅިގެން ބައެއް ދަރިވަރުން ކިޔެވުން މަތިން ފޫހިވެ، ކިޔެވުން ހުއްޓާވެސްލައިފި އެވެ. ކިޔެވުމުގައި ކުރިއަށްދާ ދަރިވަރުންގެ ތެރޭގައި ވެސް އިމްތިހާން އަވަހަށް ހަދައި، އަވަހަށް ކިޔެވުން ނިންމާލަން ބޭނުންވާ ދަރިވަރުންތަކެއް ތިބިކަން ފާހަގަކުރެވެ އެވެ. އެކަމަކު ތަޖުރިބާކާރު ބޭފުޅުން ލަފާ ދެއްވަނީ އަވަސްކޮށްލައިގެން އިމްތިހާން ހެދުމުގެ ބަދަލުގައި ހަމަޖެހިލައިގެން އެކަން ކޮށްލުމަށެވެ. އޭރުން ދަރިވަރުންނަށް ނަތީޖާ އިތުރަށް ރަނގަޅުކޮށް، ތައުލީމީ އިތުރު ހަރުފަތްތަކުގައި ކުރިއަށްދާ ފަސޭހަ ވެގެންދާނެ ކަމަށްވެސް އެބޭފުޅުން ދެކެވަޑައިގަންނަވަ އެވެ.\nމިމަހު ބާއްވާ އޭލެވަލް އިމްތިހާންގައި ބައިވެރިވާ ދަރިވަރުންނަށް ދިމާވެދާނެ އިތުރު މައްސަލަ އެއްވެސް ފާހަގަކުރެވެ އެވެ. އެއީ މިމަހު ބާއްވާ އިމްތިހާންގައި ދަރިވަރުން ކުރު މުއްދަތެއްގެ ތެރޭގައި އިމްތިހާން ހަދާ ނިންމަންޖެހޭތީ އެވެ. އެކަމަކު މީގެކުރިން މެއި ޖޫން ގައި ބާއްވަމުން އައި އޭލަވަލް އިމްތިހާންގައި ލިބޭ މުއްދަތު، އޮކްޓޫބަރު މަހު ބާއްވާ އިމްތިހާންގައި ބައިވެރިވާ ދަރިވަރުންނަށް ލިބިގެންދާނެ އެވެ. އޮކްޓޫބަރުގައި އޮންނަ އިމްތިހާންގައި ބައިވެރިވުމަށް ދަރިވަރުން ވިސްނަން ޖެހޭ އެއް ސަބަބަށް މުއްދަތު ވެސް މިވަނީ ވެފަ އެވެ.\nޕްރިންސިޕަލް ސައީދު ގަބޫލުކުރައްވާ ގޮތުގައި ކުރު މުއްދަތެއްގައި އިމްތިހާނު ހަދަން ޖެހުމަކީ ނަފްސާނީ ގޮތުން ވެސް ދަރިވަރުންނަށް މައްސަލަތަކެއް ކުރިމަތިވާނެ ކަމެކެވެ. އޭލެވަލްގެ އިމްތިހާނަކީ ބޮޑު އިމްތިހާނެއް ކަމަށްވާތީ އިމްތިހާންގެ ތާރީހު ކަނޑައެޅުން ކުޑަ ކަމެއްގެ ގޮތުގައި ނުނެގުމަށްވެސް ސައީދު ވަނީ އެދިވަޑައިގެންފަ އެވެ. އެކަމަކު ވަކި ތާރީހެއް އިހްތިޔާރު ކުރަން ދަރިވަރަށް މަޖުބޫރު ނުކުރުމަށްވެސް ސައީދު ވަނީ ބެލެނިވެރިންނަށް އިލްތިމާސް ކުރައްވާފަ އެވެ.\n"އޮކްޓޫބަރުގައި އިމްތިހާނު ހަދަން ތައްޔާރުވުމަށްޓަކައި ހޭދަކުރަންޖެހޭ މުއްދަތަކީ ދިގު މުއްދަތެއް ނޫން. ހަމަޖެހިލައިގެން އިމްތިހާނު ހަދާ ރަނގަޅު ނަތިޖާ އެއް ހޯދުމުން ލިބޭ ފައިދާ މުސްތަގުބަލްގައި މާބޮޑުވާނެ،" ސައީދުގެ ހިޔާލު ހިއްސާކުރައްވަމުން ވިދާޅުވި އެވެ.\nވިލާ އިންޓަނޭޝަނަލް ހައި ސްކޫލުގެ ދަރިވަރުންނާއި އެކު، ޕްރިންސިޕަލް ސައީދު އަހްމަދާއި ސްޓޭޓް މިނިސްޓަރު ހާޝިމް -- ފޮޓޯ: ވީއައިއެޗްއެސް\nއޮކްޓޫބަރުގައި އިމްތިހާނު ހަދަން ތައްޔާރުވުމަށްޓަކައި ހޭދަކުރަންޖެހޭ މުއްދަތަކީ ދިގު މުއްދަތެއް ނޫން. ހަމަޖެހިލައިގެން އިމްތިހާނު ހަދާ ރަނގަޅު ނަތިޖާ އެއް ހޯދުމުން ލިބޭ ފައިދާ މުސްތަގުބަލްގައި މާބޮޑުވާނެ\nސައީދު އަހްމަދު - ވީއައިއެޗްއެސްގެ ޕްރިންސިޕަލް\nސައީދު ސިފަކުރައްވާ ގޮތުގައި މިހާރު ގްރޭޑް 12 ގައި ކިޔަވަމުންދާ ދަރިވަރުންނަކީ ވަރަށް ނަސީބު ގަދަ ބައެކެވެ. އޭލެވަލް ކަހަލަ ބޮޑު އިމްތިހާނެއް ހަދަން ބޭނުންވާ ދަރިވަރުންނަށް މިހާރު ލިބިފައި މިވާ ފުރުސަތަކީ ވަރަށް ނާދިރު ހާލަތެއްގައި ނޫނީ ލިބޭނެ ފުރުސަތެއް ކަމަކަށް ސައީދަށް ގަބޫލެއް ނުކުރައްވަ އެވެ.\nއޭލެވަލް އިމްތިހާންގައި ބައިވެރިވުމަށް ވަކި ތާރީހެއް ކަނޑައެޅުމަށް ދަރިވަރުންނަށް ފުރުސަތު އޮތީ މިމަހުގެ ހަތްވަނަ ދުވަހުގެ ނިޔަލަށެވެ. އެހާތަނަށް ދަރިވަރަކު ވަކި ގޮތެއް ނިންމާފައި ނުވާނަމަ އެ ދަރިވަރަކު ބައިވެރިވާން ޖެހޭނީ މިމަހު ބާއްވާ އިމްތިހާންގަ އެވެ. ތައުލީމީ ދާއިރާގެ ތަޖުރިބާކާރުން އެދިވަޑައިގަންނަވަނީ ރަނގަޅަށް ވިސްނުމަށްފަހު ދަރިވަރަށް ފެންނަ އެންމެ ރަނގަޅު ތާރީހެއް ކަނޑައެޅުމަށެވެ.\nވިލާ ހައިސްކޫލް ހަޔާ އެޑިއުކޭޝަން މިނިސްޓްރީ މަތީ ތައުލީމް\nޗައިނާގައި ކިޔަވަން ބޭނުންވާ ދިވެހިންނަށް 38 ސްކޮލާޝިޕް\nސްކޯލާޝިޕް އެއްބަސްވުމެއްގައި ސޮއި ކޮށްފި\nވިލާގެ ކޯސްތަކަށް ކުރިމަތިލުމުގެ އިތުރު ފުރުސަތެއް